
zoznam skratiek

	BSK
	Bratislavský samosprávny kraj 

	DPH
	Daň z pridanej hodnoty

	EK
	Európska komisia

	EPFRV
	Európsky poľnohospodársky fond pre rozvoj vidieka

	EÚ
	Európska únia

	EUR
	Európska mena

	FO 
	Fyzická osoba

	Hodnotitelia
	Externí hodnotitelia

	Konečný prijímateľ – predkladateľ projektu
	Konečný prijímateľ (oprávnený žiadateľ) v prípade realizácie projektov osi 3 v rámci implementácie Integrovanej stratégie rozvoja vidieka.
V Príručke pre žiadateľa o poskytnutie nenávratného finančného príspevku z Programu rozvoja vidieka SR 2007 – 2013 sa konečný prijímateľ – predkladateľ projektu označuje pojmom konečný prijímateľ, resp. žiadateľ a v Systéme finančného riadenia Európskeho poľnohospodárskeho fondu pre rozvoj vidieka sa konečný prijímateľ – predkladateľ projektu označuje pojmom príjemca. 

	Konečný prijímateľ

(oprávnený žiadateľ)
	Konečný prijímateľ (oprávnený žiadateľ) opatrení osi 4 Leader je  občianske združenie v zmysle zákona č. 83/1990 Zb. o združovaní občanov v znení neskorších predpisov, ktorému mu udelený Štatút Miestnej akčnej skupiny.

Konečný prijímateľ (oprávnený žiadateľ) opatrenia 3.5 Získavanie zručností, oživovanie a vykonávanie integrovaných stratégií rozvoja územia je  občianske združenie v zmysle zákona č.83/1990 Zb. o združovaní občanov v znení neskorších predpisov.

V Príručke pre žiadateľa o poskytnutie nenávratného finančného príspevku z Programu rozvoja vidieka SR 2007 – 2013 sa konečný prijímateľ (oprávnený žiadateľ) označuje pojmom konečný prijímateľ, resp. žiadateľ a v Systéme finančného riadenia Európskeho poľnohospodárskeho fondu pre rozvoj vidieka sa konečný prijímateľ (oprávnený žiadateľ) označuje pojmom príjemca.

	Kritéria pre výber MAS
	Kritéria hodnotenia Integrovanej stratégie rozvoja územia/výber MAS

	Leader
	Os 4 z Programu rozvoja vidieka SR 2007 – 2013 

	MAS
	Miestna akčná skupina

	MF SR
	Ministerstvo financií SR

	MV                                                                 
	Monitorovací výbor

	NFP 
	Nenávratný finančný príspevok

	NSRV
	Národná sieť rozvoja vidieka 

	PHSR
	Program hospodárskeho a sociálneho rozvoja obcí

	PO
	Právnická osoba

	PPA
	Pôdohospodárska platobná agentúra

	Príručka
	Príručka pre žiadateľa o poskytnutie nenávratného finančného príspevku z Programu rozvoja vidieka SR 2007 – 2013

	PRV
	Program rozvoja vidieka Slovenskej republiky 2007 – 2013

	Rámcová zmluva 


	Rámcová zmluva o poskytnutí nenávratného finančného príspevku z PRV na opatrenie 4.1 Implementácia Integrovaných stratégií rozvoja územia a na opatrenie 4.3 Chod Miestnej akčnej skupiny 

	RO
	Riadiaci orgán

	Rozhodnutie
	Rozhodnutie o udelení Štatútu Miestnej akčnej skupiny 

	RRA
	Regionálna rozvojová agentúra 

	RP PPA
	Regionálne pracovisko Pôdohospodárskej platobnej agentúry 

	Systém finančného riadenia EPFRV
	Systém finančného riadenia Európskeho poľnohospodárskeho fondu pre rozvoj vidieka 

	SKK
	Slovenská koruna

	SR
	Slovenská republika

	Stratégia 
	Implementácia integrovaných stratégií rozvoja územia

	Technická pomoc 
	 Predprojektová technická pomoc pre národnú a nadnárodnú spoluprácu

	 TNC
	Informačný formulár pre medzinárodný projekt spolupráce 

	Usmernenie
	Usmernenie pre administráciu osi 4 Leader z Programu rozvoja vidieka SR 2007 – 2013

	Výberová komisia  RO
	Výberová komisia pre výber MAS

	VÚC
	Vyšší územný celok

	Záväzná osnova
	Záväzná osnova Integrovanej stratégie rozvoja územia

	Zmluva 
	Zmluva o poskytnutí nenávratného finančného príspevku z PRV 

	Z. z.
	Zbierka zákonov

	ŽoNFP
	Žiadosť o poskytnutie nenávratného finančného príspevku z PRV - projekt

	ŽoP
	Žiadosť o platbu


úvod
Usmernenie pre administráciu osi 4 Leader z Programu rozvoja vidieka SR 2007 – 2013 (ďalej len „Usmernenie“), v ktorom sú definované podmienky poskytnutia nenávratného finančného príspevku z Programu rozvoja vidieka SR 2007 – 2013, je vypracované v súlade s Programom rozvoja vidieka Slovenskej republiky na programové obdobie 2007 – 2013 (ďalej len „PRV“), schváleným Európskou komisiou dňa 4. decembra 2007 a Systémom finančného riadenia Európskeho poľnohospodárskeho fondu pre rozvoj vidieka schváleného uznesením vlády 1091 z 12. decembra 2007. Usmernenie sa bude priebežne aktualizovať formou dodatkov, príp. konsolidovanou verziou na základe zmien v PRV, zmien kritérií spôsobilosti,  kritérií hodnotenia Integrovanej stratégie rozvoja územia/výber MAS a kritérií pre výber projektov spolupráce prerokovaných Monitorovacím výborom (ďalej len „MV“), legislatívnych zmien, ako aj zmien vyplývajúcich z implementácie PRV. Riadiaci orgán pre Európsky poľnohospodársky fond pre rozvoj vidieka EPFRV je  Ministerstvo pôdohospodárstva Slovenskej republiky (ďalej len  „RO“).
V prípade rozporu medzi PRV a Usmernením, príp. Príručkou pre žiadateľa o poskytnutie nenávratného finančného príspevku z Programu rozvoja vidieka SR 2007 – 2013, platia ustanovenia PRV.
V prípade rozporu medzi Usmernením, príp. Príručkou pre žiadateľa o poskytnutie nenávratného finančného príspevku z Programu rozvoja vidieka SR 2007 – 2013 a Systémom finančného riadenia Európskeho poľnohospodárskeho fondu pre rozvoj vidieka (ďalej len “Systém finančného riadenia EPFRV“) platia ustanovenia Systému finančného riadenia EPFRV.

V prípade rozporu medzi Usmernením a Žiadosťami o poskytnutie nenávratného finančného príspevku platia ustanovenia Usmernenia.

Usmernenie upravuje charakteristiky opatrenia 3.5 Získavanie zručností, oživovanie a vykonávanie integrovaných stratégií rozvoja územia a Osi 4, priorít a opatrení, náležitosti a spôsob prijímania Žiadostí o poskytnutie nenávratného finančného príspevku (ďalej len „ŽoNFP“), Integrovaných stratégií rozvoja územia (ďalej len „stratégia“) z PRV a podmienky poskytnutia nenávratného finančné príspevku z nasledovných opatrení PRV:

	Kód opatrenia 
	Číslo opatrenia
	Názov opatrenia PRV

	341
	3.5
	Získavanie zručností, oživovanie a vykonávanie integrovaných stratégií rozvoja územia 

	41
	4.1
	Implementácia integrovaných stratégií  rozvoja územia 

	421
	4.2
	Vykonávanie projektov spolupráce 

	431
	4.3
	Chod miestnej akčnej skupiny 


Opatrenia Osi 1, 3 (okrem opatrenia 3.5) a opatrenie 2.1 Opatrenia zamerané na trvalo udržateľné využívanie poľnohospodárskej pôdy sú rozpracované v Príručke pre žiadateľa o poskytnutie nenávratného finančného príspevku z Programu rozvoja vidieka SR 2007 – 2013 (ďalej len „Príručka“).

Okrem informácií, ktoré sú obsiahnuté v tomto Usmernení, je konečný prijímateľ (oprávnený žiadateľ) a konečný prijímateľ – predkladateľ projektu povinný, riadiť sa nariadením Rady (ES) č. 1698/2005, vykonávacím nariadením Komisie (ES) č. 1974/2006 a v nadväznosti na zameranie predkladaného projektu s  PRV, Príručkou (okrem povinnosti spĺňať bodovacie kritéria pre príslušné opatrenia osi 3) a príslušnými časťami Systému finančného riadenia EPFRV.
Uvedené dokumenty a ďalšie relevantné informácie k jednotlivým opatreniam Osi 3 a Osi 4 sú zverejnené na internetovej stránke Ministerstva pôdohospodárstva SR (www.land.gov.sk) a internetovej stránke Pôdohospodárskej platobnej agentúre  (www.apa.sk).

Os 4 Leader vychádza z európskej iniciatívy Leader. Akronym LEADER znamená Liaison Entre Actions de Développement de le Économie Rurale (spájanie aktivít, ktoré podporujú hospodársky rozvoj vidieka). Cieľom prístupu Leader je podporovať obyvateľov vidieckych oblastí, aby na základe vzájomnej spolupráce na báze partnerstva prekonali nové problémy, ktorým vidiecke oblasti čelia, aby sa zamysleli nad dlhodobým potenciálom svojich oblastí a  implementovali spoločne vytvorené integrované, vysoko kvalitné a originálne stratégie trvalo udržateľného rozvoja svojho územia. 

Priority a opatrenia PRV financované z Európskeho poľnohospodárskeho fondu pre rozvoj vidieka (ďalej len „EPFRV“) sú koncipované v súlade s nariadením Rady (ES) č. 1698/2005 o podpore rozvoja vidieka prostredníctvom EPFRV
, ktoré tvorí jednotný právny rámec pre podporu rozvoja vidieka, a vykonávacím nariadením Komisie (ES) č. 1974/2006
 ustanovujúcim podrobné pravidlá implementácie jednotlivých opatrení PRV. 

Dodržiavanie postupov štátnej pomoci je rozpracované v Príručke. Platby príjemcom stanovené v SKK sa pri vstupe SR do menovej únie prepočítajú konverzným kurzom stanoveným Radou EÚ v zmysle Zmluvy o založení Európskeho spoločenstva, pričom sa neprekročia maximálne platby pre príjemcov stanovené v nariadení Rady (ES) č. 1698/2005.

 Minimálna a maximálna  výška oprávnených výdavkov a maximálna výška podpory na stratégiu sa uvádza len v mene EUR.

1. všeobecné podmienky poskytnutia nenávratného finančného príspevku pre opatrenia osi 4 leader

A. Konečný prijímateľ (oprávnený žiadateľ) opatrení osi 4 Leader 
Konečným prijímateľom (oprávneným žiadateľom) nenávratného finančného príspevku opatrení osi 4 Leader je občianske združenie v zmysle zákona SR č. 83/1990 Zb. o združovaní občanov v znení neskorších predpisov, ktoré je vybrané RO na implementáciu stratégie a to na základe splnenia kritérií hodnotenia Integrovanej stratégie rozvoja územia/výber MAS a bol mu udelený Štatút Miestnej akčnej skupiny (ďalej len „MAS“).

MAS je povinná dodržiavať nasledovné všeobecné podmienky poskytnutia nenávratného finančného príspevku (ďalej len „NFP“) z PRV pre opatrenia osi 4:
a) MAS musí spĺňať kritériá oprávnenosti (objektívne výberové kritéria) uvedené v Usmernení, kapitole 3. Výber miestnych akčných skupín, ktoré sú koncipované v súlade s nariadením Rady (ES) č. 1698/2005, vykonávacím nariadením Komisie (ES) č. 1974/2006 a PRV.

b) Oprávnené sú výdavky vynaložené po 1. januári 2007 (výdavky, dodacie listy a preberacie protokoly po 1. januári 2007), nie však staršie ako od udelenia Štatútu Miestnej akčnej skupiny, s výnimkou vypracovania stratégie, kde sú oprávnené výdavky od registrácie občianskeho združenia registračným orgánom – Ministerstvom vnútra SR.
c) MAS vypracuje stratégiu v súlade so Záväznou osnovou Integrovanej stratégie rozvoja územia (ďalej len „záväzná osnova“), pričom musí byť vypracovaná minimálne na obdobie do roku 2015. Stratégia sa musí realizovať na území Slovenskej republiky. Výnimku tvorí opatrenie 4.2 Vykonávanie projektov spolupráce, kde sa projekty môžu vykonávať na území partnerskej MAS. 

d) MAS si zvolí činnosti, ktoré chce podporovať v rámci implementácie stratégie prostredníctvom opatrení osi 3, ktoré budú definované v záväznej osnove, Prílohe č. 4 Opatrenia osi 3 Programu rozvoja vidieka SR 2007 – 2013, implementované prostredníctvom osi 4 Leader. Činnosti musia byť koncipované v súlade s cieľmi príslušného opatrenia osi 3 a činnosťami definovanými v rámci PRV a v Príručke.
e) Pri tvorbe stratégie je MAS povinná rešpektovať ustanovenia definované v Usmernení, kapitole 5. Opatrenie 4.1 Implementácia Integrovaných stratégií rozvoja územia.
f) MAS, ktorá sa vytvorí v rámci Bratislavského samosprávneho kraja (ďalej len „BSK“) nie je konečným prijímateľom (oprávneným žiadateľom) opatrení osi 4 Leader.

g) Územie BSK je oprávnené na podporu z osi 4 Leader, ak územie BSK je homogénnou súčasťou tzv.„zmiešanej MAS”, ktorej sídlo ako právny subjekt sa nachádza mimo územia BSK. Projekty konečných prijímateľov – predkladateľov projektov sa musia predkladať samostatne pre oblasti cieľa Konvergencia a samostatne pre Ostatné oblasti z dôvodu rozdielneho financovania. 

h) Členovia MAS musia pôsobiť (mať trvalé, prípadne prechodné bydlisko, sídlo alebo prevádzku) v území MAS.

i) Obec nesmie byť členom dvoch a viac MAS.

j) MAS nesmie žiadať finančné prostriedky z opatrenia 3.5 Získavanie zručností, oživovanie a vykonávanie integrovaných stratégií rozvoja územia a zároveň toto opatrenie nesmie byť zadefinované ani v stratégií pre konečného prijímateľa – predkladateľa projektu. 
k) MAS nesmie žiadať finančné prostriedky z opatrenia 3.3 Vzdelávanie a informovanie, ako konečný prijímateľ finančnej pomoci (oprávnený žiadateľ). 
l) MAS, ktorá pred udelením Štatútu Miestnej akčnej skupiny žiadala finančné prostriedky z opatrenia 3.5 Získavanie zručností, oživovanie a vykonávanie integrovaných stratégií rozvoja územia, nemôže vypracovanie stratégie zaradiť medzi oprávnené výdavky v rámci opatrenia 4.3 Chod Miestnej akčnej skupiny.

m) MAS pri alokovaní finančných prostriedkov v rámci finančného plánu stratégie musí dodržiavať postupy štátnej pomoci na príslušné opatrenia osi 3 definované v Príručke. Štátna pomoc poskytnutá v rámci opatrení PRV podľa článku 52 nariadenia Rady (ES) č. 1698/2005 sa poskytne v súlade s nariadením Komisie (ES) č. 1998/2006 o podpore de minimis, resp. s nariadením Komisie (ES) č. 70/2001 o uplatňovaní článkov 87 a 88 Zmluvy o založení ES na štátnu pomoc pre malé a stredné podniky v znení neskorších noviel.
n) MAS v rámci finančného plánu stratégie: 
· musí dodržať maximálnu výšku oprávnených výdavkov na 1 projekt na príslušné opatrenia osi 3 v súlade s Príručkou, ale môže stanoviť nižšiu výšku maximálneho limitu oprávnených výdavkov na príslušné opatrenia osi 3
, s výnimkou skupiny opatrení 3.4 Obnova a rozvoj obcí, občianskej vybavenosti a služieb (opatrenie 3.4.1 Základné služby pre vidiecke obyvateľstvo a opatrenie 3.4.2 Obnova a rozvoj obcí), kde si MAS môže stanoviť vlastnú maximálnu a minimálnu výšku oprávnených výdavkov na 1 projekt;
· musí dodržiavať podmienky splnenia kritérií pre uznateľnosť výdavkov (oprávnené a neoprávnené výdavky, min. výšku oprávnených výdavkov na 1 projekt) stanovených na príslušné opatrenia osi 3, ktoré sú uvedené v Príručke  s výnimkou skupiny opatrení 3.4 Obnova a rozvoj obcí, občianskej vybavenosti a služieb (opatrenie 3.4.1 Základné služby pre vidiecke obyvateľstvo a opatrenie 3.4.2 Obnova a rozvoj obcí), kde musí dodržiavať podmienky splnenia kritérií pre uznateľnosť výdavkov (oprávnené a neoprávnené výdavky), ktoré sú uvedené v Usmernení, Prílohe č.6 Charakteristika priorít, osí a opatrení a zároveň musí dodržiavať oprávnené a neoprávnené výdavky na opatrenia osi 4 Leader;
· musí dodržiavať maximálnu výšku podpory na príslušné opatrenia osi 4;
· musí dodržiavať pomer podpory jednotlivých verejných zdrojov v súlade s podmienkami Usmernenia, kapitolou 5. Opatrenie 4.1 Implementácia Integrovaných stratégií rozvoja územia.  
o)  Suma finančných prostriedkov z verejných zdrojov v rámci PRV, ktoré MAS žiada v stratégii na opatrenie 4.1 Implementácia Integrovaných stratégií rozvoja územia a na opatrenie 4.3 Chod Miestnej akčnej skupiny je v deň ich predloženia na Pôdohospodársku platobnú agentúru (ďalej len „PPA“) maximálna a nie je možné ju v rámci procesu spracovávania dodatočne zvyšovať, okrem prípadov, ak RO rozhodne o pridelení finančných prostriedkov v prípade ich zostatku po výbere konečných prijímateľov (oprávnených žiadateľov) v rámci dvoch výziev na predkladanie Integrovaných stratégií rozvoja územia. 
p) Postupy na výber projektov konečných prijímateľov – predkladateľov projektov (vrátane výberových kritérií na hodnotenie, spôsobu hlasovania pri rovnakom počte bodov) a kritéria spôsobilosti na opatrenia osi 3 musia byť súčasťou stratégie, ktorá sa predkladá na schválenie RO, musia byť koncipované v súlade s nariadením Rady (ES) č. 1698/2005, vykonávacím nariadením Komisie (ES) č. 1974/2006 a PRV a sú záväzné počas celého programového obdobia 2007 - 2013.
q) MAS si môže v rámci implementácie stratégie stanoviť kritéria spôsobilosti na opatrenia osi 3, ktoré musia byť v súlade s PRV, Príručkou a Usmernením, pričom je povinná dodržať všetky minimálne kritéria spôsobilosti definované pre príslušné opatrenia osi 3 v Príručke,  v Usmernení, kapitole 5. Opatrenie 4.1 Implementácia Integrovaných stratégií rozvoja územia a v Usmernení, Prílohe č. 6 Charakteristika priorít, osí a opatrení. 
r) MAS musí predložiť poslednú žiadosť o platbu (ďalej len „ŽoP“) do 30. júna 2015. 
s) MAS je povinná po celú dobu zmluvného vzťahu nakladať s majetkom financovaným z  PRV v súlade s podmienkami Usmernenia, kapitolou 13. Ochrana majetku nadobudnutého a/alebo zhodnoteného z prostriedkov EÚ a štátneho rozpočtu.
t) MAS je povinná realizovať na opatrenie 4.3 Chod Miestnej akčnej skupiny obstarávanie akýchkoľvek tovarov, služieb a prác v súlade s platnou legislatívou SR o verejnom obstarávaní a postupovať v súlade s podmienkami Usmernenia, kapitolou 14. Usmernenie postupu konečných prijímateľov (oprávnených žiadateľov) pri obstarávaní  tovarov, stavebných prác a služieb. Kontrola postupu MAS v súlade s Usmernením, kapitolou 14. Usmernenie postupu konečných prijímateľov (oprávnených žiadateľov) pri obstarávaní  tovarov, stavebných prác a služieb sa vykonáva pri každej ŽoP. MAS predkladá pri každej ŽoP dokumentáciu súvisiacu s verejným obstarávaním v zmysle zákona č. 25/200 Z. z. o verejnom obstarávaní a o zmene a doplnení niektorých zákonov v znení neskorších predpisov, uvedenú v zozname príloh k ŽoP.
u) MAS je povinná informovať verejnosť, že projekt bol financovaný z PRV a to v súlade s podmienkami stanovenými v ustanoveniach, ktoré sa týkajú informovania a propagácie podľa čl. 76 nariadenia Rady (ES) č. 1698/2005 a prílohy VI vykonávacieho nariadenia Komisie (ES) č. 1974/2006.

v) MAS je povinná zaregistrovať sa do Národnej siete rozvoja vidieka (ďalej len „NSRV”) a poskytovať jej všetky relevantné informácie, ktoré sa týkajú činnosti MAS a to do 3 mesiacov od podpísania Rámcovej zmluvy o poskytnutí nenávratného finančného príspevku z PRV na opatrenie 4.1 Implementácia Integrovaných stratégií rozvoja územia a na opatrenie 4.3 Chod Miestnej akčnej skupiny (ďalej len „Rámcová zmluva“). 
w) MAS podpísaním Rámcovej zmluvy udeľuje súhlas s poskytovaním a sprístupňovaním jej osobných údajov uvedených v Zmluve v zmysle zákona č. 428/2002 Z. z. o ochrane osobných údajov v znení neskorších predpisov a vykonávacieho nariadenia Komisie (ES) č. 1974/2006, príloha VI.: 
· v nasledovnom rozsahu: názov konečného prijímateľa (oprávneného žiadateľa), sídlo, miesto realizácie stratégie, výška verejných zdrojov;
· za účelom spracovania: informačné a propagačné opatrenia zamerané na informovanie (zverejňovaním osobných údajov prostredníctvom masovokomunikačných prostriedkov), štatistické vyhodnocovanie údajov (zber, analýza a spracovanie údajov prostredníctvom rôznych štatistických metód).
x) MAS vedie účtovníctvo v súlade so zákonom č. 431/2002 Z. z. o účtovníctve v znení neskorších predpisov a nadväzujúcimi vykonávajúcimi opatreniami Ministerstva financií SR (ďalej len „MF SR“). V rámci svojho účtovníctva osobitne zaznamenáva a vykazuje všetky operácie týkajúce sa chodu MAS a realizácie projektov spolupráce.
y) MAS je povinná vydať potvrdenie konečnému prijímateľovi – predkladateľovi projektu, že činnosť, o ktorú sa uchádza priamo z osi 3, nie je zahrnutá v stratégii.
B. Konečný prijímateľ (oprávnený žiadateľ) v prípade realizácie projektov osi 3 v rámci implementácie stratégie (ďalej len „konečný prijímateľ – predkladateľ projektu”)
: 

Konečný prijímateľ – predkladateľ projektu je povinný dodržiavať nasledovné všeobecné podmienky poskytnutia nenávratného finančného príspevku:
a) Konečný prijímateľ – predkladateľ projektu predkladá ŽoNFP spolu s povinnými prílohami v zmysle príloh k ŽoNFP na príslušnú MAS  v súlade s kapitolou 8. Hodnotenie a výber projektov konečného prijímateľa – predkladateľa projektu v rámci implementácie stratégie.  
b) Konečný prijímateľ – predkladateľ projektu zabezpečuje financovanie realizácie projektu z vlastných zdrojov (okrem skupiny opatrení 3.4 Obnova a rozvoj obcí, občianskej vybavenosti a služieb v prípade ich financovania formou zálohových platieb), ktoré sú mu následne na základe predloženia ŽoP refundované a vyplatené priamo na jeho účet.
c) Oprávnené sú výdavky od udelenia Štatútu Miestnej akčnej skupiny s výnimkou opatrenia 3.1 Diverzifikácia poľnohospodárskych činností, kde sú výdavky oprávnené najskôr dňom predloženia ŽoNFP  na príslušnú MAS a súboru opatrení 3.4 Obnova a rozvoj obcí, občianskej vybavenosti a služieb, kde sú oprávnené výdavky na obstarávanie podľa zákona o verejnom obstarávaní a na vypracovanie projektovej dokumentácie potrebnej v rámci stavebného konania oprávnené od 1.1.2007. 
d) Konečný prijímateľ – predkladateľ projektu musí spĺňať všetky minimálne kritéria spôsobilosti pre príslušné opatrenie osi 3 uvedené v Príručke,  Usmernení, kapitole 5. Opatrenie 4.1 Implementácia Integrovaných stratégií rozvoja územia a  Prílohe č.6 Charakteristika priorít, osí a opatrení a kritéria spôsobilosti, ktoré si stanovila MAS v rámci implementácie stratégie.
e) Konečný prijímateľ – predkladateľ projektu musí dodržiavať postupy štátnej pomoci na príslušné opatrenia osi 3 definované v Príručke. Štátna pomoc poskytnutá v rámci opatrení PRV podľa článku 52 nariadenia Rady (ES) č. 1698/2005 sa poskytne  v súlade s nariadením Komisie (ES) č. 1998/2006 o podpore de minimis, resp. s nariadením Komisie (ES) č. 70/2001 o uplatňovaní článkov 87 a 88 Zmluvy o založení ES na štátnu pomoc pre malé a stredné podniky v znení neskorších noviel.  
f) Konečný prijímateľ – predkladateľ projektu, ktorý má trvalé, prípadne prechodné bydlisko, sídlo alebo prevádzku v území pôsobnosti MAS sa môže uchádzať o činnosti priamo z osi 3 (na základe výziev pre príslušné opatrenie, ktoré vyhlasuje PPA a za podmienok stanovených v Príručke), pokiaľ tieto činnosti nie sú zahrnuté v stratégií príslušnej MAS. V takomto prípade je MAS povinná vydať potvrdenie konečnému prijímateľovi – predkladateľovi projektu, že činnosť o ktorú sa uchádza priamo z osi 3, nie je zahrnutá v stratégii.
g) Konečný prijímateľ – predkladateľ projektu, ktorý čerpal podporu z opatrení osi 3 z PRV pred udelením Štatútu Miestnej akčnej skupiny môže predložiť ŽoNFP na obdobné činnosti osi 3, ak sú zahrnuté v stratégií príslušnej MAS.
h) Konečný prijímateľ – predkladateľ projektu je povinný po celú dobu zmluvného vzťahu nakladať s majetkom financovaným z  PRV v súlade s podmienkami Usmernenia, kapitoly 13. Ochrana majetku nadobudnutého a/alebo zhodnoteného z prostriedkov EÚ a štátneho rozpočtu.
i) Konečný prijímateľ – predkladateľ projektu z územia tzv.„zmiešanej MAS“ musí predkladať projekt podľa miesta realizácie samostatne pre oblasti cieľa Konvergencia a samostatne pre Ostatné oblasti z dôvodu rozdielneho financovania.
j) Suma finančných prostriedkov z verejných zdrojov, ktoré konečný prijímateľ – predkladateľ projektu žiada vo formulári ŽoNFP v deň jej predloženia na PPA je konečná a nie je ju možné v rámci procesu spracovávania ŽoNFP dodatočne zvyšovať. Neoprávnené výdavky NFP musia byť z požadovanej sumy odčlenené.

k) Konečný prijímateľ – predkladateľ projektu musí predložiť poslednú ŽoP do 3 rokov od podpísania Zmluvy o poskytnutí nenávratného finančného príspevku z PRV (ďalej len „Zmluva“) a v prípade finančného leasingu do 4 rokov. Predkladanie ŽoP v rámci PRV je možné najneskôr do 30. júna 2015. 
l) Konečný prijímateľ – predkladateľ projektu je povinný realizovať obstarávanie tovarov, služieb a prác v súlade s platnou legislatívou SR o verejnom obstarávaní a postupovať v súlade s podmienkami Usmernenia, kapitoly 14. Usmernenie postupu konečných prijímateľov (oprávnených žiadateľov) pri obstarávaní  tovarov, stavebných prác a služieb.

m) Konečný prijímateľ – predkladateľ projektu je povinný informovať verejnosť, že projekt bol financovaný z PRV a to v súlade s podmienkami stanovenými v ustanoveniach, ktoré sa týkajú informovania a propagácie podľa čl. 76 nariadenia Rady (ES) č. 1698/2005 a prílohy VI. vykonávacieho nariadenia Komisie (ES) č. 1974/2006. 
n) Konečný prijímateľ – predkladateľ projektu je povinný v zmysle podmienok Usmernenia, kapitoly 11. Monitoring poskytovať MAS v rámci plánu monitoringu údaje o projekte a/alebo konečnom prijímateľovi – predkladateľovi projektu.
o) Konečný prijímateľ – predkladateľ projektu podpísaním Zmluvy udeľuje súhlas s poskytovaním a sprístupňovaním jeho osobných údajov uvedených v Zmluve v zmysle zákona č. 428/2002 Z. z. o ochrane osobných údajov v znení neskorších predpisov a vykonávacieho nariadenia Komisie (ES) č. 1974/2006, príloha VI: 

· v nasledovnom rozsahu: názov konečného prijímateľa – predkladateľa projektu, sídlo, miesto realizácie projektu, názov projektu, výška verejných zdrojov;

· za účelom spracovania: informačné a propagačné opatrenia zamerané na informovanie (zverejňovaním osobných údajov prostredníctvom masovokomunikačných prostriedkov), štatistické vyhodnocovanie údajov (zber, analýza a spracovanie údajov prostredníctvom rôznych štatistických metód).

p) Konečný prijímateľ - predkladateľ projektu je povinný po podaní ŽoP na PPA predložiť na MAS kópiu Vyhlásenia o overení potvrdzujúcu výšku prostriedkov EPFRV a štátneho rozpočtu, ktoré budú poukázané na účet konečného prijímateľa - predkladateľa projektu, po jeho obdržaní z PPA.
2. miestna akčná skupina

2.1 právna forma mas 

Z hľadiska právnej subjektivity musí mať MAS právnu formu občianskeho združenia v zmysle zákona SR č. 83/1990 Zb. o združovaní občanov v znení neskorších predpisov.

Združenie vzniká registráciou na Ministerstve vnútra SR, Drieňová 22, 826 86 Bratislava (www.civil.gov.sk). 

2.2 štruktúra mas 

MAS predstavuje verejno-súkromné partnerstvo, ktoré vzniká ako inštitucionalizované partnerstvo verejného
 a súkromného
 sektora vrátane občianskeho a neziskového, ktoré pôsobia na určitom území. Prostredníctvom MAS sú do praxe zavádzané princípy prístupu Leader v záujme miestnej komunity smerujúce k integrovanému rozvoju vidieckeho územia. Tak ako každá organizácia je riadená určitým spôsobom, je potrebné, aby aj MAS prostredníctvom jednotlivých orgánov organizačnej štruktúry realizovala projekty a činnosti, ktoré sú rozpracované v stratégii. Organizačná štruktúra MAS musí byť vytvorená tak, aby jej jednotlivé orgány plnili funkciu koordinačnú, iniciačnú, výkonnú a kontrolnú. 

MAS musí vytvoriť orgány združenia a ustanoviť právomoci:
a) v zmysle zákona SR č. 83/1990 Zb. o združovaní občanov v znení neskorších predpisov;

b) v zmysle nariadenia Rady (ES) č. 1698/2005 a vykonávacieho nariadenia Komisie (ES) č. 1974/2006 na úrovni prístupu Leader.

MAS rozhoduje o pomenovaní jednotlivých orgánov v rámci jej organizačnej štruktúry, ktoré následne uvedie v personálnej matici MAS (napr.: najvyšší orgán je valné zhromaždenie, výkonný orgán je výkonný výbor a pod.).
Výkonný orgán tvorí manažment MAS.

Spôsob ustanovenia orgánov a ich právomoci:

1. Najvyšší orgán 

Najvyšší orgán združenia je tvorený zo všetkých členov združenia, prípadne delegátov a vykonáva aj nasledovné činnosti: 

· schvaľuje stanovy, ich zmeny a doplnky;

· schvaľuje plán činnosti a výročnú správu;

· schvaľuje rozpočet a správu o hospodárení;

· volí a odvoláva členov výkonného orgánu, predsedu združenia (pokiaľ si ho spomedzi seba nevolí výkonný orgán) a kontrolný orgán;

· schvaľuje prijatie nových členov, pokiaľ ich neschvaľuje iný orgán združenia;

· schvaľuje stratégiu a jej aktualizáciu;

· rozhoduje o zániku združenia zlúčením s iným občianskym združením alebo dobrovoľným rozpustením. V prípade, ak dôjde k zániku občianskeho združenia rozpustením alebo  zlúčením s iným občianskym združením, občianske združenie je povinné vrátiť čerpané finančné prostriedky na opatrenia osi 4 Leader. Podmienky a spôsob vrátenia finančných prostriedkov sú špecifikované v Usmernení, kapitole 9. Finančné riadenie, bode 9.5 Vrátenie finančných prostriedkov od konečného prijímateľa a v Rámcovej zmluve. 
2. Výkonný orgán (úroveň rozhodovania) 

Výkonný orgán je za svoju činnosť zodpovedný najvyššiemu orgánu a vykonáva aj nasledovné činnosti:
· riadi činnosť združenia v období medzi zasadnutiami najvyššieho orgánu;

· volí spomedzi seba a odvoláva predsedu (pokiaľ ho nevolí najvyšší orgán);

· zvoláva a obsahovo pripravuje rokovanie najvyššieho orgánu a pripravuje základné materiály na tieto rokovania;

· zodpovedá za vypracovanie a implementáciu stratégie;

· predbežne schvaľuje projekty doporučené výberovou komisiou MAS na financovanie z PRV;

· zriadi výberovú komisiu MAS a monitorovací výbor;

· volí a odvoláva manažéra MAS;

· vymenúva členov monitorovacieho výboru;

· volí a odvoláva členov výberovej komisie MAS a schvaľuje jej štatút.
Zloženie členov výkonného orgánu musí byť vyvážené a reprezentatívne a musí odrážať podmienky  nariadenia Rady (ES) č. 1698/2005 a vykonávacieho nariadenia Komisie (ES) č. 1974/2006 – zástupcovia súkromného sektora vrátane občianskeho a neziskového musia byť zastúpení s min. 50 % všetkých rozhodujúcich hlasov a zástupcovia verejného sektora s max. 50 % všetkých rozhodujúcich hlasov a to počas celého obdobia implementácie stratégie. Počet členov výkonného orgánu je nepárny.
Výkonný orgán zriadi svoju Kanceláriu na zabezpečenie spravovania verejných prostriedkov ako aj manažovania činnosti MAS a realizáciu úloh združenia. Na čele Kancelárie je manažér MAS menovaný výkonným orgánom. Manažér MAS je povinný zúčastňovať sa zasadnutí výkonného orgánu s hlasom poradným. Kancelária pracuje na základe pracovného a organizačného poriadku schváleného výkonným orgánom.
Administratívu a realizáciu úloh združenia zabezpečujú zamestnanci MAS
, ktorí môžu byť členmi len najvyššieho orgánu: 

· manažér MAS vykonáva formálnu kontrolu prijatých ŽoNFP od konečných prijímateľov – predkladateľov projektu, registruje ŽoNFP, poskytuje informácie konečným prijímateľom – predkladateľom projektu, zabezpečuje zber informácií pre monitoring a hodnotenie a ďalšie administratívne činnosti MAS. 
· administratívny pracovník MAS zabezpečuje každodennú prevádzku a administratívnu činnosť MAS, vedie evidenciu a predpísanú archiváciu, pripravuje podkladové materiály na zasadnutia jednotlivých orgánov a pod.
· účtovník zabezpečuje účtovnú evidenciu a hospodárenie s finančnými prostriedkami a majetkom MAS a nesie zodpovednosť za správnosť účtovnej evidencie.

a) Výberová komisia MAS (úroveň rozhodovania)
Výberová komisia MAS hodnotí a vyberá projekty, prostredníctvom ktorých sa bude implementovať stratégia. Zároveň zostavuje a predkladá zoznam projektov (ŽoNFP), ktoré odporúča schváliť na financovanie z PRV výkonnému orgánu. Zloženie členov musí byť vyvážené a reprezentatívne a musí odrážať podmienky  nariadenia Rady (ES) č. 1698/2005 a vykonávacieho nariadenia Komisie (ES) č. 1974/2006 – zástupcovia súkromného sektora vrátane občianskeho a neziskového musia byť zastúpení s min. 50 % všetkých rozhodujúcich hlasov a zástupcovia verejného sektora s max. 50 % všetkých rozhodujúcich hlasov a to počas celého obdobia implementácie stratégie. 

Spôsob voľby/ odvolania, výber členov výberovej komisie MAS a vykonávané činnosti musia byť stanovené v stanovách alebo v organizačnom poriadku združenia. Člen výberovej komisie MAS nemusí byť členom združenia. Počet členov výberovej komisie MAS je nepárny. Minimálny počet členov výberovej komisie MAS je 7 a maximálny počet členov je 13.
Výberová komisia MAS je za svoju činnosť zodpovedná výkonnému orgánu a okrem iných činností vykonáva aj administratívnu kontrolu ŽoNFP v zmysle Nariadenia Komisie (ES) č. 1975/2006, čl. 26 ods. 2, v rámci výberu projektov, ktoré sa budú implementovať prostredníctvom stratégie, pričom:

· schvaľuje vyradenie ŽoNFP z ďalšieho hodnotenia, ktoré nesplnili podmienky formálnej kontroly;

· posudzuje oprávnenosť činností v súlade s činnosťami, ktoré si MAS stanovila pre príslušné opatrenia osi 3. Kontroluje, či činnosti nespadajú do kategórie neoprávnených projektov, stanovených pre príslušné opatrenia osi 3 v Príručke a Usmernení, Prílohe č.6 Charakteristika priorít, osí a opatrení;
· posudzuje splnenie kritérií pre uznateľnosť výdavkov (oprávnené a neoprávnené výdavky, min. a max. výšku oprávnených výdavkov na 1 projekt) stanovených na príslušné opatrenia osi 3;
· posudzuje oprávnenosť konečného prijímateľa – predkladateľa projektu pre príslušné opatrenie osi 3, v zmysle definícií, ktoré sú uvedené v Príručke a v Usmernení, Prílohe č.6 Charakteristika priorít, osí a opatrení;

· posudzuje splnenie všetkých minimálnych kritérií spôsobilostí, ktoré sú definované v Príručke pre príslušné opatrenia osi 3 a v Usmernení, kapitole 5.Opatrenie 4.1 Implementácia Integrovaných stratégií rozvoja územia a Prílohe č.6 Charakteristika priorít, osí a opatrení a kritérií spôsobilosti, ktoré si stanovila MAS v rámci implementácie stratégie;
· posudzuje splnenie podmienok uvedených v Usmernení, kapitole 1. Všeobecné podmienky poskytnutia nenávratného finančného príspevku pre opatrenia osi 4 Leader, časti B a), c), d), i), l);

· hodnotí splnenie výberových kritérií na hodnotenie projektov konečných prijímateľov - predkladateľov projektov na príslušné opatrenie osi 3, ktoré si stanovila MAS; 
· vyberá projekty v súlade s postupmi na výber projektov; 

· zostavuje a predkladá zoznam projektov, ktoré odporúča schváliť na financovanie z PRV výkonnému orgánu.

Člen výberovej komisie MAS nesmie hodnotiť projekt, ktorý predkladá ako konečný prijímateľ – predkladateľ projektu v rámci implementácie stratégie (resp. je štatutárnym zástupcom, zamestnancom, členom riadiacich orgánov a pod. v organizačnej štruktúre predkladaného projektu, alebo sa zúčastnil na jeho vypracovaní ako konzultant, poradca alebo expert ). V prípade zistenia takejto skutočnosti, musí byť člen výberovej komisie MAS nahradený iným členom.

Pre účely hodnotenia a výberu projektov konečného prijímateľa – predkladateľa projektu v rámci každej výzvy, MAS menuje vždy novú Výberovú komisiu MAS, ktorá sa môže skladať z rovnakých členov.
Na zasadnutie výberovej komisie MAS musia byť pozvaní zástupcovia RO, PPA a NSRV, ako pozorovatelia.
b) Monitorovací výbor 

Monitorovací výbor je kontrolným orgánom, ktorý vykonáva najmä hodnotenie a kontrolu realizácie projektov v rámci stratégie, pripravuje a vypracováva správy o implementácii stratégie, správy o monitoringu za ročné obdobie, ktoré sa predkladajú na RO a PPA, vykonáva monitoring priebehu vecného a finančného plnenia projektov za ročné obdobie a vyhodnotenie jednotlivých výziev. Spôsob voľby/ odvolania a činnosti monitorovacieho výboru sú stanovené v stanovách alebo v organizačnom poriadku združenia. Predseda monitorovacieho výboru je povinný zúčastňovať sa zasadnutí výkonného výboru s hlasom poradným. Členovia monitorovacieho výboru musia pôsobiť (mať trvalé, prípadne prechodné bydlisko, sídlo alebo prevádzku) v území MAS, ale nemusia byť členmi MAS. 
Monitorovací výbor musí zasadať minimálne raz ročne, pričom na zasadnutie musia byť pozvaní zástupcovia RO, PPA a NSRV.

3. Štatutárny orgán – predseda

Štatutárnym orgánom združenia je predseda, ktorý vystupuje v mene MAS navonok, podpisuje zmluvy, predkladá PPA projekty (ŽoNFP) doporučené a predbežne schválené MAS na čerpanie finančných prostriedkov z PRV a ďalšie dokumenty, ktoré sú určené pre RO a PPA. Spôsob voľby/ odvolania a vykonávané činnosti štatutárneho zástupcu MAS sú stanovené v stanovách združenia.
4. Kontrolný orgán 
Kontrolným orgánom je napr. revízna komisia alebo revízor, ktorý vykonáva aj nasledovné činnosti:
· je kontrolným orgánom, ktorý za svoju činnosť zodpovedá najvyššiemu orgánu;

· členstvo v kontrolnom orgáne je nezlučiteľné s členstvom v orgánoch združenia, okrem členstva v najvyššom orgáne;

· kontroluje hospodárenie združenia, upozorňuje orgány na nedostatky a navrhuje opatrenia na ich odstránenie;

· kontroluje aj dodržiavanie stanov a vnútorných predpisov.

3. výber miestnych akčných skupín
3.1 kritéria hodnotenia integrovanej stratégie rozvoja územia/výber mas
Hodnotenie Integrovanej stratégie rozvoja územia (ďalej len „kritéria na  výber MAS“) pozostáva z hodnotenia kritérií oprávnenosti MAS (objektívne výberové kritériá) a kvalitatívneho hodnotenia jednotlivých častí stratégie . 
1. Kritéria oprávnenosti MAS (objektívne výberové kritériá)
Kritériá oprávnenosti MAS (objektívne výberové kritériá) vychádzajú z PRV a sú v súlade s nariadením Rady (ES) č. 1698/2005 o podpore rozvoja vidieka prostredníctvom EPFRV, ktorí tvorí jednotný právny rámec pre podporu rozvoja vidieka a vykonávacím nariadením Komisie (ES) č. 1974/2006, ustanovujúcim podrobné pravidlá implementácie jednotlivých opatrení PRV. Je možné zodpovedať ich áno/nie, pričom jedna a viac odpovedí „nie“ vylučujú stratégiu z ďalšieho hodnotenia. V tejto časti hodnotenia sa neprideľujú body.

Kritéria oprávnenosti MAS (objektívne výberové kritériá): 

a) stratégia musí byť realizovaná na území SR;
b) MAS je zoskupenie verejného a súkromného sektora na miestnej úrovni, kde na úrovni rozhodovania partnerstvo musí pozostávať z min. 50 % zástupcov zo súkromného sektora vrátane občianskeho a neziskového a max. z 50% zástupcov verejného sektora;

c) MAS má právnu subjektivitu a povinné orgány, ktoré sú schopné spravovať verejné prostriedky ako aj manažovať činnosť MAS v súlade s Usmernením, kapitolou 2. Miestna akčná skupina;

d) počet obyvateľov na území MAS musí byť vyšší ako 10 000 obyvateľov a nesmie prekročiť počet 150 000 obyvateľov;

e) z podpory sú vylúčené obce s počtom obyvateľov nad 20 000 (obec môže byť súčasťou MAS, ale nemôže byť konečným prijímateľom – predkladateľom projektu, avšak konečný prijímateľ – predkladateľ projektu z tejto obce môže predkladať ŽoNFP v rámci implementácie stratégie)
;  

f) oblasť na ktorú sa vzťahuje stratégia musí pokrývať súvislé vidiecke územie, ohraničujúce katastre všetkých zahrnutých obcí v rámci územia žiadajúceho o podporu, sformované na princípe spoločného záujmu;

g) územie musí mať miestnou akčnou skupinou vypracovanú Integrovanú stratégiu rozvoja územia s jasne formulovanými prioritami, opatreniami, príp. aktivitami;
h) musia byť predložené všetky doklady o formovaní územia MAS spolu so súhlasom všetkých zahrnutých obcí t. j. uznesenie zastupiteľstva
 všetkých obcí vyjadrujúce súhlas so zaradením do územia; 
i) členovia MAS musia pôsobiť (mať trvalé, prípadne prechodné bydlisko, sídlo alebo prevádzku) v území MAS;
j)  stratégia musí  zahrňovať inovačné prístupy t. j. stimulačné a novátorské prístupy k rozvoju územia. 

2. Kvalitatívne hodnotenie jednotlivých častí stratégie
a) budovanie partnerstva; 

b) hodnotenie analytickej časti;
c) hodnotenie strategického rámca; 

d) hodnotenie implementačného rámca; 

e) zapojenie žien, mladých ľudí do 30 rokov, poľnohospodárov a marginalizovaných skupín; 

f) monitoring a hodnotenie; 
g) projekty spolupráce; 

h) vidieckosť územia.
Stratégie, ktoré nesplnili kritéria oprávnenosti MAS (objektívne výberové kritéria) budú zamietnuté bez nároku získania Štatútu Miestnej akčnej skupiny.
 Kritéria na výber MAS sú uvedené v Usmernení, Prílohe č. 2 Kritériá pre hodnotenie Integrovanej stratégie rozvoja územia/výber MAS .
3.2 výber miestnych akčných skupín 
Výber MAS na základe predložených stratégií je v kompetencii RO, ktorý pre tento účel zriadi Výberovú komisiu pre výber MAS (ďalej len „výberová komisia RO“). 
Pôdohospodárska platobná agentúra zverejní prvú výzvu na predkladanie Integrovaných stratégií rozvoja územia pre opatrenie 4.1 Implementácia Integrovaných stratégií rozvoja územia a opatrenie  4.3 Chod Miestnej akčnej skupiny (ďalej len „Výzva“) v apríli 2008. Stratégie sa budú prijímať v termíne uvedenom vo Výzve. V rámci prvej výzvy na základe kritérií pre výber MAS bude vybraných 13 konečných prijímateľov (oprávnených žiadateľov), ktorým bude udelený Štatút Miestnej akčnej skupiny. Podľa zostatku finančných prostriedkov, rozhoduje minister pôdohospodárstva SR o ďalšom postupe (schválenie ďalších konečných prijímateľov (oprávnených žiadateľov), ktorým bude udelený Štatút Miestnej akčnej skupiny). 

Druhá výzva na predkladanie Integrovaných stratégií rozvoja územia pre opatrenie 4.1 Implementácia Integrovaných stratégií rozvoja územia a  opatrenie  4.3 Chod Miestnej akčnej skupiny bude vyhlásená v priebehu štvrtého kvartálu 2009. V rámci druhej výzvy bude vybraných aspoň 12 konečných prijímateľov (oprávnených žiadateľov), ktorým bude udelený Štatút Miestnej akčnej skupiny rovnakým postupom ako pri prvej výzve. 

Po výbere konečných prijímateľov (oprávnených žiadateľov), ktorým bude udelený Štatút Miestnej akčnej skupiny v rámci dvoch výziev na predkladanie Integrovaných stratégií rozvoja územia a zostatku finančných prostriedkov, RO môže vyhlásiť dodatočnú výzvu na predkladanie Integrovaných stratégií rozvoja územia  pre opatrenie 4.1 Implementácia Integrovaných stratégií rozvoja územia a opatrenie 4.3 Chod Miestnej akčnej skupiny.
Hodnotenie stratégii a výber MAS pozostáva z nasledovných krokov:

1. Príjem a náležitosti ŽoNFP pre opatrenie 4.1 Implementácia Integrovaných stratégií  

    rozvoja územia a 4.3 Chod Miestnej akčnej skupiny (ďalej len „ŽoNFP pre opatrenie 4.1 a 4.3“)  a  stratégie 

· Stratégia musí byť vypracovaná podľa záväznej osnovy (Usmernenie, Príloha č. 1 Záväzná osnova Integrovanej stratégie rozvoja územia) a doložená prílohami v zmysle Zoznamu príloh záväznej osnovy.
· ŽoNFP pre opatrenie 4.1 a 4.3  spolu so všetkými prílohami v zmysle povinných príloh k ŽoNFP pre opatrenie 4.1 a 4.3  musí byť pred podaním na PPA zviazaná nasledovne:
· samostatne ŽoNFP pre opatrenie 4.1 a 4.3  (podpis štatutárneho zástupcu, pečiatka v prípade, ak je konečný prijímateľ (oprávnený  žiadateľ) povinný ju používať); 
· samostatne stratégia (podpis štatutárneho zástupcu, pečiatka v prípade, ak je konečný prijímateľ (oprávnený  žiadateľ) povinný ju používať); 
· samostatne prílohy v zmysle príloh k Integrovanej stratégie rozvoja územia (podpis štatutárneho zástupcu, pečiatka v prípade ak, je konečný prijímateľ (oprávnený žiadateľ) povinný ju používať). Poradie predložených príloh musí súhlasiť s poradím uvedeným v zozname príloh k stratégií.
· ŽoNFP pre opatrenie 4.1 a 4.3  spolu so všetkými prílohami v zmysle povinných príloh k ŽoNFP pre opatrenie 4.1 a 4.3  budú vložené do šnurovacích spisových dosiek P A4, kde musia byť uvedené nasledovné údaje: 
· názov konečného prijímateľa (oprávneného žiadateľa);
· adresa;
· názov opatrenia;
· názov stratégie;
· pečiatka a podpis štatutárneho zástupcu.
· ŽoNFP pre opatrenie 4.1 a 4.3 spolu so všetkými prílohami v zmysle povinných príloh k ŽoNFP pre opatrenie 4.1 a 4.3 , predkladá konečný prijímateľ (oprávnený žiadateľ) v tlačenej verzii osobne alebo doporučene na adresu, Pôdohospodárska platobná agentúra, Sekcia projektových podpôr, Dobrovičova 12, 815 26 Bratislava a to v termíne uvedenom vo výzve. Po prijatí ŽoNFP pre opatrenie 4.1 a 4.3  a vykonaní formálnej kontroly v zmysle tejto kapitoly, bodu 2. Administratívna kontrola stratégie, časť A/ Formálna kontrola kompletnosti ŽoNFP pre opatrenie 4.1 a 4.3  a stratégie, pri ktorej sa overuje, PPA vystaví Potvrdenie o prijatí ŽoNFP pre opatrenie 4.1 a 4.3.  Každá prijatá ŽoNFP pre opatrenie 4.1 a 4.3  bude zaregistrovaná a bude jej pridelené registračné číslo. 
· ŽoNFP pre opatrenie 4.1 a 4.3 spolu so všetkými prílohami (stratégia) v zmysle povinných príloh k ŽoNFP pre opatrenie 4.1 a 4.3 sa predkladajú v dvoch origináloch a dvoch fotokópiách (fotokópie nemusia byť overené úradne ani štatutárnym zástupcom verejno – súkromného partnerstva). 

· Stratégia sa predkladá aj na CD nosiči v aplikácii Microsoft Office Word (vo formáte.doc) alebo v aplikácií Adobe Reader (vo formáte.pdf) – 2 ks.

· 
· 
· 
· 
2. Administratívna kontrola stratégie
Administratívna kontrola stratégie vykonaná PPA sa uskutoční v termíne do 40-tich  pracovných dní od uzávierky termínu na predkladanie stratégií (vrátane výzvy na doplnenie - predloženie protokolu o vykonaní administratívnej kontroly stratégií spolu so zaregistrovanými stratégiami výberovej komisii RO). 
Administratívna kontrola stratégie vykonaná PPA pozostáva z nasledovných častí: 
A/ Formálna kontrola kompletnosti ŽoNFP pre opatrenie 4.1 a 4.3  a stratégie, pri ktorej sa overuje: 
· kompletnosť ŽoNFP pre opatrenie 4.1 a 4.3 podľa zoznamu povinných príloh k ŽoNFP pre opatrenie 4.1 a 4.3; 


· kontrola predpísaného počtu výtlačkov stratégie a povinných príloh v zmysle Zoznamu príloh k Záväznej osnove;

· forma predpísaných príloh (originál, fotokópia, úradne osvedčená fotokópia resp. elektronická verzia v zmysle povinných príloh);

· podpísanie stratégie a požadovaných príloh štatutárnym zástupcom MAS;

· vyznačenie dňa registrácie združenia Ministerstvom vnútra SR na stanovách združenia, ktoré tvoria povinnú prílohu k stratégií; 

· totožnosť názvu združenia uvedeného v stratégií a povinných prílohách s názvom združenia uvedeným v stanovách;

· kontrola obsahu CD nosiča – totožnosti elektronickej verzie s tlačenou verziou (v prípade nesúladu je záväzná tlačená verzia podpísaná štatutárnym zástupcom MAS).  
B/ Kontrola oprávnenosti činností, pri ktorej sa overuje: 

· súlad činností navrhnutých MAS v stratégii s cieľmi príslušného opatrenia a činnosťami definovanými v rámci PRV,  v Príručke a Usmernení, Prílohe č.6 Charakteristika priorít, osí a opatrení, ktoré MAS definuje v  stratégií, Prílohe č. 4 Opatrenia osi 3 Programu rozvoja vidieka SR 2007 – 2013, implementované prostredníctvom osi 4 Leader.
C/ Kontrola oprávnenosti výdavkov, pri ktorej PPA vykonáva: 
· kontrolu oprávneností výdavkov v súlade s PRV, Príručkou a Usmernením, ktoré MAS definuje v  stratégií, Prílohe č. 4 Opatrenia osi 3 Programu rozvoja vidieka SR 2007 – 2013, implementované prostredníctvom osi 4 Leader a Prílohe č.5 Finančný plán implementácie opatrení financovaných z PRV 2007 - 2013 a to v nasledovných bodoch: 
· kritéria pre uznateľnosť výdavkov (oprávnené a neoprávnené výdavky, min. a max. výška oprávnených výdavkov na 1 projekt) stanovené na príslušné opatrenia osi 3, ktoré sú uvedené v Príručke, Usmernení, Prílohe č. 6 Charakteristika priorít, osí a opatrení a ktoré si stanovila MAS; 
· maximálna výška  podpory na opatrenie 4.1 Implementácia Integrovaných stratégií rozvoja územia, opatrenie 4.2 Vykonávanie projektov spolupráce (ak MAS definuje v rámci stratégie) a opatrenie 4.3 Chod Miestnej akčnej skupiny.
D/ Kontrola kritérií spôsobilosti, pri ktorej PPA vykonáva: 

· kontrolu kritérií spôsobilosti v súlade s Príručkou, Usmernením, kapitolou 5. Opatrenie 4.1 Implementácia Integrovaných stratégií rozvoja územia a  Prílohou č.6 Charakteristika priorít, osí a opatrení, ktoré MAS definuje v stratégií, Prílohe č. 4 Opatrenia osi 3 Programu rozvoja vidieka SR 2007 – 2013, implementované prostredníctvom osi 4 Leader; 
· kontrolu súladu kritérií spôsobilosti na príslušné opatrenia osi 3, ktoré si stanovila MAS v súlade s PRV, Príručkou a Usmernením;
· kontrolu splnenia podmienok uvedených v Usmernení, kapitole 1. Všeobecné podmienky poskytnutia nenávratného finančného príspevku pre opatrenia osi 4 Leader, časti A b, d, e, f, i, k, l, n.
Koneční prijímatelia (oprávnení žiadatelia), ktorí nesplnili podmienky administratívnej kontroly stratégie a ani v  termíne určenom na doplnenie, neodstránili zistené nedostatky, budú z ďalšieho hodnotenia stratégie vylúčení. PPA bude konečných prijímateľov (oprávnených žiadateľov), ktorí boli z ďalšieho hodnotenia vylúčení informovať v termíne do 5 pracovných dní od ukončenia administratívnej kontroly PPA všetkých prijatých stratégií.

3. Zriadenie výberovej komisie RO pre výber MAS
Výberová komisia RO je menovaná ministrom pôdohospodárstva SR a pozostáva z predstaviteľov Ministerstva pôdohospodárstva SR, Pôdohospodárskej platobnej agentúry a Národnej siete rozvoja vidieka. Výberová komisia RO je zodpovedná za organizovanie celého výberového procesu MAS vrátane zabezpečenia hodnotenia predložených a zaregistrovaných stratégií na opatrenie 4.1 Implementácia Integrovaných stratégií rozvoja územia a opatrenie 4.3 Chod Miestnej akčnej skupiny.  Zostavenie a činnosť výberovej komisie RO,  upravuje štatút a rokovací poriadok Výberovej komisie RO.
Členovia výberovej komisie RO musia podpísať „Vyhlásenie o zachovaní dôvernosti informácií“, „Vyhlásenie o nestrannosti“ a „Vyhlásenie o zamedzení konfliktu záujmov“. 


· 
· 


4. Výber externých hodnotiteľov, pridelenie stratégií a proces hodnotenia stratégií
RO vytvorí databázu externých hodnotiteľov (ďalej len „hodnotitelia“), do ktorej sú hodnotitelia zaradení na základe nominácie inštitúciami a predložených profesných životopisov, nasledovne: 

· VÚC samosprávnych krajov, RRA;

· ostatné inštitúcie (napr.: ZMOS, ARVI, VIPA). 

Hodnotiteľov do databázy zaraďuje RO, pričom si vyhradzuje právo odmietnuť niektorého z nominovaných hodnotiteľov, v prípade ak hodnotiteľ nepreukázal dostatočné kvalifikačné predpoklady a/alebo praktické skúsenosti v súlade so stanovenými požiadavkami na hodnotenie stratégií, príp. z iných dôvodov (napr. ak sa v priebehu zaraďovania hodnotiteľov do databázy zistí, že hodnotiteľ uviedol nepravdivé, neúplné alebo mylné informácie). V takomto prípade je príslušná inštitúcia vyzvaná na nomináciu ďalšieho hodnotiteľa. 

Výberová komisia RO zabezpečí  výber hodnotiteľov a pridelenie stratégií (žrebovaním), menovanie  hodnotiteľov (dekrét externého hodnotiteľa) a proces hodnotenia stratégií.

Výberová komisia RO pridelí hodnotiteľom z databázy identifikačné čísla, ktoré im budú doporučene zaslané poštou spolu so zoznamom zaregistrovaných stratégií. Hodnotitelia na základe obdržaného zoznamu stratégii oboznámia výberovú komisiu RO, o stratégiách na ktorých vypracovaní sa podieľali ako experti, konzultanti, poradcovia alebo členovia/partneri občianskeho združenia.

Hodnotitelia nemôžu hodnotiť stratégiu, na ktorej vypracovaní sa podieľali ako členovia, experti, poradcovia, konzultanti alebo členovia/partneri občianskeho združenia.

Hodnotitelia musia podpísať „Vyhlásenie o zachovaní dôvernosti informácií“, „Vyhlásenie o nestrannosti“ a  „Vyhlásenie o zamedzení konfliktu záujmov“.
Výberová komisia RO do  20 pracovných dní od ukončenia administratívnej kontroly PPA (predloženie protokolu o vykonaní administratívnej kontroly PPA) zabezpečí  proces hodnotenia stratégií. Výberová komisia RO zaregistruje každú stratégiu, ktorá splnila podmienky administratívnej kontroly PPA do zoznamu stratégií pod identifikačným číslom (nie registračné číslo pridelené PPA na základe Výzvy na predkladanie Integrovaných stratégií rozvoja územia
Stratégia bude dvojiciam hodnotiteľov pridelená formou náhodného výberu (žrebovaním) identifikačných čísel zo zoznamu stratégií a identifikačných čísel z databázy hodnotiteľov. V prípade, ak bude hodnotiteľovi pridelená stratégia na vypracovaní, ktorej sa podieľal ako člen, expert, poradca, konzultant alebo člen/partner občianskeho združenia, bude tento hodnotiteľ nahradený novým hodnotiteľom stratégie, ktorého pridelí výberová komisia RO a to formou náhodného výberu (žrebovaním) identifikačných čísel.

Samotné hodnotenie stratégií bude prebiehať v priestoroch určených RO Každá stratégia bude hodnotená nezávisle dvoma hodnotiteľmi podľa kritérií na výber MAS (Usmernenie, Príloha č. 2 Kritéria na hodnotenie Integrovanej stratégie rozvoja územia/výber MAS), pričom v rámci hodnotenia kritérií oprávnenosti zodpovedá áno/nie a v rámci kvalitatívneho hodnotenia každej hodnotenej časti stratégie hodnotiteľ priradí príslušný počet získaných bodov a následne urobí celkový súčet bodov za stratégiu – celkové bodové hodnotenie stratégie. Po ukončení hodnotenia, hodnotitelia odovzdajú výberovej komisii RO im pridelené stratégie spolu s podpísanými  hodnotiacimi hárkami. 

Výberová komisia RO prizve na výber hodnotiteľov a pridelenie stratégií aj pozorovateľov. Pozorovatelia sú bez hlasovacieho práva a dohliadajú na to či výber hodnotiteľov a pridelenie stratégií prebieha v súlade s rokovacím poriadkom a štatútom výberovej komisie RO. 

Po ukončení výberu hodnotiteľov a pridelení stratégií, výberová komisia RO vyhotoví Protokol z výberu hodnotiteľov a pridelenia stratégií, ktorý bude podpísaný všetkými členmi výberovej komisie RO a pozorovateľmi. 
5. Výber MAS výberovou komisiou RO
Výber MAS výberovou komisiou RO sa uskutoční do 15 pracovných dní od ukončenia hodnotenia stratégií hodnotiteľmi a predložením hodnotiacich hárkov. Výberová komisia RO posúdi výsledky hodnotenia hodnotiteľov - porovná výsledky hodnotenia stratégie dvojice hodnotiteľov. Zo získaných výsledkov hodnotenia stratégie hodnotiteľmi, vypočíta priemerný počet bodov za každú stratégiu. V prípade, ak sa výsledná suma získaných bodov dvojice hodnotiteľov, ktorí hodnotili jednu stratégiu líši o viac ako 20 bodov, určí výberová komisia RO tretieho dodatočného hodnotiteľa z databázy (opäť žrebovaním). Tretí dodatočný hodnotiteľ hodnotí stratégiu podľa kritérií pre výber MAS, pričom v rámci hodnotenia kritérií oprávnenosti zodpovedá áno/nie a v rámci kvalitatívneho hodnotenia každej hodnotenej časti stratégie hodnotiteľ priradí príslušný počet získaných bodov a následne urobí celkový súčet bodov za stratégiu – celkové bodové hodnotenie stratégie. Z celkového bodového hodnotenia stratégie tretieho hodnotiteľa výberová komisia RO urobí aritmetický priemer s celkovým bodovým hodnotením stratégie jedného z dvojice hodnotiteľov, ku ktorému je hodnotenie tretieho hodnotiteľa bližšie. Toto výsledné bodové hodnotenie sa považuje za záväzné hodnotenie stratégie.

Výberová komisia RO zoradí stratégie do poradia podľa počtu získaných bodov v celkovom bodovom hodnotení jednotlivých stratégií. Skutočné poradie stratégií podľa počtu získaných bodov v celkovom bodovom hodnotení nemusí výberová komisia RO akceptovať, berúc do úvahy, napr.: rovnomerné regionálne rozloženie MAS. Následne výberová komisia RO predloží ministrovi pôdohospodárstva SR stratégie, ktoré odporúča schváliť a udeliť konečným prijímateľom (oprávneným žiadateľom) Štatút Miestnej akčnej skupiny. 
6. Oznámenie o rozhodnutí  
Minister pôdohospodárstva SR vydá rozhodnutie o udelení Štatútu Miestnej akčnej skupiny (ďalej len „Rozhodnutie“) do 7 pracovných dní od predloženia stratégií výberovou komisiou RO.  Na základe Rozhodnutia ministra pôdohospodárstva SR, výberová komisia RO schváli stratégie, vyberie miestne akčné skupiny a oznámi konečným prijímateľom (oprávneným žiadateľom) a PPA výsledky hodnotenia stratégií a výberu MAS a to v termíne do 7 pracovných dní od vydania Rozhodnutia. 

Na základe Rozhodnutia o udelení Štatútu Miestnej akčnej skupiny je PPA povinná predložiť Rámcovú zmluvu konečnému prijímateľovi (oprávnenému žiadateľovi) do  15-tich pracovných dní od doručenia Rozhodnutia na PPA. Konečný prijímateľ (oprávnený žiadateľ) je povinný podpísať Rámcovú zmluvu do 10-tich pracovných dní od jej doručenia.
Podľa zostatku finančných prostriedkov a výbere prvých 13-tich konečných prijímateľov (oprávnených žiadateľov) v rámci prvej Výzvy, resp. 12-tich konečných prijímateľov (oprávnených žiadateľov) v rámci druhej Výzvy, ktorým bude udelený Štatút Miestnej akčnej skupiny, rozhoduje minister pôdohospodárstva SR o ďalšom postupe (schválenie ďalších konečných prijímateľov (oprávnených žiadateľov), ktorým bude udelený Štatút Miestnej akčnej skupiny).

3.3 vyradenie integrovanej stratégie rozvoja územia 
Vyradenie Integrovanej stratégie rozvoja územia bude vykonané z nasledovných dôvodov:

a) konečný prijímateľ (oprávnený žiadateľ) nespĺňa podmienky oprávneného žiadateľa na opatrenie 4.1 Implementácia Integrovaných stratégií rozvoja a opatrenie 4.3 Chod Miestnej akčnej skupiny;

b) prijatá stratégia na základe Výzvy na predkladanie Integrovaných stratégií rozvoja nesplnila podmienky administratívnej kontroly;

c) stratégia nespĺňa kritéria na výber MAS; 

d) konečný prijímateľ (oprávnený žiadateľ) neakceptuje návrh predloženej Rámcovej zmluvy alebo nedodržal termín jej podpísania a zaslania na PPA;

e) späť vzatie stratégie konečným prijímateľom (oprávneným žiadateľom);

f) zánik konečného prijímateľa (oprávneného žiadateľa) (v tomto prípade sa oznámenie o vyradení nedoručuje, iba sa založí do spisu projektu);

g) z iných dôvodov (napr. ak sa v priebehu hodnotenia stratégie zistí, že konečný prijímateľ (oprávnený žiadateľ) uviedol nepravdivé, neúplné alebo mylné informácie);

h) nedostatok finančných prostriedkov v rámci vyhlásenej výzvy na opatrenie 4.1 Implementácia Integrovaných stratégií rozvoja územia a na opatrenie 4.3 Chod Miestnej akčnej skupiny.
Konečný prijímateľ (oprávnený žiadateľ) môže vzniesť písomnú námietku voči Rozhodnutiu do 10 pracovných dní od doručenia oznámenia o Rozhodnutí. Námietka sa podáva na Ministerstvo pôdohospodárstva SR, Sekcia rozvoja vidieka, Dobrovičova 12, 812 66 Bratislava a musí byť doručená preukázateľným spôsobom. Po prekročení uvedenej lehoty nebude Ministerstvo pôdohospodárstva SR na vznesené námietky reagovať. Ministerstvo pôdohospodárstva SR bude na vznesené námietky reagovať v súlade so zákonom č. 71/1967 Zb. o správnom konaní v znení neskorších predpisov.
4. opatrenie 3.5 získavanie zručností, oživovanie a vykonávanie integrovaných stratégií rozvoja územia

Kód opatrenia
341 Získavanie zručností, oživovanie a vykonávanie stratégií miestneho rozvoja 

Právny základ

Kapitola I, bod d) článku 52, článok 59 nariadenia Rady (ES) č. 1698/2005 

Príloha II, bod 5.3.3.4. nariadenia Komisie (ES) č. 1974/2006

Cieľ

Zlepšiť ekonomické príležitosti a sociálne podmienky vidieckeho obyvateľstva, a tak zabezpečiť jeho stabilizáciu vo vidieckych oblastiach. 

Tento cieľ sa bude napĺňať predovšetkým prostredníctvom: 

· vytvárania predpokladov pre efektívnu implementáciu integrovaných stratégií rozvoja územia;

· posilnenie kapacít pre prípravu integrovaných stratégií;

· zvyšovania informovanosti širokej verejnosti o možnostiach podpory z prístupu Leader, o danom území a potenciáli jeho rozvoja.

Rozsah a činnosti
Oprávnené sú všetky činnosti, ktoré sú v súlade s cieľmi opatrenia a príslušnými právnymi predpismi EÚ, napr.:

1. príprava programov hospodárskeho a sociálneho rozvoja obcí (ďalej len „PHSR“);

2. vypracovanie integrovanej stratégie rozvoja územia v súlade so záväznou osnovou integrovanej stratégie rozvoja územia prístupu Leader (aktivizácia občanov, mapovanie územia, získavanie údajov, štúdie, podklady, analýzy, návrhová a implementačná časť);

3. opatrenia na poskytovanie informácií o území a o integrovanej stratégií rozvoja územia (tlač a distribúcia stratégií, informačné letáky o danom území, ktoré žiada o podporu z fondu EPFRV);
4. vzdelávanie zamestnancov verejno-súkromných partnerstiev, ktorí sa podieľajú na príprave integrovanej stratégie rozvoja územia;

5. propagačné podujatia a vzdelávanie vedúcich pracovníkov verejno-súkromných partnerstiev súvisiace s prípravou na prístup Leader.
Kritériá spôsobilosti

Oprávnenosť projektov na financovanie z PRV, je podmienená splnením všetkých nasledovných kritérií spôsobilosti, stanovených pre toto opatrenie:
1. Konečný prijímateľ (oprávnený žiadateľ) s právnou subjektivitou a oficiálne zaregistrovaným sídlom na území Slovenskej republiky. Preukazuje sa pri ŽoNFP predložením Stanov združenia s vyznačením dňa registrácie Ministerstvom vnútra SR.
2. Verejno-súkromné partnerstvo musí byť organizované na základe týchto čŕt: 

a) zakladá sa na partnerstve miestnych subjektov, ktorí vypracujú pre danú oblasť stratégiu rozvoja územia na subregionálnej úrovni;

b) je reprezentatívne pre verejných a súkromných aktérov identifikovaných na geografickej úrovni uvedenej v písmene a).
       Preukazuje sa pri ŽoNFP.
3. Územie pôsobnosti verejno-súkromného partnerstva musí splňať nasledovné podmienky: 
· verejno-súkromné partnerstvo je zoskupenie verejného a súkromného sektora vrátane občianskeho a neziskového;
· počet obyvateľov na území verejno-súkromného partnerstva musí byť vyšší ako 10 000 obyvateľov a nesmie prekročiť počet 150 000 obyvateľov;
· z podpory sú vylúčené obce s počtom obyvateľov nad 20 000  
;  

· musia byť predložené všetky doklady o formovaní územia verejno-súkromného partnerstva spolu so súhlasom všetkých zahrnutých obcí t.j. súhlas uznesenia zastupiteľstiev všetkých obcí vyjadrujúce súhlas so zaradením do územia v pôsobnosti verejno-súkromného partnerstva a s oboznámením sa so zámerom vypracovania integrovanej stratégie rozvoja územia;
· oblasť na ktorú sa vzťahuje vypracovanie stratégie musí pokrývať súvislé vidiecke územie, ohraničujúce katastre všetkých zahrnutých obcí v rámci územia verejno-súkromného partnerstva, sformované na princípe spoločného záujmu;
· členovia musia pôsobiť (mať trvalé, prípadne prechodné bydlisko, sídlo alebo prevádzku) v území verejno-súkromného partnerstva.
Preukazuje sa pri ŽoNFP a počas platnosti Zmluvy.
4. Verejno-súkromné partnerstvo, ktoré sa vytvorí v rámci BSK nie je konečným prijímateľom (oprávneným žiadateľom) tohto opatrenia.

5. Územie BSK je oprávnené na podporu z tohto opatrenia, ak územie BSK je homogénnou súčasťou tzv. „zmiešaného verejno-súkromného partnerstva“, ktorého sídlo ako právneho subjektu sa nachádza mimo územia BSK.

6. V prípade „zmiešaného verejno-súkromného partnerstva“ musí verejno-súkromné partnerstvo ŽoNFP predkladať samostatne pre oblasti cieľa Konvergencia a samostatne pre Ostatné oblasti z dôvodu rozdielneho financovania z EÚ a SR, pričom výstupom je spoločná integrovaná stratégia rozvoja územia pre územie verejno–súkromného partnerstva (výdavky si konečný prijímateľ (oprávnený žiadateľ) rozčlení osobitne pre oblasti cieľa Konvergencia a samostatne pre Ostatné oblasti). Výška oprávnených výdavkov na 1 projekt v rámci opatrenia 3.5 Získavanie zručností, oživovanie a vykonávanie integrovaných stratégií rozvoja územia  je min. 3 000 EUR a max. 100 000 EUR.  V prípade "zmiešaného verejno-súkromného partnerstva" sa stanovená min. a max. hranica oprávnených výdavkov na 1 projekt vzťahuje na súčet oprávnených výdavkov obidvoch ŽoNFP zmiešaného verejno-súkromného partnerstva predložených samostatne pre oblasť cieľa Konvergencia a pre Ostatné oblasti.

7. Konečný prijímateľ (oprávnený žiadateľ) musí deklarovať, že pre každý vybraný projekt sa použije iba jeden zdroj financovania z EÚ alebo z národných zdrojov. Preukazuje sa pri ŽoNFP formou čestného vyhlásenia. 
8. Projekt sa musí realizovať na území Slovenskej republiky.

9. Konečný prijímateľ (oprávnený žiadateľ) nemá záväzky voči štátu po lehote splatnosti (splátkový kalendár potvrdený veriteľom sa akceptuje). Preukazuje sa pri ŽoNFP formou čestného vyhlásenia a následne pri ŽoP. 

10. Konečný prijímateľ (oprávnený žiadateľ) je povinný vyracovať integrovanú stratégiu rozvoja územia do 14 mesicov od podpisu Zmluvy s PPA, a to v súlade so  záväznou osnovou Integrovanej stratégie rozvoja územia. 
11. Posledná ŽoP musí byť predložená do 14 mesiacov od podpisu Zmluvy s PPA.

12. Propagačné a informačné aktivity musia byť zamerané na konkrétnu integrovanú stratégiu rozvoja územia. Preukazuje sa pri ŽoP. 
13. Konečný prijímateľ (oprávnený žiadateľ) je povinný na zabezpečenie činností v rámci opatrenia vykonať  na realizáciu všetkých oprávnených činností výber dodávateľa v súlade s Usmernením, kapitolou 14. Usmernenie postupu konečných prijímateľov (oprávnených žiadateľov) pri obstarávaní tovarov, stavebných prác a služieb.

Kritériá pre uznateľnosť výdavkov

Oprávnené výdavky 

Oprávnené sú výdavky vynaložené po 1. januári 2007 (výdavky, dodacie listy a preberacie protokoly po 1. januári 2007), nie však staršie ako registráciou občianskeho združenia registračným orgánom – Ministerstvom vnútra SR.

1. Výdavky súvisiace s vypracovaním integrovanej stratégie rozvoja územia v zmysle   Usmernenia, Prílohy č.1 Záväzná osnova Integrovanej stratégie rozvoja územia (aktivizácia občanov
, mapovanie územia
, návrhová a implementačná časť) získavanie údajov, štúdie, podkladové materiály analýzy.
2. Poradenské a konzultačné služby zamerané na vypracovanie integrovanej stratégie rozvoja územia a PHSR.
3. Výdavky súvisiace s vypracovaním PHSR.
4. Tlač a distribúcia informačných a propagačných materiálov súvisiacich s integrovanou stratégiou rozvoja územia (tlač a distribúcia stratégií, informačné letáky, informačné a propagačné materiály o území, ktorých cieľom je informovanie o stratégií a  o podpore z fondu EPFRV, grafická úprava, kopírovanie, väzba).
5. Propagačné podujatia (šírenie informácií a publicita o území a integrovanej stratégii rozvoja územia, tvorba webovej stránky , tlačové konferencie, besedy, výstavy).
6. Vzdelávacie aktivity ako napr.: kurzy, školenia, tréningy, semináre v rámci vzdelávania zamestnancov, ktorí sa podieľajú na príprave integrovanej stratégie rozvoja územia a vedúcich pracovníkov (členovia výkonného orgánu) verejno-súkromného partnerstva zamerané na prístup Leader. Preukazuje sa pri ŽoP písomnou správou (zápisom) zo vzdelávacej aktivity.
  
Neoprávnené výdavky

1. výdavky vynaložené pred 1. januárom 2007 (výdavky, dodacie listy a preberacie protokoly pred 1. januárom 2007) a výdavky vynaložené pred registráciou občianskeho združenia registračným orgánom – Ministerstvom vnútra;
2. daň z pridanej hodnoty okrem prípadov uvedených v bode 3a) článku 71 nariadenia Rady (ES) č. 1698/2005, t. j. s výnimkou nenávratnej DPH, ak ju znáša zdaniteľná osoba;
3. výdavky za sprostredkovanie účasti v projekte;

4. výdavky na finančné zabezpečenie možných budúcich strát alebo dlhov;

5. finančné výdavky (penále, finančné pokuty a súdne výdavky);

6. tvorba internetových stránok, ktoré nesúvisia s cieľmi opatrenia;

7. bankové poplatky;
8. nákup nákladných a osobných  vozidiel;

9. nákup počítačov, softvér, prevádzkové výdavky;
10. projektová dokumentácia;
11. refundovateľné, refundované alebo inak preplatené dane, kurzové straty;

12. investície do školiacich programov a kurzov, ktoré sú súčasťou školského systému na základe všeobecne záväzného systému podľa všeobecne právneho predpisu Ministerstva školstva SR;

13. výdavky na vypracovanie integrovanej stratégii rozvoja územia, PHSR alebo iných strategických dokumentov daného územia (získavanie údajov, štúdie, podkladové materiály, analýzy, mapovanie územia), ktoré boli financované z iných zdrojov (napr. VÚC, TP SAPARD, štrukturálne fondy a pod.).
 Preukazuje sa pri ŽoNFP formou čestného vyhlásenia. 
14. výdavky vynaložené v hotovosti;
15. výdavky súvisiace s manažmentom projektu, mzda a pod.

Neoprávnené projekty

a. projekty zamerané na vlastnú komerčnú činnosť;
b. projekty, ktoré nezahrňajú vypracovanie integrovanej stratégie rozvoja územia.

V prípade pretlaku projektov rozhoduje skorší dátum podania ŽoNFP. 
Konečný prijímateľ (oprávnený žiadateľ)

Partnerstvo verejného a súkromného sektora zastúpené občianskym združením v zmysle zákona č. 83/1990 Zb. o združovaní občanov v znení neskorších predpisov (nie MAS schválené RO).
Druh podpory

Druh podpory:
nenávratný finančný príspevok

Spôsob financovania:  plné financovanie (platby systémom refundácie)

Typ investície: 
nezisková 
Výška pomoci

Maximálna výška pomoci z celkových oprávnených výdavkov:

– 100 % (75 % EÚ a 25 % SR) pre oblasti cieľa Konvergencia.
– 100 % (50 % EÚ a 50 % SR) pre Ostatné oblasti.

Výška oprávnených výdavkov na 1 projekt je min. 3 000 EUR a max. 100 000 EUR. 

4.1 zverejnenie výzvy na predkladanie žonfp

PPA zverejní Výzvu na predkladanie ŽoNFP z PRV, ktorá bude časovo ohraničená. Časovo ohraničená Výzva sa v rámci opatrenia začína výberovým kolom pre príjem ŽoNFP termínom uvedeným vo Výzve a končí posledným dňom prijímania ŽoNFP uvedeným v rámci danej Výzvy. 
Konečný prijímateľ (oprávnený žiadateľ) na vypracovanie ŽoNFP použije Usmernenie a Príručku platné ku dňu zverejnenia časovo ohraničenej výzvy zverejnené na internetových stránkach http://www.land.gov.sk alebo http://www.apa.sk. Prípadné zmeny informácií zverejnených v časovo ohraničenej Výzve, v Usmernení alebo v Príručke v čase od zverejnenia tejto výzvy po posledný deň prijímania ŽoNFP v rámci tohto výberového kola sa môžu týkať len vysvetlenia informácií, zmien legislatívy EÚ a SR, prípadne môžu byť vykonané z vážnych nepredvídateľných dôvodov. Zmeny budú zverejňované na internetových stránkach http://www.land.gov.sk alebo http://www.apa.sk.
PPA prijíma ŽoNFP na regionálnom pracovisku príslušného kraja (ďalej len „RP PPA“) (pondelok – štvrtok od 8:00 do 15:00, v piatok od 8:00 do 12:00 hod.), na území ktorého má sídlo konečný prijímateľ (oprávnený žiadateľ). Kontaktné adresy regionálnych pracovísk sú zverejnené na internetovej stránke PPA.  

Okrem informácií, ktoré sú obsiahnuté v tomto Usmernení, je konečný prijímateľ (oprávnený žiadateľ) opatrenia 3.5 Získavanie zručností, oživovanie a vykonávanie stratégií miestneho rozvoja povinný, riadiť sa nariadením Rady (ES) č. 1698/2005, vykonávacím nariadením Komisie (ES) č. 1974/2006 a pred vyplnením ŽoNFP a počas realizácie projektu aj príslušnými podmienkami poskytnutia NFP, ktoré sú rozpracované v Príručke, najmä v kapitole 3. Príjem a administrácia ŽoNFP, kapitole 5. Výsledok vyhodnotenia ŽoNFP (s výnimkou bodu 5.1 Uzatvorenie Zmluvy o poskytnutí nenávratného finančného príspevku, kde PPA predloží konečnému prijímateľovi (oprávnenému žiadateľovi) po prijatí, kompletnom posúdení a výbere ŽoNFP návrh Zmluvy do 3 mesiacov), a  príslušnými časťami Systému finančného riadenia EPFRV. 

5. opatrenie 4.1 implementácia integrovaných stratégií rozvoja územia

Kód opatrenia 
41 Implementácia Integrovaných stratégií rozvoja územia
Právny základ

Kapitola I, článok 61až 65 nariadenia Rady (ES) č. 1698/2005

Právne predpisy podľa príslušných opatrení osi 3
Cieľ 
Zlepšenie kvality života vo vidieckych oblastiach a zlepšenie ekonomickej príležitosti a sociálnych podmienok vidieckeho obyvateľstva.

Tento cieľ sa bude napĺňať predovšetkým prostredníctvom realizácie stratégie podporovaného územia prostredníctvom projektov jednotlivých žiadateľov pri uplatnení metódy a princípov Leader.

Os zahrnutá do osi Leader

Projekty v rámci tohto opatrenia budú realizované prostredníctvom opatrení osi 3
 PRV: 

Vymedzenie podporovaných území

Projekty musia byť realizované na území, v ktorom pôsobí podporovaná MAS.
Činnosti

Oprávnené sú všetky činnosti, ktoré sú v súlade s cieľmi opatrení osi 3 a príslušnými právnymi predpismi EÚ. 
MAS si vo svojej stratégií stanoví zdroj financovania jednotlivých činností (aktivít) z osi 3 PRV a zo štrukturálnych fondov a iných finančných zdrojov. O činnosti (aktivity) osi 3, ktoré nie sú predmetom schválenej stratégie MAS, sa môžu oprávnení žiadatelia
 uchádzať podľa príslušnosti činnosti (aktivity) priamo z osi 3 PRV alebo zo štrukturálnych fondov alebo z iných finančných zdrojov.

Kritériá spôsobilosti
Oprávnenosť projektov na financovanie z PRV pre konečných prijímateľov – predkladateľov projektov v rámci implementácie stratégie je podmienená splnením všetkých nasledovných kritérií spôsobilosti, stanovených pre toto opatrenie:
1. Konečný prijímateľ – predkladateľ projektu musí spĺňať kritéria na uznateľnosť výdavkov (oprávnené a neoprávnené výdavky, min. a max. výšku oprávnených výdavkov na 1 projekt ) pre príslušné opatrenia osi 3, ktoré si stanovila MAS.

2. Činnosti, ktoré sú predmetom projektu musia byť v súlade s činnosťami, ktoré si MAS stanovila pre príslušné opatrenia osi 3. 
3. Konečný prijímateľ – predkladateľ projektu musí spĺňať podmienky uvedené v Usmernení, kapitole 1. Všeobecné podmienky poskytnutia nenávratného finančného príspevku pre opatrenia osi 4 Leader, časti B.  

4. Konečný prijímateľ – predkladateľ projektu musí v prípade investičných projektov investíciu využívať najmenej päť rokov po podpise Zmluvy, pričom nesmie prejsť podstatnou zmenou, ktorá:

a) ovplyvní jej povahu alebo podmienky využívania alebo neoprávnene zvýhodní akýkoľvek podnik alebo verejný subjekt;

b) vyplýva buď zo zmeny povahy vlastníctva položky infraštruktúry, alebo ukončenia alebo premiestnenia výrobnej činnosti. 

Preukazuje sa pri ŽoNFP formou čestného vyhlásenia a počas platnosti Zmluvy. 
5. Konečný prijímateľ – predkladateľ projektu musí spĺňať oprávnenosť konečného prijímateľa (oprávneného žiadateľa) pre príslušné opatrenie osi 3 v zmysle definícií, ktoré sú uvedené v Príručke a Usmernení, Prílohe č. 6 Charakteristika priorít, osí a opatrení.

6. Konečný prijímateľ – predkladateľ projektu musí spĺňať všetky minimálne kritéria spôsobilosti pre príslušné opatrenia osi 3 definované v Príručke, Usmernení, Prílohe č. 6 Charakteristika priorít, osí a opatrení a kritéria spôsobilosti, ktoré si stanovila MAS v rámci implementácie stratégie.
7. Projekt musí byť vypracovaný v súlade so  stratégiou príslušnej MAS.

8. Konečný prijímateľ – predkladateľ projektu musí deklarovať, že pre každý vybraný projekt sa použije iba jeden zdroj financovania z EÚ alebo z národných zdrojov. Preukazuje sa formou čestného vyhlásenia.
9. Podpora z PRV môže byť použitá len na projekty realizované na území SR a v rámci územia pôsobnosti MAS.

10. Konečný prijímateľ – predkladateľ projektu skupiny opatrení 3.4 Obnova a rozvoj obcí, občianskej vybavenosti a služieb ako súčasť projektov realizovaných MAS, zahŕňajú aj obec, ktorá je pólom rastu, resp. obce ktoré sú pólmi rastu. Z podpory sú však vylúčené obce s počtom obyvateľov nad 20 000 (obec môže byť súčasťou MAS, ale nemôže byť konečným prijímateľom – predkladateľom projektu, avšak konečný prijímateľ – predkladateľ projektu z tejto obce môže predkladať ŽoNFP v rámci Výzvy na implementáciu stratégie). 

11. Konečný prijímateľ – predkladateľ projektu, ktorý žiada finančné prostriedky z opatrenia 3.3 Vzdelávanie a informovanie, na informačné aktivity, ktoré sú predmetom projektu, uvedené v časti Rozsah a činnosti, bod 2 predmetného opatrenia v rámci PRV v Príručke, musia byť najprv schválené MP SR formou „Oznámenia o schválení obsahového námetu informačnej aktivity“
. Preukazuje sa pri ŽoNFP, ktorú konečný prijímateľ – predkladateľ projektu predkladá na príslušnú MAS. 
Všetky formy ďalšieho vzdelávania, ktoré sú predmetom projektu, uvedené v časti Rozsah a činnosti, bod 1 predmetného opatrenia v Príručke, musia byť akreditované Ministerstvom školstva SR. Potvrdenie o akreditácii vzdelávacej aktivity musí byť vydané na meno konečného prijímateľa finančnej pomoci (oprávneného žiadateľa). V prípade pobočiek je platné Potvrdenie o akreditácii vzdelávacej aktivity ústredia. Preukazuje sa pri ŽoNFP, ktorú konečný prijímateľ – predkladateľ projektu predkladá na príslušnú MAS.
12. Konečný prijímateľ – predkladateľ projektu musí pôsobiť (mať trvalé, prípadne prechodné bydlisko, sídlo alebo prevádzku) v území pôsobnosti MAS. Preukazuje sa pri ŽoNFP formou čestného vyhlásenia.
13. Po ukončení projektu je konečný prijímateľ – predkladateľ projektu povinný zaregistrovať podporenú aktivitu do NSRV a to do 3 mesiacov od predloženia poslednej ŽoP. 

Oprávnené výdavky

Oprávnené výdavky projektu sú totožné s oprávnenými výdavkami pre jednotlivé opatrenia v rámci osi 3, ktoré sú uvedené v Príručke a Usmernení, Prílohe č.6 Charakteristika priorít, osí a opatrení.
Neoprávnené výdavky projektu

Neoprávnené výdavky projektu sú totožné s neoprávnenými výdavkami pre jednotlivé opatrenia v rámci osi 3, ktoré sú uvedené v Príručke a Usmernení, Prílohe č.6 Charakteristika priorít, osí a opatrení  ak nie je v tomto Usmernení stanovené inak.

Neoprávnené projekty 

Neoprávnené projekty sú totožné s neoprávnenými projektami pre jednotlivé opatrenia v rámci osi 3, ktoré sú uvedené v Príručke, pričom sa neuplatňuje bod v nasledovnom znení „Projekty, kde v mieste realizácie projektu je Miestna akčná skupina podporovaná z PRV a predmetná činnosť (aktivita) je zahrnutá v opatreniach Integrovanej stratégie rozvoja územia MAS“.
Konečný prijímateľ (oprávnený žiadateľ)
Oprávnený žiadateľ
MAS, ktorá je vybraná RO na implementáciu Integrovanej stratégie rozvoja územia a ktorá musí mať právnu formu: občianske združenie – v zmysle zákona č. 83/1990 Zb. o združovaní občanov v znení neskorších predpisov.
Konečný prijímateľ

Koneční prijímatelia realizácie projektov v rámci Integrovanej stratégie rozvoja územia (predkladateľ konečného projektu) budú v súlade s definovanými prijímateľmi podpory v rámci jednotlivých opatrení osi 3 Programu rozvoja vidieka SR a budú špecifikovaní v stratégií MAS. 

Koneční prijímatelia aktivít skupiny opatrení 3.4 Obnova rozvoj obcí, občianskej vybavenosti a služieb ako súčasť projektov realizovaných miestnymi akčnými skupinami, zahŕňajú aj obec, ktorá je pólom rastu, resp. obce ktoré sú pólmi rastu. Z podpory sú však vylúčené obce s počtom obyvateľov nad 20 000 (obec môže byť súčasťou MAS, ale nemôže byť konečným prijímateľom – predkladateľom projektu, avšak konečný prijímateľ – predkladateľ projektu z tejto obce môže predkladať ŽoNFP v rámci stratégie).
Druh podpory

Druh podpory: nenávratný finančný príspevok

Oblasť podpory: celé územie SR, avšak obce nespadajúce do oblasti cieľa Konveregencia len v prípade, že sú homogénnou súčasťou MAS, ktorá je registrovaná v oblastiach cieľa Konvergencia.

Výška podpory

Pomer podpory z jednotlivých verejných zdrojov v prípade opatrení osi 3 realizovaných cez Leader predstavuje v oblastiach cieľa Konvergencia 80 % EÚ a 20 % SR (v ostatných regiónoch 55 % EÚ a 45 % SR).

Výška podpory z verejných zdrojov pre jednotlivé projekty

Pre výšku podpory z celkových oprávnených výdavkov konkrétnych projektov v rámci osi 3 platia podmienky jednotlivých opatrení osi 3. 

Maximálna výška podpory v rámci tohto opatrenia pre MAS je 2 086 684 EUR.
5.1 zverejnenie výzvy na predkladanie integrovaných stratégií rozvoja územia a žiadosť o nenávratný finančný príspevok konečného prijímateľa – predkladateľa projektu
PPA zverejní časovo ohraničenú Výzvu na príjem stratégií pre opatrenie 4.1 Implementácia Integrovaných stratégií rozvoja územia a opatrenie 4.3 Chod Miestnej akčnej skupiny. Časovo ohraničená Výzva sa začína výberovým kolom pre príjem stratégií termínom uvedeným vo Výzve a končí posledným dňom prijímania stratégií uvedeným v rámci danej Výzvy. Pre vypracovanie stratégie a pre jej administráciu platia ustanovenia v Príručke platnej v čase predloženia stratégie na PPA a Usmernenia platného ku dňu zverejnenia časovo ohraničenej Výzvy zverejnených na internetových stránkach http://www.land.gov.sk alebo http://www.apa.sk. Prípadné zmeny informácií zverejnených v časovo ohraničenej Výzve, v Usmernení v čase od jeho zverejnenia až po posledný deň prijímania stratégií v rámci tohto výberového kola a v  Príručke počas výberového kola sa môžu týkať len vysvetlenia informácií, zmien legislatívy EÚ a SR, prípadne môžu byť vykonané z vážnych nepredvídateľných dôvodov. Zmeny budú zverejňované na internetových stránkach http://www.land.gov.sk alebo http://www.apa.sk.

MAS pri zverejnení časovo ohraničenej Výzvy na implementáciu stratégie a konečný prijímateľ – predkladateľ projektu pri predkladaní a administrácií ŽoNFP sa  riadia podmienkami v zmysle Usmernenia, kapitoly 8. Hodnotenie a výber projektov konečného prijímateľa – predkladateľa projektu v rámci implementácie stratégie, pri uzatváraní Zmluvy o poskytnutí nenávratného finančného príspevku sa riadi podmienkami pri uzatváraní Zmluvy o poskytnutí nenávratného finančného príspevku, ktoré sú uvedené v Príručke, kapitole 5.1 Uzatvorenie Zmluvy o poskytnutí nenávratného finančného príspevku a počas realizácie projektu sa riadi príslušnými podmienkami poskytnutia NFP, ktoré sú rozpracované v Usmernení, Príručke a príslušnými časťami Systému finančného riadenia EPFRV. 
6. opatrenie 4.2 vykonávanie projektov spolupráce

Kód opatrenia

421 Vykonávanie projektov spolupráce

Právny základ

Kapitola I, článok 61 až 65 nariadenia Rady (ES) č. 1698/2005

Právne predpisy podľa príslušných opatrení Osi 3

Cieľ

Hlavným cieľom je podporiť spoluprácu, inovácie, potrebné zručnosti, výmenu a prenos skúsenosti s implementáciou prístupu Leader.

Tento cieľ sa bude napĺňať predovšetkým prostredníctvom: 

· uplatňovania princípu zdola - nahor: prístup Leader;
· maximalizovania spoločenských a kultúrnych prínosov;
· vytvárania predpokladov pre efektívnu implementáciu stratégií.

Rozsah a činnosti
· spoločný marketing Leaderovských skupín v rôznych regiónoch;
· ochrana spoločného kultúrneho bohatstva v rámci vytvoreného partnerstva;
· budovanie kapacít: výmena skúseností, prenos praktických skúseností pri rozvoji vidieka (napr. spoločné publikácie, twinningové podujatia – výmenné programy pre zamestnancov a manažment MAS, spoločná alebo koordinovaná práca).
Os zahrnutá do osi Leader
Projekty v rámci tohto opatrenia budú realizované v súlade s cieľmi Programu rozvoja vidieka SR 2007 – 2013.
Konečný prijímateľ (oprávnený žiadateľ)
V prípade spolupráce medzi územiami

MAS, ktorá je vybraná RO na implementáciu Integrovanej stratégie rozvoja územia a ktorá musí mať právnu formu: občianske združenie – v zmysle zákona č. 83/1990 Zb. o združovaní občanov v znení neskorších predpisov v spojení s inou MAS alebo v spojení s  verejno-súkromným partnerstvom v zmysle čl. 59 písm. e) nariadenia Rady (ES) č. 1698/2005, ktoré je zastúpené občianskym združením v zmysle zákona č. 83/1990 Zb. o združovaní občanov v znení neskorších predpisov. 

V prípade nadnárodnej spolupráce:

Jednotlivé MAS na území SR, ktoré sú vybrané RO na implementáciu Integrovanej stratégie rozvoja územia s právnou formou občianskeho združenia v zmysle zákona č. 83/1990 Zb. o združovaní občanov v znení neskorších predpisov v spojení s MAS v rámci krajín EÚ alebo partnerstvami, ktoré pracujú na princípe Leader na území tretích krajín.

Druh podpory 
Druh podpory:
nenávratný finančný príspevok

Spôsob financovania:
plné financovanie

Typ investície:            nezisková

Výška podpory
Maximálna výška podpory z celkových oprávnených výdavkov:

100 % (80 % EÚ a 20 % SR)
Výška podpory z verejných zdrojov na jednotlivé projekty

Výška oprávnených výdavkov na 1 projekt v rámci národnej aj nadnárodnej spolupráce je max. 75 757 EUR.

6.1 definícia partnerstva a podmienky pre projekty spolupráce

Partnerstvom sa rozumie spolupráca, ktorá prináša jednotlivým spolupracujúcim subjektom úžitok, isté výhody, ktoré sú jasne vymedzené a sú účinné. Partnerstvo býva často podložené dlhodobým zmluvným vzťahom, či formalizovaným vymedzením dlhodobých konzultácií, alebo vzájomne poskytovaných služieb. Niekedy je možné vnímať pod pojmom partnerstva i bežnú „neformalizovanú“ formu spolupráce, ktorá však prináša „pridanú hodnotu“.

Charakteristiky partnerstva:

· vzájomná výhodnosť spolupráce;

· jasné záujmy a potreby územia formulované predovšetkým v konkrétnych projektoch spolupráce či integrovanej stratégii rozvoja územia; 

· dlhodobosť partnerského vzťahu;

· pružnosť, iniciatíva a efektívnosť partnerstva jednotlivých subjektov;

· plné akceptovanie obsahu a foriem spolupráce medzi všetkými partnermi;

· potrebnosť a vyváženosť partnerov;

· pridaná hodnota spolupráce a synergické efekty (generovanie pozitívnych dopadov na rozvoj území, ktoré prinášajú väčší úžitok ako aktivity, ktoré by boli dosiahnuté bez spolupráce a partnerstva).

Projekt spolupráce nespočíva iba v spoločnej výmene informácií, know-how, ale mal by obsahovať aj návrh, realizáciu a zhodnotenie podporovaného spoločného projektu, pokiaľ je to možné jednotnou štruktúrou. Spolupráca musí preukazovať skutočný prínos pre územia, ktorých sa týka.

Projektom spolupráce sa rozumie konkrétna spoločná aktivita s jasne definovaným prínosom pre danú oblasť realizovaná spoločne. 

Zámer realizovať projekt spolupráce môže byť zahrnutý v stratégii, ktorá sa predkladá na schválenie RO ako jedna z priorít stratégie, pričom nemusí byť ešte konkrétne definovaný projekt, ani jednotliví partneri.
Konečný prijímateľ (oprávnený žiadateľ) v tomto prípade buď popíše oblasť spolupráce, alebo priamo konkrétny projekt spolupráce. Projekt spolupráce, ktorý je súčasťou predkladanej stratégie sa bude realizovať až na základe výzvy na opatrenie 4.2 Vykonávanie projektov spolupráce. Projekt spolupráce bude hodnotený NSRV na základe kritérií na výber projektov spolupráce. 

Počas implementácie stratégie sa môže vytvoriť potreba spolupráce, vtedy má možnosť MAS predložiť projekt spolupráce aj keď nebol definovaný v stratégii. Projekty spolupráce, ktoré neboli integrované do predkladanej stratégie, musia MAS predložiť na základe výzvy na opatrenie 4.2 Vykonávanie projektov spolupráce najneskôr do 31. decembra 2013. 

MAS môžu byť schválené v rámci podpory z EPFRV maximálne 2 projekty národnej alebo medzinárodnej spolupráce počas 1 roka a maximálne 4 projekty spolupráce v celom programovom období 2007 – 2013.

Prvá výzva na opatrenie 4.2 Vykonávanie projektov spolupráce bude vyhlásená v roku 2009 a následne každý rok.

6.2 definícia konečného prijímateľa a partnera projektu spolupráce

Konečným prijímateľom (oprávneným žiadateľom) opatrenia 4.2 Vykonávanie projektov spolupráce je MAS, ktorej bol udelený Štatút Miestnej akčnej skupiny.
Partnerom v projekte spolupráce v prípade spolupráce medzi územiami – národná spolupráca môže byť:
· MAS, ktorej bol udelený Štatút Miestnej akčnej skupiny a/alebo; 

· verejno-súkromné partnerstvo v zmysle čl. 59 písm. e) nariadenia Rady (ES) č. 1698/2005, ktoré je zastúpené občianskym združením v zmysle zákona č. 83/1990 Zb. o združovaní občanov v znení neskorších predpisov. 
Verejno-súkromné partnerstvo musí byť organizované na základe týchto črt: 

a. zakladá sa na partnerstve miestnych subjektov, ktorí vypracujú pre danú oblasť stratégiu rozvoja územia na subregionálnej úrovni;

b. je reprezentatívne pre verejných a súkromných aktérov identifikovaných na geografickej úrovni uvedenej v písmene a);

Územie v pôsobnosti verejno-súkromného partnerstva musí splňať minimálne  nasledovné podmienky: 
· verejno-súkromné partnerstvo je zoskupenie verejného a súkromného sektora vrátane občianskeho a neziskového;
· počet obyvateľov na území verejno-súkromného partnerstva musí byť vyšší ako 10 000 obyvateľov a nesmie prekročiť počet 150 000 obyvateľov;
· musia byť predložené všetky doklady o formovaní územia verejno-súkromného partnerstva;
· oblasť na ktorej pôsobí verejno-súkromné partnerstvo musí pokrývať súvislé vidiecke územie, ohraničujúce katastre všetkých zahrnutých obcí v rámci územia verejno-súkromného partnerstva, sformované na princípe spoločného záujmu;

· členovia musia pôsobiť (mať trvalé, prípadne prechodné bydlisko, sídlo alebo prevádzku) v území verejno-súkromného partnerstva.
Partnerom v projekte spolupráce v prípade nadnárodnej spolupráce môže byť MAS na území SR, ktorej bol udelený Štatút Miestnej akčnej skupiny v spojení s:
· MAS v rámci členských  krajín EÚ, ktorá je vybraná príslušným Riadiacim orgánom členskej krajiny čerpať finančné prostriedky z osi 4 Leader Programu rozvoja vidieka na programové obdobie 2007 – 2013 a/alebo,
· partnerstvami, ktoré pracujú na princípe Leader na území tretích krajín.

Partnerstvá, ktoré pracujú na princípe Leader na území tretích krajín musia byť organizované na základe týchto črt:

· prítomnosť miestnej skupiny na geografickom území, ktorá je aktívna v rozvoji vidieka so schopnosťou vypracovať stratégiu rozvoja pre toto územie; 

· organizácia miestnej skupiny sa zakladá na partnerstve miestnych subjektov.

Podmienky implementácie opatrenia 4.2 Vykonávanie projektov spolupráce budú predmetom doplnku, príp. konsolidovanej verzie Usmernenia pre administráciu osi 4 Leader.

7. opatrenie 4.3 chod miestnej akčnej skupiny

Kód opatrenia

431 Chod miestnej akčnej skupiny, získavanie zručností a animácia územia

Právny základ

Kapitola I, článok 61až 65 nariadenia Rady (ES) č. 1698/2005

Právne predpisy podľa príslušných opatrení osi 3

Cieľ

Tvorba a zvyšovanie kapacít pre realizáciu prístupu Leader.

Tento cieľ sa bude napĺňať predovšetkým prostredníctvom:

· vytvárania predpokladov pre efektívnu implementáciu stratégií;
· rozvíjania zručností v oblasti lokálneho manažmentu.

Činnosti
1. školenia manažmentu
 a zamestnancov MAS9 zodpovedných za realizáciu stratégie;

2. štúdie a analýzy dotknutého územia zamerané na aktualizáciu stratégie;

3. publicita a informovanie o dotknutej oblasti a o stratégii;

4. prevádzková činnosť;

5. administratívna činnosť MAS: vyhlásenie výzvy, príjem žiadostí, administratívna kontrola žiadostí a príloh, hodnotenie projektov podľa kritérií, výber projektov a ich schválenie, kontrola realizácie projektov;

6. zber informácií pre monitoring a hodnotenie;

7. vedenie zložiek projektov a uchovávanie dokladov;

8. semináre, školenia pre členov MAS zamerané na rozširovanie vedomostí a zručností pri vykonávaní stratégie;
9. vypracovanie integrovanej stratégie rozvoja územia.

Kritéria pre uznateľnosť výdavkov

Oprávnené výdavky

Podpora v rámci tohto opatrenia sa poskytuje na výdavky spojené s prevádzkou MAS, administratívou a budovaním zručností a schopností MAS vo vzťahu k implementácií stratégie. 

1. Výdavky súvisiace s prevádzkou a administratívnou činnosťou MAS
· personálne výdavky na manažéra MAS a účtovníka v rozsahu maximálne 6 násobku minimálnej mzdy/mesačne. Táto suma musí zahŕňať podľa formy pracovného pomeru (interný zamestnanci, externí zamestnanci a služby pracovného charakteru zabezpečené dodávateľsky)
 aj odvody zamestnávateľa a zamestnanca, dane, ale nesmie zahŕňať žiadne prémie, odmeny alebo podiely na zisku;
· personálne výdavky  na administratívneho pracovníka MAS v rozsahu maximálne 4 násobku minimálnej mzdy/mesačne. Táto suma musí zahŕňať podľa formy pracovného pomeru (interný zamestnanci, externí zamestnanci a služby pracovného charakteru zabezpečené dodávateľsky)24 aj odvody zamestnávateľa a zamestnanca, dane, ale nesmie zahŕňať žiadne prémie, odmeny alebo podiely na zisku; 
· výdavky súvisiace s výkonom funkcie (odmeny) členom výberovej komisie MAS zahŕňajú personálne výdavky v rozsahu maximálne 2 násobku minimálnej mzdy za kalendárny rok (zúčtovanie k 31. 12. v roku). Táto suma musí zahŕňať aj odvody zamestnávateľa a zamestnanca, dane, ale nesmie zahŕňať žiadne prémie, ďalšie odmeny alebo podiely na zisku24 (preukazuje sa prezenčnými listinami a  pozvánkou na zasadnutie Výberovej komisie MAS);
· poštovné a telekomunikačné poplatky, zriadenie internetového pripojenia, výdavky na vodu, plyn, elektrickú energiu, nájom, kancelárske potreby ako papier, toner, bežné kancelárske kopírovanie, písacie potreby a pod., sú oprávnenými výdavkami za predpokladu, že sa zakladajú na skutočných výdavkoch, týkajúcich sa chodu MAS a sú riadne preukázateľné;
· nákup PC, notebooka, mobilného telefónu, faxu, tlačiarne, dataprojektoru a plátna, fotoaparátu, kopírovacieho stroja a softwaru v maximálnej výške 5 % výdavkov na prevádzku a administratívnu činnosť MAS;
· nákup kancelárskeho nábytku v maximálnej výške 5 % výdavkov na prevádzku a administratívnu činnosť MAS;
· výdavky spojené s vypracovaním stratégie (výdavok vznikol po 1. januári 2007) nie však staršie ako registráciou občianskeho združenia registračným orgánom - Ministerstvom vnútra SR;
· výdavky súvisiace s vytvorením a administráciou internetovej stránky;
· aktualizácia stratégie v maximálnej výške 200 000,- SKK (štúdie, analýzy, dotknutého územia, zber informácií pre monitoring a hodnotenie). Aktualizácia stratégie sa vykonáva v súlade s kapitolou 12. Vykonávanie zmien.
· vedenie zložiek projektov a uchovávanie dokladov;
· výdavky na dopravu - cestovné náhrady
.
Cestovné náhrady pri iných právnych vzťahoch ako je zamestnanec v pracovnom pomere alebo obdobnom pracovnom vzťahu, musia byť dohodnuté v zmluve resp. dohode v súlade zo zákonom  upravujúcim poskytovanie cestovných náhrad nad rámec dohodnutej odmeny.

Iba tie výdavky súvisiace s tuzemskou a zahraničnou pracovnou cestou sú oprávnenými výdavkami, ktoré upravuje zákon č. 283/2002 Z. z.

· ak zamestnanec pri pracovnej ceste použije motorové vozidlo iné ako motorové vozidlo zamestnávateľa, oprávneným výdavkom je základná náhrada za každý 1 km jazdy (základná náhrada) podľa platného opatrenia MPSVR SR a náhrada za spotrebované pohonné látky (PHL), maximálne  6 000,-SKK/mesiac/MAS,

· ak zamestnanec pri pracovnej ceste použije cestné motorové vozidlo zamestnávateľa, oprávneným výdavkom je náhrada za spotrebované pohonné látky. Náhrada za spotrebované PHL patrí zamestnancovi podľa cien PHL platných v čase použitia cestného motorového vozidla, prepočítaných podľa spotreby PHL uvedenej v technickom preukaze (TP) cestného motorového vozidla, maximálne 6 000,-SKK/mesiac/MAS,
· ak živnostník na cestovanie využije vlastné osobné motorové vozidlo nezahrnuté do obchodného majetku, uplatní výdavky do výšky náhrady za spotrebované pohonné látky a základnej náhrady za každý jeden km jazdy podľa Zákona č. 283/2002 Z. z. o cestovných náhradách v znení neskorších predpisov,
· výdavok stravného pre zamestnanca počas tuzemskej a zahraničnej pracovnej cesty je oprávneným, ak je stanovený podľa opatrenia MPSVR SR platného v čase konania pracovnej cesty,
· náhrada preukázaných cestovných výdavkov podľa predložených originálov použitých cestovných dokladov (lístok, miestenka, letenka).
2. výdavky súvisiace s budovaním zručností a schopností MAS v súlade s článkom 59 písm. a) až d) nariadenia Rady (ES) č. 1698/2005:

a)  publicita a informovanie o dotknutej oblasti a o stratégii (tlač a distribúcia formulárov, metodík, informačných a propagačných materiálov);
b) interné výdavky: vzdelávanie zamestnancov MAS9 , manažmentu MAS (členovia výkonného orgánu)  zodpovedných za realizáciu stratégie a členov MAS zamerané na rozširovanie vedomostí a zručností pri vykonávaní stratégie Preukazuje sa pri ŽoP písomnou správou (zápisom) zo vzdelávacej aktivity: 

·  školenia,  semináre,  (vrátane účastníckych poplatkov); 
· cestovné, stravné a ubytovanie pre zamestnancov MAS25, manažment MAS a členov MAS (podľa zákona NR č. 283/2002 Z. z. o cestovných náhradách v znení neskorších predpisov), v prípade ak sa aktivity projektu realizujú mimo sídla MAS.
Preplatenie týchto výdavkov možno v rámci projektu uplatniť pri cestách zamestnancov MAS, manažmentu MAS  a členov MAS z miesta pravidelného pracoviska alebo bydliska na miesto konania vzdelávacieho projektu a späť. Za oprávnené cestovné výdavky sa považujú reálne cestovné výdavky doložené platným cestovným lístkom za leteckú dopravu, železničnú, autobusovú dopravu a MHD.

· Výdavky na stravu a ubytovanie

· výdavky na stravu sú oprávnené, ak sú vyplatené v zmysle zákona č. 283/2002 Z. z. cestovných náhradách v znení neskorších predpisov;

· výdavky na ubytovanie nesmú prekročiť maximálne stanovenú čiastku 
      5 000;-SKK/deň/osobu.

· Výdavky na automobilovú dopravu budú prípustné 

· pri použití súkromného automobilu: v zmysle interných predpisov MAS;
· pri použití taxíka: skutočné výdavky;

· pri použití motorového vozidla MAS na prepravu v zmysle zákona č. 283/2002 Z. z. o cestovných náhradách v znení neskorších predpisov a opatrenia MPSVR o sumách základnej náhrady za používanie motorových vozidiel pri pracovných cestách + spotreba PHM na základe technického preukazu motorového vozidla;
· akékoľvek cesty mimo miest konania vzdelávacej aktivity musia byť zdôvodnené ako cesty, ktoré súvisia so zabezpečením a realizáciou projektu.
c) externé výdavky súvisiace so vzdelávacou aktivitou (školenia, semináre,) zameranou na rozširovanie vedomostí a zručností pri vykonávaní stratégie alebo propagačné podujatia o dotknutej oblasti a o stratégii, ktoré sú organizované príslušnou MAS (honoráre lektorom, prekladateľom, tlmočníkom, cestovné - vrátane hromadnej prepravy, stravné a ubytovanie pre účastníkov vzdelávacej aktivity, lektorov a tlmočníkov, prenájom učebného priestoru a didaktickej techniky, propagácia vzdelávacej a informačnej aktivity).
· personálne výdavky lektorom, prekladateľom, tlmočníkom

Prípustné maximálne sadzby: 

         honoráre lektorov......................................................................5 000;- SKK/1 hod. 

         honoráre tlmočníkom ...................................................2 000;- SKK/1 hod.

         honoráre prekladateľom............................................... 1 000;- SKK/1 str.

Táto suma musí zahŕňať príspevky do zdravotných a sociálnych poisťovní, ale nesmie zahŕňať žiadne prémie, odmeny alebo podiely na zisku.
· prenájom miestností, občerstvenie, pozvánky, podkladové materiály, prenájom didaktickej techniky, propagácia vzdelávacej aktivity sú oprávnenými výdavkami za predpokladu, že sa zakladajú na skutočných výdavkoch, týkajúcich sa realizácie projektu a sú riadne preukázateľné (preukázanie spôsobu výpočtu pomernej časti, v prípade, ak okrem činností realizovaných v rámci projektu uskutočňuje aj inú činnosť). Preukazuje sa pri ŽoP písomnou správou (zápisom) zo vzdelávacej aktivity a verejným oznámením o konaní sa stretnutia;
· cestovné, stravné a ubytovanie pre lektorov, tlmočníkov a prekladateľov, cestovné, stravné pre účastníkov vzdelávacej aktivity; 
Preplatenie týchto výdavkov možno v rámci projektu uplatniť pri cestách lektorov, tlmočníkov a účastníkov vzdelávacej aktivity z miesta bydliska na miesto konania vzdelávacej aktivity a späť. Za oprávnené cestovné výdavky sa považujú reálne cestovné výdavky doložené platným cestovným lístkom za leteckú dopravu, železničnú, autobusovú dopravu a MHD.

· Výdavky na stravu a ubytovanie

· výdavky na stravu sú oprávnené, ak sú vyplatené v zmysle zákona č. 283/2002 Z. z. o cestovných náhradách v znení neskorších predpisov;

· výdavky na ubytovanie nesmú prekročiť maximálne stanovenú čiastku 
      3 000;- SKK/deň/osobu.
· Výdavky na automobilovú dopravu budú prípustné

· pri použití taxíka: skutočné výdavky;

· pri použití súkromného automobilu: do výšky hodnoty 1 cestovného lístka 

· pri použití motorového vozidla MAS na prepravu v zmysle zákona č. 283/2002 Z. z. o cestovných náhradách v znení neskorších predpisov a opatrenia MPSVR o sumách základnej náhrady za používanie motorových vozidiel pri pracovných cestách + spotreba PHM na základe technického preukazu motorového vozidla;

· akékoľvek cesty mimo miest konania vzdelávacej aktivity alebo propagačného podujatia musia byť zdôvodnené ako cesty, ktoré súvisia so zabezpečením a realizáciou vzdelávacej aktivity.

Pomerné časti výdavkov pripadajúcich pre účely opatrenia 4.3 Chod Miestnej akčnej skupiny: 

MAS musí preukázať spôsob výpočtu pomernej časti, v prípade ak okrem činnosti súvisiacich s prístupom Leader  - opatrenie 4.3 Chod Miestnej akčnej skupiny uskutočňuje aj iné činnosti alebo aktivity, ktoré sú financované z iných zdrojov. MAS si ako spôsob výpočtu pomernej časti stanoví metodiku prepočtu založenú na jednotke, ktorú si stanoví napr.: osoba, m2, vyťaženosť priestorov a pod.

Pri výpočte pomernej časti výdavkov musia byť dodržané nasledovné podmienky: 

1. Výpočet pomernej časti výdavkov pre účely prístupu Leader - opatrenie 4.3 Chod Miestnej akčnej skupiny musí vychádzať zo skutočne vynaložených výdavkov.

2. Preukázateľnosť výpočtu musí byť podložená účtovnými dokladmi vzťahujúcimi sa ku konkrétnemu výdavku. 

3. Výpočet musí byť zrozumiteľný, čo sa zabezpečí legendou – popisom postupov a preukázaním spôsobu výpočtu pomernej časti.

4. Výpočet pomernej časti výdavkov sa týka najmä: nájomného, výdavkov súvisiacich so službami, energiami, vodou, plynom, zariadeniami/vybavením, personálnymi výdavkami zamestnancov a pod.
5. kancelárske potreby 

· v prípade, ak MAS realizuje okrem prístupu Leader aj iné projekty, činnosti alebo aktivity financované z iných zdrojov je  povinná:

· nakupovať a využívať kancelárske potreby osobitne pre účely prístupu Leader  a iné aktivity; 

· v prípade, že sa nakupujú kancelárske potreby pre účely prístupu Leader spolu s kancelárskymi potrebami, ktoré súvisia s realizáciu iných projektov, činností alebo aktivít musia byť doložená faktúra samostatne pre nákup kancelárskych potrieb pre účely prístupu Leader.
Neoprávnené výdavky:

· investície do školiacich programov a kurzov, ktoré sú súčasťou bežných programov školenia a vzdelávania na úrovni stredných škôl a vyššie;
· výdavky vynaložené pred 1. januárom 2007; (výdavky, dodacie listy a preberacie protokoly pred 1. januárom 2007) a pred udelením Štatútu Miestnej akčnej skupiny, a pred registráciou občianskeho združenia registračným orgánom – Ministerstvom vnútra SR v prípade vypracovania stratégie; 

· nákup použitého DHM a DNM;
· nákup nákladných a osobných  vozidiel;
· refundovateľné, refundované alebo inak preplatené dane, clá a dovozné prirážky, kurzové straty;
· daň z pridanej hodnoty okrem prípadov uvedených v bode 3a) článku 71 nariadenia Rady (ES) č. 1698/2005, t. j. s výnimkou nenávratnej DPH, ak ju znáša zdaniteľná osoba;
· poradenské a konzultačné služby;
· 
· výdavky na vypracovanie územno-plánovacej dokumentácie;

· výdavky súvisiace s vypracovaním stratégie, ktorej vypracovanie bolo preplatené v rámci opatrenia 3.5 Získavanie zručností, oživovanie a vykonávanie integrovaných stratégií rozvoja územia (prepláca sa len aktualizácia v zmysle podmienok Usmernenia, kapitoly 7. Opatrenie 4.3 Chod Miestnej akčnej skupiny, časti Kritéria pre uznateľnosť výdavkov);
· technické prehliadky a servisné práce súvisiace s údržbou motorového vozidla;
· poistné motorových vozidiel;
      -    bankové poplatky.
Obmedzenie výdavkov

Prevádzkové výdavky MAS v rámci tohto opatrenia sú oprávnené na podporu v rámci limitu 20 % celkových verejných výdavkov
v na stratégiu maximálne však 417 336 EUR počas celého programovacieho obdobia.

Z tohto objemu:

 80% prevádzka a administratívna činnosť MAS, maximálne však 333 868 EUR;

20% budovanie zručností a schopností MAS vrátane výdavkov podľa článku 59 písm. a) až d) nariadenia Rady (ES) č. 1698/2005, maximálne však 83 467 EUR. 
Konečný prijímateľ (oprávnený žiadateľ) 
MAS, ktorá je vybraná RO na implementáciu integrovanej stratégie rozvoja územia a ktorá musí mať právnu formu: občianske združenie – v zmysle zákona č. 83/1990 Zb. o združovaní

občanov v znení neskorších predpisov.

Druh podpory

Druh podpory:

nenávratný finančný príspevok

Spôsob financovania:

plné financovanie (zálohová platba a refundácia)
Typ investície: 

nezisková

Oblasť podpory:

MAS, ktoré boli úspešné v rámci výzvy RO
Výška podpory

Maximálna výška pomoci z celkových oprávnených nákladov

100 % (80 % EÚ, 20 % SR).
8. hodnotenie a výber projektov konečného prijímateľa – predkladateľa projektu v rámci implementácie stratégie
Hodnotenie a výber projektov (ŽoNFP) konečného prijímateľa – predkladateľa projektu v rámci implementácie stratégie bude v kompetencii MAS..  Pre tento účel bude zriadená Výberová komisia MAS, ktorá  bude vykonávať činnosti v súlade s kapitolou 2. Miestna akčná skupina, bodom 2.2 Štruktúra MAS.

· 
· 
· 
· 
· 
· 
· 
· 
Postupy na výber projektov konečných prijímateľov – predkladateľov projektov (vrátane výberových kritérií na výber projektov) a kritéria spôsobilosti, ktoré si stanoví MAS pre príslušné opatrenia osi 3 musia byť koncipované v súlade s nariadením Rady (ES) č. 1698/2005, vykonávacím nariadením Komisie (ES) č. 1974/2006 a PRV a zároveň musia byť súčasťou stratégie predkladanej na schválenie RO.

Zloženie členov výberovej komisie MAS musí byť v súlade s podmienkami Usmernenia, kapitoly 2. Miestna akčná skupina, bodu 2.2 Štruktúra MAS. Členovia Výberovej komisie musia podpísať „Vyhlásenie o zachovaní dôvernosti informácií“, „Vyhlásenie o nestrannosti“, „Vyhlásenie o zamedzení konfliktu záujmov“. 
1. MAS informuje verejnosť o  možnostiach predkladania projektov v rámci stratégie. Výzva na predkladanie projektov v rámci implementácie stratégie (ďalej len „Výzva na implementáciu stratégie“) musí byť zverejnená na viditeľnom a voľne prístupnom mieste. MAS musí v rámci Výziev na jednotlivé opatrenia osi 3 uverejniť Povinné prílohy k projektu, ktoré budú uvedené v ŽoNFP pre príslušné opatrenia osi 3, ktoré sa budú implementovať prostredníctvom osi 4 Leader.
2. MAS musí zverejniť prvú Výzvu na implementáciu stratégie do 20-tich pracovných dní odo dňa podpísania Rámcovej zmluvy s PPA a zabezpečiť príjem ŽoNFP konečného prijímateľa – predkladateľa projektu do dvoch mesiacov od dňa vyhlásenia Výzvy na implementáciu stratégie
. Výzvy v rámci implementácie stratégie musia byť zverejnené minimálne jeden krát do roka s tým, že posledná výzva bude zverejnená v roku 2012.
3. Konečný prijímateľ – predkladateľ projektu predkladá ŽoNFP v termíne uvedenom vo Výzve na implementáciu stratégie, ktorú vyhlasuje príslušná MAS. 

4. ŽoNFP pre jednotlivé opatrenia osi 3, ktoré sa budú implementovať prostredníctvom osi 4 Leader sa predkladajú na príslušnú MAS podľa realizácie projektu, na predpísanom tlačive, ktoré budú zverejnené na internetovej stránke http//www.land.gov.sk alebo http//www.apa.sk spolu s prílohami v zmysle ŽoNFP (predkladajú sa rovnaké prílohy tak ako sú definované v ŽoNFP pre jednotlivé opatrenia osi 3). 
5. ŽoNFP sa predkladá osobne v  dvoch vyhotoveniach. MAS prijíma len kompletné ŽoNFP, ktoré obsahujú všetky požadované prílohy v zmysle Zoznamu povinných príloh k ŽoNFP. Po prijatí ŽoNFP manažér MAS vystaví Potvrdenie o prijatí ŽoNFP. Každá prijatá ŽoNFP bude zaregistrovaná a bude jej pridelené identifikačné číslo.
Konečný prijímateľ – predkladateľ projektu je povinný postupovať v súlade s Príručkou, kapitolou 3. Prijímanie a administrácia ŽoNFP, bodom 3.1.2 Prijímanie ŽoNFP (časťou Náležitosti ŽoNFP, Žiadateľ je povinný k ŽoNFP predložiť a Upozornenie). 

6. Dodržanie všetkých formálnych náležitostí ŽoNFP bude predmetom formálnej kontroly   ŽoNFP. Formálnu kontrolu ŽoNFP vykonáva manažér MAS,(vyplní časť E – Povinné prílohy  projektu v ŽoNFP).
7. V prípade, ak manažér MAS pri formálnej kontrole zistí, že ŽoNFP bola podaná ako nekompletná a neobsahuje formálne náležitosti, bude konečnému prijímateľovi – predkladateľovi projektu zaslaná výzva na doplnenie a to osobne alebo doporučene poštou (pri osobnom prevzatí  Výzvy na doplnenie ŽoNFP musí byť jej osobné prevzatie konečným prijímateľom – predkladateľom projektu potvrdené podpisom a pečiatkou, ak je  konečný prijímateľ – predkladateľ projektu povinný ju používať, a to na rovnopise Výzvy na doplnenie ŽoNFP, ktorý sa zakladá do ŽoNFP). V rámci výzvy na doplnenie môžu byť koneční prijímatelia – predkladatelia projektu požiadaní o doplnenie chýbajúcich príloh, podpisov a pod.
8. 
9.  Pri formálnej kontrole manažér MAS vykonáva aj kontrolu:

· oprávnenosti konečného prijímateľa – predkladateľa projektu pre príslušné opatrenie osi 3, v zmysle definícií, ktoré sú uvedené v Príručke, Usmernení, Prílohe č.6 Charakteristika priorít, osí a opatrení a v stratégií;

· formy predpísaných príloh (originál, fotokópia, úradne osvedčená fotokópia, resp. elektronická verzia v zmysle povinných príloh k ŽoNFP);

· kompletnosti ŽoNFP podľa Zoznamu povinných príloh k ŽoNFP;

· súlad so stratégiou príslušnej MAS.
10. Manažér MAS predloží zaregistrované ŽoNFP, ktoré nesplnili podmienky formálnej kontroly na schválenie Výberovej komisii MAS. Na základe tohto schválenia budú koneční prijímatelia – predkladatelia projektu, ktorí nesplnili podmienky formálnej kontroly a ani v  termíne určenom na doplnenie ŽoNFP, neodstránili zistené nedostatky z ďalšieho hodnotenia vylúčení. MAS o tejto skutočnosti osobne alebo doporučene poštou informuje konečných prijímateľov – predkladateľov projektov (pri osobnom prevzatí musí byť osobné prevzatie konečným prijímateľom – predkladateľom projektu potvrdené podpisom a pečiatkou, ak je konečný prijímateľ – predkladateľ projektu povinný ju používať, a to na rovnopise).
11. Výberová komisia MAS vykoná administratívnu kontrolu prijatých a zaregistrovaných ŽoNFP, ktoré splnili podmienky formálnej kontroly v súlade s Usmernením, kapitolou 2. Miestna akčná skupina, bodom 2.2 Štruktúra MAS, časť 2a) Výberová komisia MAS.  
12. Výberová komisia MAS zoradí ŽoNFP podľa výsledkov vyhodnotenia projektov (ŽoNFP) a predloží zoznam ŽoNFP, ktoré odporúča schváliť na financovanie z PRV výkonnému orgánu na schválenie.
13. Protokol o výbere projektov MAS (Usmernenie, Príloha č. 3 Protokol o výbere projektov MAS) spolu s požadovanými prílohami vrátane ŽoNFP, ktoré odporúča schváliť budú odovzdané na Ústredie PPA, Sekciu projektových podpôr na zaregistrovanie a vykonanie administratívnej kontroly ŽoNFP do 30-tich pracovných dní od uzávierky termínu na predkladanie ŽoNFP v rámci Výzvy na implementáciu stratégie a to doporučene poštou.
14. Koneční prijímatelia – predkladatelia projektu, ktorí nesplnili podmienky administratívnej kontroly vykonanej MAS, budú o tejto skutočnosti informovaní do 7 pracovných dní od ukončenia administratívnej kontroly vykonanej MAS osobne alebo doporučene poštou.
15. Protokol o výbere projektov MAS musí byť podpísaný predsedom výberovej komisie MAS, štatutárom MAS a zástupcom výkonného orgánu. 

16. PPA pri administratívnej kontroly ŽoNFP si vyhradzuje právo dodatočného vyžiadania ďalších informácií (objasnenia nezrovnalostí) od konečného prijímateľa – predkladateľa projektu v závislosti od charakteru projektu. Ak PPA v rámci administratívnej kontroly zistí, pochybenie pri administratívnej kontrole a výbere projektov MAS, vyzve príslušnú MAS k náprave. 

17. PPA nesmie žiadať od konečného prijímateľa – predkladateľa projektu v prípade  objasnenia nezrovnalostí nasledovné informácie a podkladové materiály: 

· dodatočné predkladanie povinných a nepovinných príloh ktoré boli predmetom výberových kritérií na hodnotenie konečných prijímateľov – predkladateľov projektu (s výnimkou opravy formálnych chýb);

· opravu/úpravu obsahu povinných príloh a ŽoNFP, ktoré boli predmetom výberových kritérií na hodnotenie konečných prijímateľov – predkladateľov projektu (s výnimkou opravy formálnych chýb).
18. PPA do 40-tich pracovných dní od prijatia ŽoNFP na PPA (vrátane výzvy na doplnenie) vykoná administratívnu kontrolu ŽoNFP prijatých na PPA, ktorá pozostáva z kontroly: 

· oprávnenosti konečného prijímateľa – predkladateľa projektu pre príslušné opatrenie osi 3, v zmysle definícií, ktoré sú uvedené v Príručke a v Usmernení, Prílohe č.6 Charakteristika priorít, osí a opatrení;
· splnenia oprávnenosti činností v súlade s činnosťami, ktoré si MAS stanovila pre príslušné opatrenia osi 3, ako aj ich súlad s činnosťami definovanými pre príslušné opatrenia osi 3 v Príručke a v Usmernení, Prílohe č.6 Charakteristika priorít, osí a opatrení. Kontroluje, či činnosti nespadajú do kategórie neoprávnených projektov, stanovených pre príslušné opatrenia osi 3 v Príručke a v Usmernení, Prílohe č.6 Charakteristika priorít, osí a opatrení;

· splnenia kritérií pre uznateľnosť výdavkov (oprávnené a neoprávnené výdavky, min. a max. výšku oprávnených výdavkov na 1 projekt) stanovených pre  príslušné opatrenia osi 3 v Príručke, Usmernení, Prílohe č.6 Charakteristika priorít, osí a opatrení a splnenia min. a max. výšky oprávnených výdavkov na 1 projekt, ktoré si stanovila MAS;

· splnenia všetkých minimálnych kritérií spôsobilostí definovaných pre príslušné opatrenia osi 3 v Príručke,  v Usmernení, kapitole 5. Opatrenie 4.1 Implementácia Integrovaných stratégií rozvoja územia a Prílohe č.6 Charakteristika priorít, osí a opatrení, a kritérií spôsobilosti, ktoré si stanovila MAS na príslušné opatrenia osi 3; 
· splnenia podmienok uvedených v Usmernení, kapitole 1. Všeobecné podmienky poskytnutia nenávratného finančného príspevku pre opatrenia osi 4 Leader, časti B c), d), e), i), l);  

· splnenie výberových kritérií na hodnotenie konečných prijímateľov - predkladateľov projektov na príslušné opatrenia osi 3, ktoré si stanovila MAS; 
· postupov pre výber projektov, ktoré si stanovila MAS; 
· splnenia podmienky zloženie členov Výberovej komisie MAS, ktorá musí odrážať podmienky  nariadenia Rady (ES) č. 1698/2005 a vykonávacieho nariadenia Komisie (ES) č. 1974/2006 – zástupcovia súkromného sektora vrátane občianskeho a neziskového musia byť zastúpení s min. 50 % všetkých rozhodujúcich hlasov a zástupcovia verejného sektora s max. 50 % všetkých rozhodujúcich hlasov a to počas celého obdobia implementácie stratégie. 
19. Po prijatí a kompletnom posúdení ŽoNFP konečnému prijímateľovi – predkladateľovi projektu PPA predloží návrh Zmluvy do 15-tich pracovných dní od ukončenia administratívnej kontroly ŽoNFP. Koneční prijímatelia – predkladatelia projektu, ktorí nesplnili podmienky administratívnej kontroly vykonanej PPA, budú o tejto skutočnosti informovaní do 7 pracovných dní od ukončenia administratívnej kontroly vykonanej PPA.
Pri žiadostiach o vypracovanie dodatkov k zmluvám a pri administratívnom styku s PPA je konečný prijímateľ povinný uvádzať nasledovné údaje:

· názov konečného prijímateľa – predkladateľa projektu);

· názov žiadosti (projektu);

· registračné číslo žiadosti (kód projektu);

· číslo opatrenia; 

· číslo Zmluvy;

· odôvodnenie požiadavky podložené písomnými dokladmi.

PPA nebude akceptovať zmeny v schválenom projekte, ktoré by mohli ovplyvniť   hodnotenie projektu výberovou komisiou MAS. 

Prevod záväzku upravuje § 531 Občianskeho zákonníka. Prevod záväzkov je možný po predchádzajúcom písomnom súhlase PPA. Konečný prijímateľ – predkladateľ projektu je povinný predložiť písomnú žiadosť o prevod záväzku spolu s odôvodnením a relevantnými prílohami na Ústredie PPA. 

20. PPA oboznámi s výsledkami administratívnej kontroly ŽoNFP príslušnú MAS do 7 pracovných dní od ukončenia administratívnej kontroly vykonanej PPA:

· koneční prijímatelia – predkladatelia projektu s ktorými bude uzatvorená Zmluva;

· koneční prijímatelia – predkladatelia projektu, ktorí nesplnili podmienky administratívnej kontroly vykonanej PPA.

Pri ďalších Výzvach v rámci implementácie stratégie je MAS povinná: 

· aktualizovať opatrenia osi 3 (činnosti, oprávnené a neoprávnené výdavky, kritéria spôsobilosti, neoprávnené projekty, výšku oprávnených výdavkov, oprávnenosť konečného prijímateľa – predkladateľa projektu), implementované prostredníctvom osi 4 Leader v súlade s Príručkou platnou v čase zverejnenia Výzvy na implementáciu stratégie;

· postupovať podľa Usmernenia, Kapitoly 8 Hodnotenie a výber projektov konečného prijímateľa – predkladateľa projektu v rámci implementácie stratégie, bodov 2 – 14.
Konečný prijímateľ – predkladateľ projektu môže vzniesť písomnú námietku voči vyradeniu ŽoNFP pri administratívnej kontrole vykonanej MAS do 5-tich - pracovných dní od doručenia oznámenia o vyradení ŽoNFP. Námietka sa podáva na príslušnú MAS a musí byť doručená preukázateľným spôsobom. Po prekročení uvedenej lehoty nebude MAS na vznesené námietky reagovať.
V prípade, ak na základe písomnej námietky voči vyradeniu ŽoNFP pri administratívnej kontrole vykonanej MAS, príp. vyradení ŽoNFP pri jej hodnotení , nepríde k zhode medzi MAS a konečným prijímateľom – predkladateľom projektu, môže konečný prijímateľ – predkladateľ projektu požiadať o preskúmanie postupu MAS do 5  pracovných dní od doručenia oznámenia od MAS  na ústredie PPA, Dobrovičová 12, 815 26 Bratislava. Žiadosť  musí byť doručená preukázateľným spôsobom. Konečný prijímateľ – predkladateľ projektu musí zároveň o tejto skutočnosti informovať príslušnú MAS. 
MAS je povinná v rámci nastavenia postupov na výber projektov konečných prijímateľov – predkladateľov projektov umožniť predložiť žiadosť o preskúmanie postupu MAS pri administratívnej kontrole vykonanej MAS na PPA a to najneskôr v termíne, keď MAS odovzdáva Protokol o výbere projektov MAS na PPA na zaregistrovanie a vykonanie administratívnej kontroly. Po doručení žiadosti o preskúmanie postupu MAS pri administratívnej kontrole vykonanej MAS, PPA preskúma postup MAS a v prípade ak bola ŽoNFP v rámci Výzvy na implementáciu stratégie vylúčená neoprávnene, bude MAS písomne vyzvaná k náprave (proces výberu a hodnotenia ŽoNFP sa musí uskutočniť znova). PPA bude na vznesené námietky reagovať do 7 pracovných dní od doručenia námietky. 
Konečný prijímateľ – predkladateľ projektu môže vzniesť písomnú námietku voči vyradeniu ŽoNFP pri administratívnej kontrole vykonanej PPA do 10-tich pracovných dní od doručenia oznámenia o nesplnení podmienok administratívnej kontroly. Námietka sa podáva na ústredie PPA, Dobrovičová 12, 815 26 Bratislava a musí byť doručená preukázateľným spôsobom. Po prekročení uvedenej lehoty nebude PPA na vznesené námietky reagovať.
PPA je povinná informovať MAS okrem uzavretia Zmluvy s konečným prijímateľom – predkladateľom projektu, aj o výške vyplatených finančných prostriedkov, o zmenách a dodatkoch k Zmluve s konečným prijímateľom – predkladateľom projektu, o vykonaní kontroly na mieste, prípadne zástupcu MAS na takúto kontrolu prizvať. 

9. finančné riadenie

V rámci organizačného zabezpečenia financovania výdavkov poskytnutých konečnému prijímateľovi
 z EPFRV a pri predkladaní ŽoP sa konečný prijímateľ riadi podmienkami finančného riadenia, ktoré sú upravené v Systéme finančného riadenia EPFRV. Systém finančného riadenia EPFRV je uverejnený na internetovej stránke www.land.gov.sk alebo www.apa.sk. MAS nesmie počas Implementácie Integrovanej stratégie rozvoja územia na roky 2007 – 2013 zmeniť svoju právnu formu. Konečný prijímateľ (oprávnený žiadateľ) opatrenia 3.5 Získavanie zručností, oživovanie a vykonávanie integrovaných stratégií rozvoja územia nesmie zmeniť svoju právnu formu. 

10. kontrola a audit

10.1 kontrola a audit
MAS, resp. konečný prijímateľ – predkladateľ projektu sa podpisom Rámcovej zmluvy, resp. Zmluvy zaväzuje, že umožní výkon kontroly a auditu zo strany oprávnených kontrolných zamestnancov v zmysle príslušných predpisov Európskeho Spoločenstva a predpisov SR a bude ako kontrolovaný subjekt pri výkone kontroly a auditu riadne plniť povinnosti, ktoré mu vyplývajú z uvedených predpisov. Najmä je povinný umožniť vykonanie kontroly a auditu použitia NFP a preukázať oprávnenosť vynaložených výdavkov a dodržanie podmienok poskytnutia NFP. 

MAS, resp. konečný prijímateľ – predkladateľ projektu je povinný vytvoriť oprávneným kontrolným orgánom vykonávajúcim kontrolu a audit primerané podmienky na riadne a včasné vykonanie kontroly a poskytnúť im bezodkladne potrebnú súčinnosť. MAS, resp. konečný prijímateľ – predkladateľ projektu je povinný poskytovať požadované informácie, dokladovať svoju činnosť a umožniť vstup oprávneným kontrolným zamestnancom do objektov a na pozemky súvisiace s projektom za účelom kontroly plnenia podmienok Zmluvy.

Oprávnení zamestnanci orgánov kontroly majú počas trvania realizácie schváleného projektu nasledujúcich päť rokov od ukončenia roku, v ktorom bola poskytnutá posledná platba v zmysle uzatvorenej Rámcovej zmluvy, resp. Zmluvy, prístup ku všetkým originálom obchodných dokumentov MAS, resp. konečného prijímateľa – predkladateľa projektu, súvisiacich s výdavkami na realizáciu projektu a plnením povinností podľa Rámcovej zmluvy, resp. Zmluvy. 

Oprávnení zamestnanci orgánov kontroly a auditu sú:

· poverení zamestnanci PPA, Ministerstva pôdohospodárstva SR, Ministerstva financií SR, Najvyššieho kontrolného úradu SR, príslušnej správy finančnej kontroly;
· zamestnanci poverení kontrolným orgánom na kontrolu čerpania finančných prostriedkov zo štátneho rozpočtu SR v zmysle zákona 523/2004 Z. z. o rozpočtových pravidlách verejnej správy a o zmene a doplnení niektorých zákonov a v zmysle zákona 502/2001 Z. z. o finančnej kontrole a vnútornom audite v znení neskorších predpisov;
· riadne splnomocnení zástupcovia Komisie a Audítorského dvora ES;
· osoby prizvané kontrolnými orgánmi uvedenými v písm. a) až c) v súlade s príslušnými predpismi.

Predmetom výkonu kontroly na mieste je najmä 

· overenie skutočného dodania tovarov, vykonania prác alebo poskytnutia služieb deklarovaných na faktúrach a iných relevantných účtovných dokladoch, ktoré predložili MAS, resp. konečný prijímateľ – predkladateľ projektu  ako súčasť ŽoP. V rámci uvedeného sa overujú aj originálny dokladov, ktoré nie sú súčasťou dokumentácie k projektu (napr. stavebný denník); 

· overenie súladu realizácie projektu s Rámcovou zmluvou, resp. Zmluvou (harmonogramom prác, finančným plánom projektu a pod.), príp. overovanie ďalších podmienok uvedených v Rámcovej zmluve, resp. Zmluve podľa rozhodnutia RO/PPA;

· overenie, či MAS, resp. konečný prijímateľ – predkladateľ projektu predkladá prostredníctvom monitorovacích správ správne informácie ohľadom fyzického pokroku realizácie projektu;

· overenie, či sú v účtovnom systéme MAS, resp. konečného prijímateľa – predkladateľa projektu zaúčtované všetky skutočnosti, ktoré sa týkajú projektu žiadateľa a sú predmetom účtovníctva podľa zákona č. 431/2002 Z. z. o účtovníctve v znení neskorších predpisov;

· overenie prípadných príjmov z realizovaného projektu;

· overenie dodržiavania pravidiel publicity.
Kontroly na mieste, ktorú vykonáva PPA u konečného prijímateľa - predkladateľa projektu sa môže zúčastniť aj poverený zástupca MAS. V tomto prípade je PPA povinná informovať MAS o výkone kontroly na mieste u konečného prijímateľa - predkladateľa projektu a to 3 pracovné dní pred výkonom kontroly.
10.2 kontrola vykonávana mas 
MAS vykonáva administratívnu kontrolu ŽoNFP konečného prijímateľa – predkladateľa projektu, ako súčasť predbežnej finančnej kontroly, v rámci opatrenia 4.1 Implementácia Integrovaných stratégií rozvoja územia a opatrenia 4.3 Chod Miestnej akčnej skupiny (vo fáze pred zaslaním ŽoNFP na PPA), pričom sa kontroluje formálna a vecná správnosť v súlade s Usmernením, kapitolou 8. Hodnotenie a výber projektov konečného prijímateľa – predkladateľa projektu v rámci implementácie stratégie.  

V súlade s nariadením Komisie (ES) č. 1975/2006, čl. 26 a čl. 33, PPA môže vykonať kontrolu vybratej vzorky ŽoNFP konečných prijímateľov – predkladateľov projektov, ktoré MAS neodporučila, resp. neschválila na financovanie z PRV v rámci Výzvy na implementáciu stratégie v súlade s podmienkami Usmernenia, kapitolou 8. Hodnotenie a výber projektov konečného prijímateľa – predkladateľa projektu v rámci implementácie stratégie.
10.3 kontrola vykonávaná ppa
PPA v súlade s § 9 a § 10 zákona NR SR č. 502/2001 Z. z. o finančnej kontrole a vnútornom audite v znení neskorších predpisov vykonáva predbežnú a priebežnú finančnú kontrolu. 

Jednotlivé útvary PPA vykonávajú kontrolu v rámci procesu spracovania ŽoNFP (ukončený podpísaním Rámcovej zmluvy, resp. Zmluvy) a v rámci procesu spracovania ŽoP (ukončený uhradením finančných prostriedkov na účet MAS, resp. konečného prijímateľa – predkladateľa projektu. V oboch prípadoch PPA vykonáva 100% administratívnu kontrolu žiadostí prijatých na PPA. V prípade Žiadostí o platbu PPA môže vykonať aj kontroly na mieste, pri ktorých by sa mali MAS, resp. konečný prijímateľ – predkladateľ projektu  riadiť ustanoveniami bodu 10.1 tohto Usmernenia.“ 
10.4 uchovávanie dokladov 

MAS je povinná uchovávať všetky podporné dokumenty, ktoré sa týkajú oprávnených výdavkov a kontrol projektov v rámci opatrenia 4.3 Chod Miestnej akčnej skupiny, ako aj opatrenia 4.2 Vykonávanie projektov spolupráce v zmysle zákona č. 431/2002 Z. z. o účtovníctve v znení neskorších predpisov. 
Zároveň je MAS povinná uchovávať všetky dokumenty týkajúce sa výberu a hodnotenia projektov, výzvy, protokoly, zloženie výberových komisií, protokoly o administratívnej kontrole, o výbere projektov, ŽoNFP konečného prijímateľa – predkladateľa projektu aj s prílohami (kópie) nasledujúcich päť rokov od ukončenia roku, v ktorom bola poskytnutá posledná platba.

11. monitoring  

11.1 monitorovacie ukazovatele 

MAS si v rámci svojej stratégie uvedie plánované hodnoty monitorovacích ukazovateľov stanovených EK v Spoločnom rámci pre monitorovanie a hodnotenie.

PPA bude za každú MAS ročne prostredníctvom Správy o činnosti MAS sledovať tieto povinné ukazovatele:

	Kód opatrenia: 41
	Implementácia Integrovaných stratégií rozvoja územia

	
	veľkosť MAS v km2
počet obyvateľov v podporenej MAS
počet projektov financovaných MAS
počet podporených beneficientov
počet obcí podporeného územia

	Kód opatrenia: 421
	Vykonávanie projektov spolupráce

	
	počet podporených projektov spolupráce

počet spolupracujúcich MAS

hrubý počet vytvorených pracovných miest

	Kód opatrenia: 431
	Chod miestnej akčnej skupiny

	
	počet podporených aktivít

počet účastníkov, ktorí úspešne dokončili tréningovú aktivitu


MAS je povinná sledovať aj ukazovatele za opatrenia osi 3, ktoré budú implementované prostredníctvom jej stratégie. V stratégii uvedie plánované hodnoty výstupových a výsledkových monitorovacích ukazovateľov, ktoré sa majú dosiahnuť do r. 2013.

Dosiahnuté hodnoty týchto ukazovateľov bude MAS čerpať z monitorovacích správ projektov od jednotlivých konečných prijímateľov. Kumulatívne dosiahnuté hodnoty MAS uvedie v Správe o činnosti MAS.

Povinné ukazovatele za opatrenia osi 3 Programu rozvoja vidieka 2007 – 2013, implementované prostredníctvom osi 4 Leader: 

Opatrenie 4.1  Implementácia Integrovaných stratégií rozvoja územia

     Os 3, Kód opatrenia: 311, Diverzifikácia smerom k nepoľnohospodárskym činnostiam
     Výstup:  Počet prijímateľov podpory. Celkový objem investícií v EUR  

                   (oprávnené + neoprávnené výdavky na dané opatrenie)
     Výsledok: Hrubý počet vytvorených pracovných miest.
     Os 3, Kód opatrenia: 313, Podpora činností v oblasti vidieckeho cestovného ruchu
     Výstup: Počet podporených aktivít. Celkový objem investícií v EUR.                  

                   (oprávnené + neoprávnené výdavky na dané opatrenie)
     Výsledok: Hrubý počet vytvorených pracovných miest.

     Os 3, Kód opatrenia: 331, Vzdelávanie a informovanie
     Výstup: Počet účastníkov vzdelávacej/informačnej aktivity.Počet vzdelávacích dní.

     Výsledok: Počet účastníkov, ktorí úspešne absolvovali a ukončili vzdelávaciu aktivitu.
     Os 3, Kód opatrenia: 321, Základné služby pre vidiecke obyvateľstvo   
      Výstup: Počet podporených obcí. Celkový objem investícií v EUR.  

                   (oprávnené+neoprávnené výdavky na dané opatrenie)
      Výsledok: Počet osôb vo vidieckych oblastiach, ktorí majú prospech z realizovaného  

                         projektu. 
      Os 3, Kód opatrenia: 322, Obnova a rozvoj obcí
      Výstup: Počet podporených obcí. Celkový objem investícií v EUR.                 

                   (oprávnené+neoprávnené výdavky na dané opatrenie)
      Výsledok: Počet osôb vo vidieckych oblastiach, ktorí majú prospech z realizovaného 
                         projektu..
      Opatrenie 4.2 Vykonávanie projektov spolupráce

       Os 4, Kód opatrenia: 421
       - počet podporených projektov spolupráce; počet spolupracujúcich MAS; hrubý počet   

         vytvorených pracovných miest.
     Opatrenie 4.3 Chod miestnej akčnej skupiny

      Os 4, Kód opatrenia: 431

      - počet podporených aktivít; počet účastníkov, ktorí úspešne dokončili tréningovú aktivitu.
     Ostatné ukazovatele
       - veľkosť MAS v km2; počet obyvateľov v podporenej MAS; počet projektov               

          financovaných MAS; počet podporených beneficientov; počet obcí podporeného 
          územia.
11.2  dodatočné monitorovacie ukazovatele 

MAS si okrem povinných monitorovacích ukazovateľov stanoví vo svojej stratégii aj dodatočné monitorovacie ukazovatele a to v „Pláne monitoringu“, ktoré budú slúžiť pre monitorovanie priebehu a výsledku realizácie projektov v rámci implementácie stratégie a činnosti MAS vzhľadom k stanoveným cieľom. V pláne monitoringu MAS popíše spôsob a frekvenciu monitorovania. Stanovené dodatočné monitorovacie ukazovatele pre vyhodnotenie strategického cieľa, špecifických cieľov a jednotlivých opatrení  musia byť objektívne a merateľné. Pre každý ukazovateľ musí byť v stratégii uvedená aj predpokladaná cieľová hodnota, ktorá sa má dosiahnuť do r. 2013, aby bolo možné vyhodnotiť stanovené ciele stratégie.

11.3 predkladanie správy o činnosti mas a monitorovacích správ projektu 

MAS má povinnosť vypracovávať ročne Správu o činnosti MAS. Posledná Správa o činnosti MAS bude predložená za rok 2015 (najneskôd do 31.3.2016). Správy budú predkladané PPA/Odboru monitoringu každoročne do 31. marca s údajmi za predchádzajúci kalendárny rok v písomnej forme a elektronicky (na CD). Správu je potrebné poslať poštou na adresu: PPA/Odbor monitoringu, Dobrovičova 12, 815 26 Bratislava alebo doručiť do podateľne Ústredia PPA v Bratislave. Záväzná osnova Správy o činnosti MAS bude zverejnená na internetovej stránke www.land.gov.sk, resp. www.apa.sk. Súčasťou Správy o činnosti MAS bude aj vyhodnotenie stanovených indikátorov uvedených v stratégii MAS. 

V prípade, že MAS nepredloží PPA Správu o činnosti MAS do stanoveného termínu alebo ju predloží nekompletnú, bude jej zaslaná výzva na predloženie alebo doplnenie správy s určeným termínom na odstránenie nedostatkov.
Správy o činnosti MAS bude PPA/Odbor monitoringu postupovať v elektronickej forme RO.

PPA si vyhradzuje právo požiadať o dodatočné informácie o MAS, projekte a/alebo konečnom prijímateľovi – predkladateľovi projektu a to kedykoľvek, až do doby ukončenia platnosti uzatvorenej Zmluvy o poskytnutí NFP.

Konečný prijímateľ – predkladateľ projektu, ktorý má uzatvorenú Zmluvu o poskytnutí NFP, je povinný PPA predložiť originálnu verziu monitorovacej správy projektu súčasne s poslednou ŽoP a to doporučene poštou alebo v podateľni Ústredia PPA v Bratislave. Zároveň je konečný prijímateľ – predkladateľ projektu povinný predložiť kópiu monitorovacej správy projektu aj MAS. Predkladanie kópie monitorovacej správy projektu si usmerní MAS v zmysle Plánu monitoringu stanovenom vo svojej stratégii.

V monitorovacej správe je potrebné uviesť hodnoty sledovaných ukazovateľov, priebeh realizácie projektu, problémy pri realizácii projektu, odporúčania pre PPA a ďalšie náležitosti, ktoré sú obsahom správy. Pre každé opatrenie je vypracovaný formulár monitorovacej správy projektu, ktorý je zverejnený na internetovej stránke http://www.land.gov.sk alebo http://www.apa.sk. Konečný prijímateľ – predkladateľ projektu použije formulár monitorovacej správy z osi 3 v závislosti od toho, ktoré opatrenie danej osi realizuje. V prípade, že konečný prijímateľ nepredloží PPA monitorovaciu správu alebo ju predloží nekompletnú, bude mu pozastavené vyplatenie ŽoP až do doby doručenia kompletnej monitorovacej správy, resp. jej častí. Ak PPA zistí, že predložená monitorovacia správa nie je kompletná, vyzve konečného prijímateľa, aby v stanovenej lehote odstránil identifikované nedostatky.
PPA doporučuje konečným prijímateľom – predkladateľom projektov v rámci  opatrenia. 3.3 Vzdelávanie a informovanie a konečným prijímateľom opatrenia 3.5 Získavanie zručností, oživovanie a vykonávanie integrovaných stratégií rozvoja územia , aby po ukončení každej vzdelávacej aktivity oslovili účastníkov vzdelávania formou dotazníka. V dotazníku by sa od jednotlivých účastníkov mali dozvedieť údaje (napr. pohlavie, vek, pracovnú oblasť,...), ktoré sú potrebné pre vyplnenie monitorovacej správy projektu.

MAS môže v zmysle Plánu monitoringu stanovenom vo svojej stratégii požadovať od konečných prijímateľov – predkladateľov projektov v rámci opatrenia 4.1 Implementácia Integrovaných stratégií rozvoja územia dodatočné monitorovacie údaje o projekte a/alebo konečnom prijímateľovi – predkladateľovi projektu.

12. vykonávanie zmien

12.1 zmeny vykonávané mas počas implementácie stratégie 

Počas implementácie stratégie má MAS právo vykonávať zmeny, ktoré musí oznámiť RO.
1. Zmeny bez súhlasu RO
V prípade, ak sa zmena týka: 

· zmeny sídla MAS, len v rámci pôsobnosti územia MAS;
· zmeny účtu, zmeny štatutárneho zástupcu a pod.;
· ďalších zmien, ktorými nebudú ovplyvnené kritéria na výber MAS uvedené v kapitole 3. Výber miestnych akčných skupín, bode 3.1 Kritéria hodnotenia Integrovaných stratégií rozvoja územia/výber MAS. 
MAS môže vykonať tieto zmeny bez predchádzajúceho súhlasu RO, ale zmena musí byť oznámená RO najneskôr do 7 pracovných dní od vykonania zmeny a PPA najneskôr v deň predloženia ŽoP.

Aktualizácie opatrení osi 3 (činnosti, oprávnené a neoprávnené výdavky, kritéria spôsobilosti, neoprávnené projekty, výšku oprávnených výdavkov, oprávnenosť konečného prijímateľa – predkladateľa projektu)  implementovaných prostredníctvom osi 4 Leader  v súlade s Príručkou platnou v čase zverejnenia Výzvy na implementáciu stratégie, ktorú vykonáva MAS nepodlieha povinnosti oznamovania zmien.  
2. Zmeny so súhlasom RO
V prípade, ak sa zmena týka aktualizácie stratégie:
· aktualizácia, ktorá sa týka presunu finančných prostriedkov v rámci jednotlivých opatrení a činností  osi 3 v zmysle záväznej osnovy, Prílohy č.5 Finančný plán implementácie opatrení financovaných z PRV 2007 – 2013, zmeny opatrení osi 3, v zmysle záväznej osnovy, Prílohy č.4 Opatrenia osi 3 Programu rozvoja vidieka SR 2007 – 2013, implementovaných prostredníctvom osi 4 Leader sa môže vykonať len jeden krát počas rokov 2007 – 2013 a to najskôr po dvoch rokoch od podpisu Rámcovej zmluvy s PPA. 
· aktualizácia, ktorá sa týka zmeny pôsobnosti územia MAS (napr. vystúpenie/vstúpenie obce z/do MAS). V tomto prípade musia byť dodržané podmienky kritérií oprávnenosti MAS (objektívne výberové kritéria) v súlade s podmienkami Usmernenia, kapitoly 3. Výber Miestnych akčných skupín, bodu 3.1 Kritéria hodnotenia Integrovanej stratégie rozvoja územia, časti 1 Kritéria oprávnenosti MAS. Aktualizácia v prípade zmeny pôsobnosti územia MAS – vystúpenie a následne vstúpenie obce do MAS s cieľom dodržania výberového kritéria (počet obyvateľov na území MAS musí byť vyšší ako 10 000 obyvateľov) sa môže vykonať jeden krát do roka, a to najskôr po dvoch rokoch od podpisu Rámcovej zmluvy s PPA, v prípade vstúpenia obce do MAS najskôr po dvoch rokoch od podpisu Rámcovej zmluvy s PPA.
MAS môže tieto zmeny vykonať len na základe súhlasného stanoviska RO, resp Výberovej komisie RO, a to na základe oznámenia RO. 
Oznámenie  o zmene je potrebné poslať poštou na adresu: Ministerstvo pôdohospodárstva SR, Odbor rozvoja vidieka, Dobrovičova 12,812 66 Bratislava alebo doručiť osobne do podateľne MP SR v Bratislave. Rozhodnutie o schválení/neschválení zmien RO, resp. Výberová komisia RO oznámi MAS do 60-tich pracovných dní od prijatia oznámenia.
12.2. zmeny vykonávané konečným prijímateľom – predkladateľom projektu. 
Zmeny v priebehu realizácie projektu, ktoré vykoná konečný prijímateľ – predkladateľ projektu, najprv predkladá žiadosť o zmenu príslušnej MAS na kontrolu a schválenie. 
Žiadosť o zmenu spolu s kladným stanoviskom MAS je potrebné poslať poštou na adresu: Pôdohospodárska platobná agentúra, Dobrovičova 12,815 26 Bratislava alebo doručiť osobne do podateľne PPA v Bratislave. Rozhodnutie o schválení/neschválení zmien PPA oznámi konečnému prijímateľovi – predkladateľovi projekt do 60-tich pracovných dní od prijatia žiadosti o zmene.
13. ochrana majetku nadobudnutého a/alebo zhodnoteného
z prostriedkov eú a štátneho rozpočtu
Podľa ustanovenia § 2 ods. 1 zákona č. 278/1993 Z. z. o správe majetku štátu v znení neskorších predpisov majetkom štátu sú veci vo vlastníctve Slovenskej republiky vrátane finančných prostriedkov, ako aj pohľadávky a iné majetkové práva Slovenskej republiky. 

Podľa ustanovenia § 3 ods. 2 zákona č. 278/1993 Z. z. správca je oprávnený a povinný majetok štátu užívať na plnenie úloh v rámci predmetu činnosti alebo v súvislosti s ním, nakladať s ním podľa tohto zákona, udržiavať ho v riadnom stave, využívať všetky právne prostriedky na jeho ochranu a dbať, aby nedošlo najmä k jeho poškodeniu, strate, zneužitiu alebo zmenšeniu. 

Konečný prijímateľ
 je povinný dodržiavať podmienky ochrany majetku nadobudnutého a/alebo zhodnoteného  z prostriedkov EÚ a štátneho rozpočtu podľa Príručky, kapitoly 4. Ochrana majetku nadobudnutého a/alebo zhodnoteného  z prostriedkov EÚ a štátneho rozpočtu.













14. usmernenie postupu konečných prijímateľov (oprávnených žiadateľov)  pri obstarávaní  tovarov, stavebných prác a služieb

A. 
Konečný prijímateľ (oprávnený žiadateľ)
, ktorý je povinný postupovať v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov postupuje v zmysle uvedeného zákona a realizuje verejné obstarávanie prostredníctvom odborne spôsobilej osoby pre verejné obstarávanie (s výnimkou prípadov ustanovených v zákone). 

Povinnosť postupovať v zmysle vyššie citovaného zákona má: 

verejný obstarávateľ (§ 6);

obstarávateľ (§ 8);

osoba povinná obstarávať v zmysle § 7. 

Zoznam odborne spôsobilých osôb pre verejné obstarávanie sa nachádza na internetovej stránke Úradu pre verejné obstarávanie http://www.uvo.gov.sk. 

Konečný prijímateľ (oprávnený žiadateľ) je povinný uzatvárať zmluvy alebo rámcové dohody s dodávateľmi tovarov, stavebných prác a služieb výlučne v písomnej forme. 

Na základe rozhodnutia Európskeho súdneho dvora C-107/98 vyplýva, že verejný obstarávateľ pri zadávaní zákazky spoločnosti, v ktorej má 100 % majetkovú účasť, vykonáva nad ňou podobnú kontrolu ako nad vlastnými organizačnými útvarmi a ktorá prevažnú časť svojej činnosti vykonáva pre verejného obstarávateľa, alebo verejných obstarávateľov, ktorí nad ňou vykonávajú kontrolu, nemusí postupovať podľa zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. 

B. Konečný prijímateľ (oprávnený žiadateľ), ktorý nie je povinný postupovať v zmysle zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov  postupuje pri obstarávaní tovarov, stavebných prác a služieb nasledovne:

a) Na uskutočnenie stavebných prác, na dodanie tovarov a poskytnutie služieb, ktorých predpokladaná hodnota oprávnených výdavkov je rovnaká alebo vyššia ako 10 000 EUR bez DPH (kurz prepočtu medzi EUR a SKK je uvedený v rámci Výzvy na predkladanie ŽoNFP pre príslušné opatrenie) si konečný prijímateľ (oprávnený žiadateľ) zaobstará min. 3 kompletné cenové ponuky od rôznych dodávateľov, nie staršie ako 6 mesiacov pred podaním ŽoNFP (pozri bod d) v tejto časti). 

b)  Konečný prijímateľ (oprávnený žiadateľ) vykoná výber víťazného dodávateľa min. z 3 cenových ponúk od rôznych dodávateľov, kompletných po formálnej a obsahovej stránke. Z výberu, ktorý musí písomne zdôvodniť, vyhotoví a predloží záznam z vyhodnotenia ponúk.

c)  V prípade investície vlastnou prácou: 

ca)  konečný prijímateľ (oprávnený žiadateľ) predkladá 2 cenové ponuky od iných dodávateľov na porovnanie uplatňovaných výdavkov na vlastnú prácu spolu s oprávnením dodávateľov na výkon príslušnej podnikateľskej činnosti (fotokópie, v prípade výpisu z Obchodného a Živnostenského registra postačuje výpis získaný z internetu). Cenové ponuky nemusia spĺňať podmienku kompletnosti uvedenú v Usmernení, v kapitole 14. Usmernenie postupu žiadateľov pri obstarávaní tovarov, stavebných prác a služieb, v časti B., písm. e).
cb) pri ktorej konečný prijímateľ (oprávnený žiadateľ) využije materiál vyrobený vlastnou činnosťou žiadateľ predkladá 2 cenové ponuky od iných dodávateľov na porovnanie uplatňovaných výdavkov na materiál. spolu s oprávnením dodávateľov na výkon príslušnej podnikateľskej činnosti (fotokópie, v prípade výpisu z Obchodného a Živnostenského registra postačuje výpis získaný z internetu). Cenové ponuky nemusia spĺňať podmienku kompletnosti uvedenú Usmernení, v kapitole 14. Usmernenie postupu žiadateľov pri obstarávaní tovarov, stavebných prác a služieb, časti B., písm. e).
d) Konečný prijímateľ (oprávnený žiadateľ) nemôže rozdeliť jednotlivé investičné celky za účelom obídenia postupov uvedených v tomto odseku (v prípade ich rozdelenia zabezpečí 3 cenové ponuky pre každú časť). V prípade opakovaných plnení oprávnených výdavkov ŽoNFP sa predpokladaná hodnota vypočíta súčtom opakovaných plnení.

e) Cenová ponuka (originál alebo úradne osvedčená fotokópia, okrem prípadov uvedených nižšie) musí byť kompletná, t. j. musí spĺňať nasledovné formálne a obsahové náležitosti:

ea) Formálne náležitosti cenovej ponuky 

· cenová ponuka vrátane podkladov (čestného vyhlásenia, oprávnenia dodávateľa na podnikanie a iné) musí byť vyhotovená v slovenskom jazyku alebo v českom               jazyku – v prípade cenovej ponuky v cudzom jazyku prikladá konečný prijímateľ (oprávnený žiadateľ) úradne osvedčený preklad do slovenského jazyka;

· cenová ponuka v zahraničnej mene musí byť prepočítaná na slovenské koruny (kurz prepočtu na slovenskú menu konečný prijímateľ (oprávnený žiadateľ) prepočíta kurzom Národnej banky Slovenska (ďalej len „NBS“) platným v deň vypracovania cenovej ponuky v zahraničnej mene dodávateľom a prepočet potvrdí svojim podpisom);
· cenová ponuka musí mať písomnú formu a musí byť potvrdená dodávateľom (podpisom a pečiatkou v prípade, ak je konečný prijímateľ (oprávnený žiadateľ) povinný používať pečiatku) s uvedením dátumu vyhotovenia (potvrdenie dodávateľa musí byť taktiež na strane, kde sa uvádza sumárna cenová kalkulácia). Cenová ponuka dodávateľa nesmie byť staršia ako 6 mesiacov pred podaním ŽoNFP na MAS, v prípade opatrenia 3.5 Získavanie zručností, oživovanie a vykonávanie integrovaných stratégií rozvoja územia na RP PPA a v prípade ŽoP v prípade opatrenia 4.3 Chod miestnej akčnej skupiny na PPA. 

 eb) Obsahové náležitosti cenovej ponuky 

· cenová ponuka musí mať vymedzený predmet dodávky tovarov, poskytnutia služieb a uskutočnenia stavebných prác, týkajúcej sa oprávnených výdavkov ŽoNFP. Rozpočet musí byť členený podľa položiek;

· cenová ponuka musí byť doložená fotokópiou dokladu o oprávnení dodávateľa podnikať v oblasti, ktorá je predmetom dodávky tovarov, poskytnutia služieb a uskutočnenia stavebných prác (konečný prijímateľ (oprávnený žiadateľ) predloží výpis z obchodného registra alebo výpis zo živnostenského registra alebo iné oprávnenie platné na základe osobitných predpisov); 

· cenová ponuka musí byť doložená čestným vyhlásením dodávateľa o tom, že nie je v likvidácii, neprebieha voči nemu konkurzné konanie.

f)   Každá z 3 hodnotených cenových ponúk musí byť kompletná ku dňu výberu víťazného dodávateľa (v opačnom prípade konečný prijímateľ (oprávnený žiadateľ) posunie termín výberu dodávateľa až do zabezpečenia 3 kompletných cenových ponúk). 

g) V prípade, ak tovar, stavebné práce alebo služby z technických dôvodov alebo z dôvodov vyplývajúcich z výhradných práv môže poskytnúť len určitý dodávateľ, akceptuje sa 1 cenová ponuka, tzn. konečný prijímateľ (oprávnený žiadateľ) nemusí vykonávať výber dodávateľa min. z 3 cenových ponúk. Uvedené je konečný prijímateľ (oprávnený žiadateľ) povinný preukazne odôvodniť.

h) Pri obstaraní tovarov, stavebných prác a služieb, ktorých predpokladaná cena je nižšia ako 10 000 EUR bez DPH – konečný prijímateľ (oprávnený žiadateľ) predkladá cenovú ponuku vybraného dodávateľa kompletnú po formálnej a obsahovej stránke (pozri bod d) tejto časti). Konečný prijímateľ (oprávnený žiadateľ) postupuje tak, aby vynaložené výdavky na obstaranie tovarov, stavebných prác a služieb boli primerané ich kvalite a cene. 

i) Konečný prijímateľ (oprávnený žiadateľ)je povinný uzatvárať zmluvy s dodávateľmi tovarov, stavebných prác a služieb výlučne v písomnej forme. 

j) V prípade obstarania prostredníctvom lízingu konečný prijímateľ (oprávnený žiadateľ) zároveň predkladá lízingovú zmluvu s lízingovou spoločnosťou vrátane kompletných cenových ponúk od dodávateľov v zmysle vyššie uvedených pokynov. 
C. V prípade, že od zmluvy uzavretej medzi konečným prijímateľom (oprávneným žiadateľom) a dodávateľom jedna zo zmluvných strán odstúpi, je konečný prijímateľ (oprávnený žiadateľ) povinný požiadať PPA o povolenie uskutočniť výber nového dodávateľa. V prípade súhlasu zo strany PPA bude vypracovaný dodatok k zmluve.
15. výklad pojmov

· Akreditácia vzdelávacej aktivity – je štátne overenie spôsobilosti vzdelávacej ustanovizne uskutočňovať vzdelávaciu aktivitu na základe splnenia podmienok ustanovených Zákonom Národnej rady Slovenskej republiky č. 386/ 1997 Z. z. o ďalšom vzdelávaní a o zmene zákona Národnej rady Slovenskej republiky č. 387/ 1996 Z. z. o zamestnanosti v znení zákona č. 70/ 1997 Z. z. v znení zákona č. 567/ 2001 Z. z. O udelení akreditácie rozhoduje Ministerstvo školstva Slovenskej republiky na základe stanoviska Akreditačnej komisie pre ďalšie vzdelávanie.  
· Činnosti– orientačný opis druhov činností, ktoré budú financované z opatrenia. 
· Daň z pridanej hodnoty okrem prípadov uvedených v bode 3a) článku 71 nariadenia Rady (ES) č.  1698/2005, t. j. s výnimkou nenávratnej DPH, ak ju znáša zdaniteľná osoba    

· nariadenie Rady (ES) č. 1698/2005 v čl. 71, odseku 3a) definuje neoprávnené výdavky v nasledovnom znení: 

„DPH okrem nenávratnej DPH v prípade, že ju skutočne a s konečnou platnosťou znášajú iní príjemcovia ako nezdaniteľné osoby uvedené v prvom pododseku článku 4 ods. 5 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia“.

· šiesta smernica Rady 77/388/EHS
 v znení neskorších zmien a doplnení definuje v prvom pododseku článku 4 ods. 5 nezdaniteľné osoby nasledovne: 

„Štátne orgány, orgány regionálnej a miestnej správy a iné orgány riadiace sa verejným právom sa nepovažujú za osoby podliehajúce dani vzhľadom na činnosti alebo plnenia, ktorých sa zúčastňujú ako verejné orgány ani vtedy, keď v súvislosti s týmito činnosťami alebo plneniami inkasujú dávky, poplatky, príspevky alebo platby.“
· Dostavba – dokončenie rozostavanej stavby  pre ktorú už bolo vydané stavebné povolenie a investícia sa bude  realizovať na základe projektu,  ktorý je v súlade s cieľmi (príslušného) opatrenia.
· Dohoda o plnomocenstve uzatvorené medzi Ministerstvom pôdohospodárstva SR a Pôdohospodárskou platobnou agentúrou – podrobná zmluva o delegovaných úlohách, právomociach a zodpovednostiach zmluvných strán (t. j. Riadiaceho orgánu a akreditovanej platobnej agentúry).
· Európsky poľnohospodársky fond pre rozvoj vidieka (EAFRD – European Agricultural Fund for Rural Development) – jeden z hlavných nástrojov Spoločnej poľnohospodárskej politiky EÚ, ktorého cieľom je financovať výdavky na rozvoj vidieka.
· Finančný lízing
 – je najrozšírenejšia forma lízingu. Lízingová zmluva o prenájme sa uzatvára na 3 až 5 rokov a príslušný HIM je prenajatý na celý čas ekonomickej životnosti. Povinnosti vlastníka (prenajímateľa) a nájomcu (užívateľa) upravuje Lízingová zmluva. Nájomca v zmysle zmluvy platí prenajímateľovi nájomné (i v prípade funkčnej nespôsobilosti zariadenia). Prenajímateľ zariadenie udržiava a uskutočňuje jeho odpisovanie. Zmluva sa nedá vypovedať. Celé riziko prechádza na nájomcu. Vzhľadom na to, že po ukončení doby nájmu zostáva predmet lízingu majetkom prenajímateľa, nájomca v pravidelných splátkach nespláca celú hodnotu predmetu, ale len tú časť, ktorá predstavuje jeho ekonomické opotrebenie. Po uplynutí doby nájmu nájomca má možnosť odkúpiť za dohodnutú cenu  predmet lízingu, ktorý  sa stáva jeho vlastníctvom. Finančný vzťah sa riadi ustanoveniami Obchodného zákonníka, resp. Občianskeho zákonníka.
· Finančný prenájom
 – je dlhodobý zmluvný vzťah (zmluva o prenájme s následnou kúpou veci) uzatváraný na dobu určitú (minimálne na 36 mesiacov), pri ktorom vlastník (prenajímateľ) prenajíma základný prostriedok (predmet lízingu) nájomcovi za odmenu (lízingové splátky). Nájomca počas trvania nájmu odpisuje prenajatý majetok. Zmluva zahŕňa ustanovenie o prechode vlastníctva predmetu lízingu po skončení prenájmu na nájomcu. Finančný prenájom popisuje zákon č. 595/2003 o dani z príjmov a Opatrenie MF SR č. 25167/2003-92 zo dňa 11. decembra 2003.
· Inovatívna investícia/inovatívny produkt – nový zdokonalený výrobok uvedený na trh, nový alebo výrazne zdokonalený postup, založený na výsledkoch výskumu a vývoja, na novej kombinácii zavedených technológií alebo využití iných, získaných znalostí, ako aj na trhu realizovaná nová pridaná hodnota dosiahnutá uplatnením poznatkov zahŕňajúcich súbor výskumných, technických, organizačných, finančných a obchodných aktivít. 

Menšie zmeny alebo zlepšenia, nárast výrobných kapacít alebo kapacít služieb pridaním výrobných alebo logistických systémov, ktoré sa veľmi podobajú tým, ktoré sa už používajú, pozastavenie používania postupu, jednoduchá výmena alebo rozšírenie zariadení, zmeny vyplývajúce iba zo zmien výrobných cien, úprava, pravidelné sezónne a iné cyklické zmeny, obchodovanie s novými alebo výrazne lepšími výrobkami sa nepovažujú za inovácie.  

Žiadateľ je povinný v ŽoNFP jednoznačne objasniť inovatívny charakter investície. 
· Konvergenčný cieľ (cieľ Konvergencia) – cieľ ES umožňujúci podporu z Európskeho poľnohospodárskeho fondu pre rozvoj vidieka v zaostávajúcich regiónoch, v ktorých hodnota HDP a obyvateľa meraná paritou kúpnej sily a vypočítaná na základe údajov o ES v priemere za roky 2000 – 2002 je menšia ako 75 % priemeru EÚ 25. Podpora týchto regiónov je zvýhodnená vyššou mierou spolufinancovania EÚ v rámci celkových verejných výdavkov na operácie financované Európskym poľnohospodárskym fondom pre rozvoj vidieka.  
· Kritériá spôsobilosti – zoznam kritérií určujúcich oprávnenosť navrhovaného projektu. 
· Konečný prijímateľ (oprávnený žiadateľ), konečný prijímateľ – predkladateľ projektu– užívateľ finančnej pomoci na projekty, financované v rámci opatrenia (cieľové skupiny, oblasti a sektory
· Konečný prijímateľ – subjekt, orgán alebo podnik, verejný alebo súkromný, prípadne verejno-súkromné partnerstvo, ktorý/é zodpovedá za vykonávanie operácií alebo prijímanie podpory v zmysle nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka                (v článku 2, písm. h) nariadenia Rady (ES) č. 1698/2005 vymedzený pojmom „príjemca“).
· Miestna akčná skupina (MAS) – konečný prijímateľ (oprávnený žiadateľ) nenávratného finančného príspevku opatrení osi 4 Leader s právnou formou občianskeho združenia v zmysle zákona SR č. 83/1990 Zb. o združovaní občanov v znení neskorších predpisov, ktoré je vybrané Riadiacim orgánom na implementáciu Integrovanej stratégie rozvoja územia a to na základe splnenia kritérií hodnotenia Integrovanej stratégie rozvoja územia/výber MAS a bol mu udelený Štatút Miestnej akčnej skupiny.
· Mikropodniky, malé a stredné podniky“ v zmysle odporúčania Komisie 2003/361/ES – pre účely začlenenia v rámci kategórie mikro, malých alebo stredných podnikov v zmysle odporúčania Komisie 2003/361/ES slúži Užívateľská príručka vydaná Európskou komisiou v českom jazyku. Užívateľská príručka je zverejnená na internetovej stránke http//www.land.gov.sk alebo http//www.apa.sk. Jediným záväzným podkladom je odporúčanie Komisie 2003/361/ES, uverejnené v Úradnom vestníku EÚ L 124, s. 36 zo dňa 20. mája 2003 (tvorí prílohu Príručky, Príloha č. 2 Definícia mikro, malých a stredných podnikateľov).
· Monitorovací výbor – orgán zriadený Riadiacim orgánom, ktorý je zodpovedný za monitorovanie pokroku v realizácii priorít a cieľov stanovených v Programe rozvoja vidieka SR 2007 – 2013 a ubezpečuje sa o účinnosti vykonávania programu.  
· Neoprávnené projekty – projekty, ktoré nie sú oprávnené na získanie pomoci z opatrenia.
· Neoprávnené výdavky – zoznam neoprávnených výdavkov, ktoré nebudú z opatrenia finančne podporené. 
· Nezisková investícia – je investícia vo verejnom záujme, z ktorej prípadné príjmy sa nesmú použiť v prospech konečného prijímateľa (oprávneného žiadateľa), ale sa musia použiť v celom rozsahu na zabezpečenie prevádzky investície.

· Nezrovnalosť – akékoľvek porušenie práva európskych spoločenstiev, ktoré vyplýva z konania alebo opomenutia konania hospodárskeho subjektu, dôsledkom čoho je, alebo by bolo poškodenie všeobecného rozpočtu Európskej únie zaťažením všeobecného rozpočtu neoprávnenou výdavkovou položkou.
· Oblasť mimo cieľa Konvergencie – oblasti, ktoré sa nachádzajú mimo cieľa Konvergencia definovaného vyššie.

· Odvozné miesto – koncová lokalita pri operácii sústreďovanie dreva.
· Opatrenie – súbor operácií, ktoré prispievajú k vykonaniu niektorej z osí Programu rozvoja vidieka vymedzených v hlave IV nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka.
· Oprávnené výdavky – výdavky sú oprávnené na príspevok z EPFRV, ak platobná agentúra skutočne vyplatí príslušnú podporu medzi 1. januárom 2007 a 31. decembrom 2015. Výdavky sú oprávnené na príspevok z EPFRV, iba ak sa vynaložili na operácie (aktivity), o ktorých rozhodol na základe svojej zodpovednosti Riadiaci orgán Programu rozvoja vidieka SR 2007 – 2013. Pravidlá pre oprávnenosť výdavkov sa stanovujú na vnútroštátnej úrovni a podliehajú osobitným podmienkam ustanoveným nariadením Rady (ES) č. 1698/2005 pre niektoré opatrenia rozvoja vidieka. 
· Orgán vykonávajúci kontrolu, finančnú kontrolu a audit – subjekt, ktorý je v súlade s legislatívou európskeho spoločenstva a Slovenskej republiky oprávnený vykonávať kontroly a (alebo) audit operácií (aktivít) Programu rozvoja vidieka SR 2007 – 2013, a to najmä Pôdohospodárska platobná agentúra, Ministerstvo pôdohospodárstva SR, certifikačný orgán, audítori Európskej komisie, Európsky dvor audítorov, Najvyšší kontrolný úrad SR, Ministerstvo financií SR v rámci vykonávania následnej finančnej kontroly v zmysle zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z. a pod.

· Orgán finančného riadenia – orgán zodpovedný za koordináciu finančného riadenia a metodické usmerňovanie subjektov zapojených do implementácie Programu rozvoja vidieka SR 2007 – 2013. Je ním Ministerstvo pôdohospodárstva Slovenskej republiky, sekcia pôdohospodárskej politiky a rozpočtu. 
· Os – koherentný súbor opatrení s konkrétnymi cieľmi, ktoré priamo vyplývajú z ich vykonávania a prispievajú k jednému alebo viacerým cieľom ustanoveným v článku 4 nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka.
· Osobné vozidlo – motorové vozidlo určené na prepravu osôb. Osobným vozidlom sa nerozumie motorové vozidlo kategórie N1 G v zmysle zákona č.  725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení  niektorých zákonov.
· Paušálne platby sú nenávratné platby poskytované konečnému prijímateľovi po splnení podmienok stanovených v Zmluve o poskytnutí nenávratného finančného príspevku, pričom konečný prijímateľ nepredkladá účtovné doklady s cieľom preukázania oprávnených výdavkov, ale s cieľom overenia realizácie operácie (projektu), prípadne pre výpočet paušálnej platby.
· Platobná agentúra – útvar alebo orgán členského štátu, ktorý zodpovedá za platby konečným prijímateľom a poskytuje dostatočné záruky, že žiadosti o podporu z Európskeho poľnohospodárskeho fondu pre rozvoj vidieka boli oprávnené, platby presne a vyčerpávajúco zúčtované, kontroly ustanovené predpismi ES vykonané a požadované dokumenty predkladané, prístupné a uchované vrátane elektronických dokumentov v zmysle pravidiel ES. V podmienkach SR je platobnou agentúrou pre financovanie operácií z Európskeho fondu pre rozvoj vidieka Pôdohospodárska platobná agentúra. 
· Podiel príjmov/tržieb z poľnohospodárskej výroby na celkových príjmoch/tržbách žiadateľa – do príjmov/tržieb z poľnohospodárskej výroby vstupujú príjmy/tržby z predaja vlastných poľnohospodárskych výrobkov (pričom pestovatelia hrozna si uplatnia taktiež príjmy/tržby z predaja vína vyrobeného z vlastnej produkcie hrozna), priame platby a ostatné dotácie do poľnohospodárstva. Žiadateľ je povinný preukázať kritérium pri podaní ŽoNFP za posledné účtovné obdobie pred podaním ŽoNFP. Napr. ak žiadateľ predkladá ŽoNFP v roku 2008, preukazuje podiel príjmov/tržieb z poľnohospodárskej výroby za posledné účtovné obdobie, t. j. za rok 2007 (v prípade, ak účtovným obdobím je kalendárny rok), pričom k ŽoNFP predkladá riadnu účtovnú závierku za rok 2007. 
· Podpora sa nevzťahuje na vzdelávacie projekty, ktoré sú organizované v rámci existujúceho školského systému na úrovni stredných, vyšších a vysokých škôl (vrátane špecializačného a kvalifikačného štúdia) (opatrenia 1.6 Odborné vzdelávanie a informačné aktivity, 3.3 Vzdelávanie a informovanie) – investície do školiacich programov a kurzov, ktoré sú súčasťou školského systému na základe všeobecne záväzného systému podľa všeobecne právneho predpisu Ministerstva školstva SR.
· Poľnohospodárske produkty – produkty vymenované v prílohe 1 Zmluvy o založení ES, s výnimkou produktov rybolovu.
· Poľnohospodárska prvovýroba – výroba, chov alebo pestovanie primárnych produktov vrátane zberu, dojenia a produkcie hospodárskych zvierat pred zabitím. Poľnohospodárska prvovýroba zahŕňa tiež  chov rýb a zber divorastúcich produktov.  
· Poskytnutie zálohovej platby konečnému prijímateľovi – jednorazové alebo opakované poskytnutie finančných prostriedkov z výdavkov štátneho rozpočtu za zdroje EPFRV a spolufinancovania štátneho rozpočtu príjemcovi z verejnej správy alebo súkromného sektora v rámci vybraných opatrení (resp. operácií) PRV SR                2007 – 2013 formou zálohovej platby pre projekty (resp. aktivity) financované z EPFRV do výšky relevantnej časti rozpočtu na základe Žiadosti o platbu (zálohová platba) a preukázaní začatia realizácie projektu (resp. aktivity) príjemcom v súlade so Zmluvou o poskytnutí nenávratného finančného príspevku, prípadne Krátkodobým plánom technickej pomoci  (v prípade Operácií technickej pomoci okrem programu Národnej siete rozvoja vidieka) alebo Ročného pracovného programu (v prípade NSRV).
· Pravidlo „de minimis“ –  celková pomoc de minimis poskytnutá akémukoľvek podniku nesmie presiahnuť 200 000 EUR v hrubom vyjadrení (pred odpočítaním dane alebo iných výdavkov), ktorá mu bola poskytnutá v priebehu obdobia troch fiškálnych rokov (predchádzajúcich dvoch kalendárnych rokov a prebiehajúceho kalendárneho roku). Pomoc de minimis sa považuje za poskytnutú v okamihu, keď sa podniku poskytne právny nárok prijať pomoc. Žiadateľ predkladá k ŽoNFP osobitné čestné vyhlásenie pre účely deklarovania plnenia nariadenia Komisie (ES) č. 1998/2006 o uplatňovaní článkov 87 a 88 zmluvy na pomoc de minimis. 
· Predfinancovanie – poskytnutie finančných prostriedkov konečnému prijímateľovi z verejnej správy z výdavkov štátneho rozpočtu za zdroje EPFRV a spolufinancovania zo štátneho rozpočtu na uhrádzanie záväzkov voči dodávateľovi/zhotoviteľovi na základe predloženia neuhradených účtovných dokladov vystavených dodávateľom/zhotoviteľom, ktoré konečný prijímateľ predloží PPA v lehote splatnosti.

· Prestavba – pre účely Príručky sa pod uvedeným pojmom rozumejú nadstavba a stavebné úpravy definované v § 139b, odseku 5, písmene a) a c) zákona č. 50/1976 Zb. o územnom plánovaní a stavebnom poriadku (stavebný zákon). Nadstavba je zmena dokončenej stavby, ktorou sa stavba zvyšuje. Stavebné úpravy sú zmeny dokončených stavieb, pri ktorých sa zachováva vonkajšie pôdorysné aj výškové ohraničenie stavby. 

· Priame podpory sú nenávratné platby, ktoré sú vyplácané konečnému prijímateľov za plnenie záväzkov vyplývajúcich z rozhodnutia o poskytnutí podpory alebo na základe zmluvy uzavretej s konečným prijímateľom v prípade prevzatých záväzkov z Plánu rozvoja vidieka SR 2004 – 2006. Tieto platby patria medzi opatrenia osi 2, okrem operácií realizovaných v rámci opatrenia 2.1 Obnova potenciálu lesného hospodárstva a zavedenie preventívnych opatrení.
· Prijímatelia zo súkromného sektora

Medzi prijímateľov zo súkromného sektora patria subjekty, ktoré nespadajú pod definíciu § 3 zákona č. 523/2004 Z. z. o rozpočtových pravidlách verejnej správy:

1.)   fyzické osoby;

2.)   právnické osoby.

· Prijímatelia z verejnej správy

1)
subjekty ústrednej správy:

· štátne rozpočtové organizácie;

· štátne príspevkové organizácie; 

· iné subjekty, ktoré sú zapísané v registri organizácií vedených Štatistickým úradom SR podľa § 19 zákona č. 540/2001 Z. z. o štátnej štatistike v znení zákona č. 215/2004 Z. z..

2)  subjekty územnej samosprávy:

· obce.

· Prístavba – pre účely Príručky sa pod uvedeným pojmom rozumejú prístavba definovaná v § 139b, odseku 5, písmene b) zákona č. 50/1976 Zb. o územnom plánovaní a stavebnom poriadku (stavebný zákon). Prístavba je zmena dokončených stavieb, ktorými sa stavby pôdorysne rozširujú a ktoré sú navzájom prevádzkovo spojené s doterajšou stavbou.
· Projekt – štruktúrovaný dokument vrátane príslušnej dokumentácie v písomnej a (alebo) elektronickej podobe, ktorého cieľom je dosiahnuť zlepšenie pôvodného stavu v oblasti spadajúcej pod niektorú z priorít definovaných v PRV SR 2007 – 2013 a ktorého realizácia je financovaná z EPFRV.
· Refundácia – poskytnutie finančných prostriedkov konečnému prijímateľovi z verejnej správy alebo konečnému prijímateľovi zo súkromného sektora z výdavkov štátneho rozpočtu za zdroje EPFRV a spolufinancovania zo štátneho rozpočtu v rámci vybraných opatrení (resp. operácií) Programu rozvoja vidieka SR 2007 – 2013 ako náhrady za skutočne vynaložené výdavky zo strany konečného prijímateľa na základe predloženia účtovných dokladov a výpisov z bankových účtov konečného prijímateľa o úhrade faktúr vystavených dodávateľom/zhotoviteľom. Pri refundácii je konečný prijímateľ povinný realizovať výdavky najskôr z vlastných zdrojov a tie sú mu pri jednotlivých platbách následne preplatené v pomernej výške zo zdrojov EPFRV a spolufinancovania zo štátneho rozpočtu, maximálne však do výšky súčtu pomeru prostriedkov EPFRV a štátneho rozpočtu schváleného na projekt (resp. aktivitu). 
· Riadiaci orgán – podľa článku 75 ods. 1 nariadenia Rady (ES) č. 1698/2005 je riadiaci orgán zodpovedný za riadenie a vykonávanie PRV účinným, účelným a správnym spôsobom. Je ním Ministerstvo pôdohospodárstva Slovenskej republiky (sekcia rozvoja vidieka pre osi 1 až 4 PRV SR 2007 – 2013 a  oddelenie technickej pomoci pre operácie technickej pomoci PRV SR 2007 – 2013), ktoré zodpovedá za efektívnosť, správnosť riadenia, poskytovania a využívania podpory v súlade s predpismi EÚ,  inštitucionálnymi, právnymi a finančnými systémami a predpismi SR.
· Schémy pomoci – pre účely Príručky a Usmernenia sú schémami pomoci nasledovné opatrenia:    

· opatrenie 3.1 Diverzifikácia smerom k nepoľnohospodárskym činnostiam; 

· opatrenie 3. 2 Podpora činností v oblasti vidieckeho cestovného ruchu – časť A; 

· opatrenie 1.2 Pridávanie hodnoty do poľnohospodárskych produktov a produktov lesného hospodárstva – činnosti nespadajúce do pôsobnosti článku 36 Zmluvy o založení ES – spracovanie lesných produktov;

· opatrenie 1.4 Zvýšenie hospodárskej hodnoty lesov 

· Splátkový predaj
 – je kúpa majetku na základe kúpnej zmluvy s postupným splácaním záväzku. Vlastník odpisuje predmet kúpy bez ohľadu na výšku splácania záväzku. Finančný vzťah sa riadi ustanoveniami Obchodného zákonníka, resp. Občianskeho zákonníka.
· Spracovanie poľnohospodárskych produktov
 – znamená akékoľvek pôsobenie na poľnohospodársky produkt, výsledkom ktorého je taktiež poľnohospodársky produkt, s výnimkou poľnohospodárskych činností potrebných na prípravu živočíšneho alebo rastlinného produktu na prvý predaj. 
· Systém finančného riadenia Európskeho poľnohospodárskeho fondu pre rozvoj vidieka – komplex na seba nadväzujúcich a vzájomne prepojených podsystémov a činností, ktorých prostredníctvom sa zabezpečuje zodpovedné a prehľadné finančné plánovanie, rozpočtovanie, účtovanie, výkazníctvo, platba konečným prijímateľom, sledovanie finančných tokov, kontrola a overovanie pri realizácii podpory z Európskeho poľnohospodárskeho fondu pre rozvoj vidieka, s cieľom hospodárneho, efektívneho a účinného využívania verejných prostriedkov.  
· Štátna pokladnica – orgán štátnej správy zriadený v zmysle zákona č. 291/2002 Z. z. o Štátnej pokladnici a o zmene a doplnení niektorých zákonov zabezpečujúci sústavu činností v rámci systému Štátnej pokladnice, najmä centralizáciu riadenia verejných financií, realizáciu rozpočtu subjektov verejnej správy, vedenie a správu účtov klientov a realizáciu platobného styku klientov. 

· Technické zhodnotenie – pre účely Príručky a Usmernenia sa pod uvedeným pojmom rozumie technické zhodnotenie definované v § 29 zákona č. 595/2003 o dani z príjmov v znení neskorších predpisov.

· Účtovný doklad – doklad definovaný v § 10 ods. 1 zákona č. 431/2002 Z. z. o účtovníctve v znení neskorších predpisov. Pre účely predkladania žiadostí o platbu sa vyžaduje splnenie náležitostí definovaných v § 10 ods. 1 písm. a), b), c), d) a f) predmetného zákona, pričom za dostatočné splnenie týchto náležitostí sa považuje vyhlásenie konečného prijímateľa v Žiadosti o platbu v časti 9 Čestné vyhlásenie v znení „Ďalej vyhlasujem, že originály dokumentácie tejto platby, definované na priloženom zozname, sú v držbe tohto subjektu, náležite opečiatkované, podpísané, prístupné na konzultovanie pre účely kontroly“.

· Verejné obstarávanie – obstarávanie v zmysle zákona č. 25/2006 Z. z. o verejnom obstarávaní. V prípade, že žiadateľ nie je povinný postupovať v zmysle uvedeného zákona postupuje podľa Usmernenia uvedeného v kapitole 14 , bod B tohto Usmernenia .

· Verejné výdavky – všetky verejné prostriedky na financovanie operácií, ktoré pochádzajú z rozpočtu štátu, regionálnych a miestnych orgánov a Európskych spoločenstiev, a akékoľvek podobné výdavky. Za podobný výdavok sa považuje každý príspevok na financovanie operácií pochádzajúci z rozpočtu verejnoprávnych subjektov alebo združení jedného alebo viacerých regionálnych alebo miestnych orgánov, alebo verejnoprávnych subjektov konajúcich v súlade so smernicou Európskeho parlamentu a Rady (ES) č. 18/2004 z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby.

· Vlastná práca – žiadateľ si v rámci vlastnej práce môže uplatniť mzdové náklady pre seba a svojich zamestnancov v pracovnom pomere a taktiež mimo pracovného pomeru, ak sa jedná o dohody o vykonaní práce, dohody o pracovnej činnosti alebo dohody o brigádnickej práci študentov uzatvorené v zmysle § 223 až § 226a Zákonníka práce. Žiadateľ si môže uplatniť iba mzdové náklady na výkon prác súvisiacich s realizáciou oprávnenej investície, ktorá je predmetom projektu, vrátane odvodov zamestnávateľa, pričom predkladá 2 cenové ponuky nie staršie ako 6 mesiacov pred podaním ŽoNFP od iných dodávateľov na porovnanie uplatňovaných výdavkov. Žiadateľom uplatňované výdavky na vlastnú prácu musia byť nižšie ako porovnávané cenové ponuky.

Žiadateľ môže v prípade realizácie investície vlastnou prácou použiť taktiež materiál vyrobený vlastnou činnosťou, pričom predkladá 2 cenové ponuky nie staršie ako 6 mesiacov pred podaním ŽoNFP od iných dodávateľov na porovnanie uplatňovaných výdavkov. Vlastný materiál vyrobený žiadateľom musí byť lacnejší ako porovnávané cenové ponuky.

Maximálna suma, ktorú si žiadateľ môže uplatniť pre vlastnú prácu je 30 % z ceny materiálu zakúpeného a použitého na oprávnenú investíciu realizovanú vlastnou prácou. 

Výnimka v prípade výdavkov žiadateľa vynaložených v hotovosti sa vzťahuje iba na mzdové náklady pri vlastnej práci.
· Vlastné zdroje konečného prijímateľa – finančné prostriedky, ktorými sa podieľa konečný prijímateľ na financovaní projektu v stanovenej výške a určenom podiele. Za tieto zdroje sa považujú aj tie prostriedky, ktoré konečný prijímateľ získal z iného zdroja (okrem zdroja štátneho rozpočtu) ako napríklad úver z banky alebo príspevok tretej osoby.

· Výdavky súvisiace s produkciou a použitím vlastného sadbového materiálu – sú výdavky, ktoré konečný prijímateľ (oprávnený žiadateľ) preukáže na základe ocenenia zásob vytvorených vlastnou činnosťou vlastnými nákladmi (§ 25 ods. 1 písm. b Zákon č. 431/2002 Z. z. o účtovníctve v znení neskorších predpisov).

· Vyššia moc – definovaná v súlade s článkom 47 nariadenia Komisie (ES) č. 1974/2006 nasledovne: 

a) úmrtie konečného prijímateľa;

b) dlhodobá odborná nespôsobilosť konečného prijímateľa;

c) vyvlastnenie veľkej časti podniku, ktoré sa nemohlo predpokladať v deň prijatia záväzku;

d) ťažká živelná pohroma, ktorá vážne postihuje pôdu podniku;

e) neočakávané zničenie budov podniku vyhradených pre hospodárske zvieratá;

f) epizootické ochorenie postihujúce všetky hospodárske zvieratá poľnohospodára alebo jeho časť;
g) zákon NR SR č. 503/2003 Z. z. o navrátení vlastníctva k pozemkom a o zmene a doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov (reštitučný zákon).
Prípady zásahu vyššej moci alebo mimoriadnych okolností oznámi konečný prijímateľ alebo ním poverená osoba príslušnému orgánu spolu s príslušnými dôkazmi, ktoré vyžaduje tento orgán, a to do 10 pracovných dní od dátumu, ku ktorému konečný prijímateľ alebo ním poverená osoba sú schopné tak urobiť.

· Zálohová platba konečnému prijímateľovi – jednorazové alebo opakované poskytnutie finančných prostriedkov z výdavkov štátneho rozpočtu za zdroje EPFRV a spolufinancovania zo štátneho rozpočtu konečnému prijímateľovi z verejnej správy alebo súkromného sektora v rámci vybraných opatrení (resp. operácií) Programu rozvoja vidieka SR 2007 – 2013 formou zálohovej platby pre projekty (resp. aktivity) financované z EPFRV do výšky relevantnej časti rozpočtu na základe Žiadosti o platbu (zálohová platba) a preukázaní začatia realizácie projektu (resp. aktivity) konečným prijímateľom v súlade so Zmluvou o poskytnutí nenávratného finančného príspevku, prípadne s Ročným pracovným programom pri opatrení 512 Národná sieť rozvoja vidieka.

· Záväzky voči štátu po lehote splatnosti – s výnimkou splátkového kalendára potvrdeného veriteľom žiadateľ musí mať vyrovnané záväzky voči nasledujúcim subjektom verejnej správy:  
a) správcovi dane v zmysle zákona č. 511/1992 o správe daní a poplatkov a o zmenách v sústave územných finančných orgánov v znení neskorších predpisov okrem záväzkov voči obciam v zmysle zákona č. 582/2004 o miestnych daniach a miestnom poplatku za komunálne odpady a drobné stavebné odpady (netýka sa dane z nehnuteľností);
b) príslušnému obecnému/mestskému úradu v súvislosti s uhradením dani z nehnuteľností;

c) príslušným colným úradom;
d) Sociálnej poisťovni za všetkých zamestnancov;

e) zdravotným poisťovniam (splnenie záväzkov a odvodových povinností za všetkých zamestnancov);

f) bývalým štátnym fondom rezortu Ministerstva pôdohospodárstva SR;

g) Slovenskému pozemkovému fondu (v prípade, ak s ním má žiadateľ uzatvorené nájomné zmluvy);

h) Správe finančnej kontroly;

i) PPA. 

Žiadateľ je povinný pri ŽoP preukázať riadne a včasné plnenie splátok v súlade so splátkovým kalendárom potvrdeným veriteľom. 
· Zmluva o poskytnutí nenávratného finančného príspevku – podrobná zmluva o podpore projektu financovaného z Európskeho poľnohospodárskeho fondu pre rozvoj vidieka a štátneho rozpočtu uzatvorená medzi Riadiacim orgánom/Pôdohospodárskou platobnou agentúrou a konečným prijímateľom určujúca podmienky poskytnutia podpory, ako aj práva a povinnosti zúčastnených strán.

· Žiadosť o platbu – doklad, ktorý pozostáva z formulára žiadosti a povinných príloh, na ktorého základe sú konečnému prijímateľovi uhrádzané prostriedky z výdavkov štátneho rozpočtu za zdroje EPFRV a spolufinancovania zo štátneho rozpočtu v pomere podľa článku 70 nariadenia Rady (ES) č. 1698/2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka, alebo na ktorého základe sú tieto prostriedky zúčtovávané.

zoznam príloh 
Žiadosť o  nenávratný finančný príspevok z programu rozvoja vidieka SR 2007 – 2013,

opatrenie 4.1 Implementácia integrovaných stratégií rozvoja územia a 4.3 Chod

Miestnej akčnej skupiny  

Príloha č.1  Záväzná osnova Integrovanej stratégie rozvoja územia

Príloha č.2  Kritéria pre hodnotenie Integrovanej stratégie rozvoja územia/výber MAS

Príloha č.3  Protokol o výbere projektov MAS
Príloha č.4   Opatrenia Programu rozvoja vidieka SR 2007 – 2013, koneční prijímatelia
                    a systémy financovania

Príloha č.5   Vyhlásenie o realizácii projektu

Príloha č.6   Charakteristika priorít, osí a opatrení
































































� Uverejnené v Úradnom vestníku EÚ L277 dňa 21. 10. 2005.


� Uverejnené v Úradnom vestníku EÚ  L 368 dňa 23. 12. 2006.


� Systém finančného riadenia Európskeho poľnohospodárskeho fondu pre rozvoj vidieka.


� V prípade potreby pre účely prepočtu meny SKK na EUR  sa použije konverzný kurz 30,1260 SKK/ EUR.. Konverzný kurz je určený ako koeficient so 6 platnými číslicami, vo forme 1 EUR = 30,1260 SKK. Takto stanovený konverzný kurz sa musí použiť pri prepočítavaní všetkých hodnôt v korunách neskrátený, t.j. sumy v korunách sa musia vydeliť 6-ciferným koeficientom konverzného kurzu. Konverzný kurz sa nesmie � HYPERLINK "http://www.euroservis.sk/Default.aspx?contentID=20" \o "http://www.euroservis.sk/Default.aspx?contentID=20" �zaokrúhľovať�! Takisto sa nemôže na prepočet slovenských korún na euro použiť inverzný kurz, to znamená 1 SKK = 0,xxxx EUR. 


� V rámci implementácie opatrenia 3.2 Podpora činností v oblasti vidieckeho cestovného ruchu  prostredníctvom osi 4 Leader sa neuplatňuje druhý odsek v časti Intenzita pomoci pre časť A a druhý odsek Intenzita pomoci pre časť B v nasledovnom znení: "Z celkového objemu plánovaných finančných prostriedkov na toto opatrenia je pre časť A. vyčlenených 95%„ a  „Z celkového objemu plánovaných finančných prostriedkov na toto opatrenia je pre časť A. vyčlenených 5% .“


� Netýka sa opatrenia 3.5 Získavanie zručností, oživovanie a vykonávanie integrovaných stratégií rozvoja územia. 


� Verejný sektor - subjekty ústrednej správy (štátne rozpočtové organizácie, štátne príspevkové organizácie, iné subjekty, ktoré sú zapísané v registri organizácií vedených Štatistickým úradom SR podľa § 19 až 21 zákona č. 540/2001 Z. z. o štátnej štatistike v znení zákona č. 215/2004 Z. z.), subjekty územnej samosprávy. 


� Súkromný sektor - subjekty, ktoré nespadajú pod definíciu § 3 zákona č. 523/2004 Z. z. o rozpočtových pravidlách verejnej správy (fyzické osoby, právnické osoby).


� Pracovníci MAS


� V prípade ak je členom MAS obec s počtom obyvateľov nad 20 000, počet obyvateľov tejto obce sa nezapočítava do  


   celkového počtu obyvateľov MAS.


� Predkladá sa súhlas všetkých zahrnutých obcí so zaradením do územia v pôsobnosti verejno-súkromného partnerstva  


 (MAS) a s oboznámením sa s Integrovanou stratégiou rozvoja územia v zmysle Záväznej osnovy Integrovanej stratégie rozvoja územia, Príloha č.2 Doklad o súhlase  všetkých obcí so zaradením do územia pôsobnosti verejno-súkromného partnerstva (MAS) a oboznámením sa s Integrovanou stratégiou rozvoja územia.


� V prípade ak je členom verejno-súkromného partnerstva obec s počtom obyvateľov nad 20 000, počet obyvateľov tejto obce sa nezapočítava do celkového počtu obyvateľov verejno-súkromného partnerstva.


� Výstupom každej ŽoNFP (resp. v prípade „zmiešaného verejno-súkromného partnerstva“ spoločným výstupom oboch ŽoNFP predložených samostatne pre oblasť cieľa Konvergencia a pre Ostatné oblasti) musí byť vypracovaná integrovaná stratégia rozvoja územia. ŽoNFP predložené iba na, vzdelávanie zamestnancov, propagáciu územia, tvorbu PHSR a pod. nebudú považované za oprávnené, ak ich súčasťou nebude taktiež vypracovanie integrovanej stratégie rozvoja územia. Úmyselné rozdelenie zákazky s cieľom vyhnúť sa použitiu postupov v zmysle zákona č. 25/2006 Z.z. o verejnom obstarávaní  a o zmene a doplnení neskorších zákonov nebude akceptované.  


� Víťazný dodávateľ si v rámci vykonania  oprávnených činností môže uplatniť výdavky súvisiace s výkonom, ako napr.: výdavky súvisiace s aktivizáciou občanov - stretnutia, prenájom miestnosti, zapojenie miestnych ľudí, ktorí sa budú podieľať na aktivizácii, zbere údajov a ich činnosť má priamy súvis s vypracovaním stratégie  a pod.).


� Aktivizácia občanov sa v Záväznej osnove Integrovanej stratégie rozvoja územia označuje ako budovanie partnerstva.


� Mapovanie územia sa v Záväznej osnove Integrovanej stratégie rozvoja územia označuje ako analytická časť.


� Vzdelávanie vedúcich pracovníkov verejno-súkromného partnerstva je určené pre členov výkonného orgánu OZ, ktorý je ustanovený v zmysle zákona č. 83/1990 Zb. o združovaní občanov v znení neskorších predpisov. V prípade ak má OZ vytvorené pracovné skupiny, príp. pracovné komisie pri výkonnom orgáne, členovia pracovných skupín, príp. pracovných komisií môžu byť vzdelávaní ako zamestnanci verejno-súkromného partnerstva. Zamestnanci, ktorí majú s OZ pracovno-právny vzťah (na plný, príp. čiastkový (presný – ½, ¼ ) úväzok, alebo na dohodu/zmluvu, príp. dobrovoľník), ktorí  vo svojej pracovnej náplni majú prípravu integrovanej stratégie rozvoja územia, príp. prístup Leader, môžu byť vzdelávaní ako zamestnanci. 


�  V prípade, ak je predmetom projektu dopracovanie Integrovanej stratégie rozvoja územia, ktorá bola financovaná z iných zdrojov, za oprávnené sa považujú iba výdavky súvisiace s vypracovaním jednotlivých častí v súlade s Usmernením, Prílohou č.1 Záväzná osnova Integrovanej stratégie rozvoja územia, ktoré neboli predmetom financovania z iných zdrojov, ako napr.: vznik, história a skúsenosti, popis prírodných zdrojov, problémová analýza, akčný plán vo väzbe na os 4 Leader, materiálne zdroje a pod. Tieto výdavky môžeme označiť vo všeobecnosti ako získavanie údajov, štúdie, podkladové materiály, analýzy, mapovanie územia, monitorovací a hodnotiaci rámec a pod. 


� opatrenie 3.1 Diverzifikácia smerom k nepoľnohospodárskym činnostiam


 opatrenie 3.2 Podpora činností v oblasti vidieckeho cestovného ruchu


 opatrenie 3.3 Vzdelávanie a informovanie 


 skupina opatrení 3.4 Obnova a rozvoj obcí, občianskej vybavenosti a služieb


- opatrenie 3.4.1 Základné služby pre vidiecke obyvateľstvo


- opatrenie 3.4.2 Obnova a rozvoj obcí


� Konečný prijímateľ – predkladateľ projektu


� Metodický pokyn pre predloženie žiadosti o schválenie obsahového námetu informačnej aktivity do Hodnotiacej komisie odboru rozvoja vidieka MP SR je obsiahnutý v Príručke, v Prílohe č. 4 Metodický pokyn pre podanie žiadosti o schválenie obsahového námetu informačnej aktivity do Hodnotiacej komisie Odboru rozvoja vidieka MP SR.


� Oprávnené sú výdavky od udelenia Štatútu Miestnej akčnej skupiny s výnimkou opatrenia 3.1 Diverzifikácia poľnohospodárskych činností, kde sú výdavky oprávnené najskôr dňom predloženia ŽoNFP na príslušnú MAS a súboru opatrení 3.4 Obnova a rozvoj obcí, občianskej vybavenosti a služieb, kde sú oprávnené výdavky na obstarávanie podľa zákona o verejnom obstarávaní a na vypracovanie projektovej dokumentácie potrebnej v rámci stavebného konania oprávnené od 1.1.2007.  


� Členovia výkonného orgánu


� Pracovný pomer pracovníkov MAS môže byť napr.: plný, príp. čiastkový (presný – ½, ¼ ) úväzok – interní zamestnanci v trvalom pracovnom pomere podľa zákona č. 311/2001 Zákonníka práce v znení neskorších predpisov, externí zamestnanci vykonávajúci činnosť na základe dohody o vykonaní práce a dohody o pracovnej činnosti v zmysle Zákona č. 311/2001 Z. z. Zákonníka práce v znení neskorších predpisov, alebo prostredníctvom služieb pracovného charakteru zabezpečené dodávateľsky na základe mandátnej zmluvy  v zmysle Zákona č. 513/1991 Z.z. Obchodného zákonníka,  príp. dobrovoľník. Oprávnené výdavky sa preukazujú formou účtovného dokladu – mzda (odmena), obdobie, v ktorom bola uplatňovaná mzda (odmena), odpracované dni, odpracované hodiny (môže byť v prípade dohody o vykonaní práce), hrubý príjem a odvody zamestnávateľa; čistá mzda zamestnanca, dátum jej úhrady a číslo dokladu, ktorým sa úhrada vykonala, doklady a dátum úhrad  za zamestnanca a odvodov zamestnávateľa. 


� Cestovné náhrady sa preukazujú formou cestovného príkazu,  overenou kópiou TP, zákonným poistením, výpočtom výdavkov, dokladom o nákupe PHM a to aj v prípade osôb, ktoré nie sú v pracovno-právnom vzťahu.  V prípade zahraničnej pracovnej cesty sa vypracováva správa zo zahraničnej pracovnej cesty.


� Z celkovej sumy oprávnených výdavkov na implementáciu Integrovanej stratégie rozvoja územia sa vypočíta suma prevádzkových nákladov vo výške max 20%. Tieto finančné prostriedky sú samostatné a sú čerpané z opatrenia 4.3. Chod Miestnej akčnej skupiny. (napr.: suma oprávnených výdavkov je na implementáciu Integrovanej stratégie rozvoja územia 2 mil. EUR,  20% z tejto sumy je 400 000 EUR. Suma na implementáciu Integrovanej stratégie rozvoja územia spolu s prevádzkovými nákladmi je 2 400 000 EUR). 


� MAS zverejní časovo ohraničenú Výzvu na implementáciu stratégie. Časovo ohraničená Výzva na implementáciu stratégie sa začína výberovým kolom pre príjem ŽoNFP konečných prijímateľov – predkladateľov projektov termínom uvedeným vo Výzve na implementáciu stratégie a končí posledným dňom prijímania ŽoNFP uvedeným v rámci danej Výzvy na implementáciu stratégie. Pre vypracovanie ŽoNFP a pre administráciu projektu konečného prijímateľa – predkladateľa projektu platia ustanovenia v Príručke a Usmernení platných ku dňu zverejnenia časovo ohraničenej Výzvy zverejnené na internetových stránkach http://� HYPERLINK "http://www.land.gov.sk" ��www.land.gov.sk� alebo � HYPERLINK "http://www.apa.sk" ��http://www.apa.sk�. 


�MAS, konečný prijímateľ – predkladateľ projektu, konečný prijímateľ (oprávnený žiadateľ) sa v tomto bode označujú pojmom konečný prijímateľ. V Systéme finančného riadenia Európskeho poľnohospodárskeho fondu pre rozvoj vidieka sa konečný prijímateľ označuje pojmom príjemca. 


 


� MAS, konečný prijímateľ – predkladateľ projektu, konečný prijímateľ (oprávnený žiadateľ) sa v tomto bode označujú pojmom konečný prijímateľ. V Príručke pre žiadateľa o poskytnutie nenávratného finančného príspevku z Programu rozvoja vidieka SR 2007 – 2013 sa konečný prijímateľ označuje pojmom konečný prijímateľ, resp. žiadateľ. 


� MAS, konečný prijímateľ – predkladateľ projektu, konečný prijímateľ (oprávnený žiadateľ) sa v tomto bode označujú pojmom konečný prijímateľ (oprávnený žiadateľ). 


� Uverejnené v Úradnom vestníku ES L145 dňa 13. 6. 1977


� PPA akceptuje zmluvy uzavreté najneskôr 1. januára 2006.


� PPA akceptuje zmluvy uzavreté najneskôr 1. januára 2006.


� PPA akceptuje zmluvy uzavreté najneskôr 1. januára 2006.


� Definícia v zmysle nariadenia Komisie (ES) č. 1998/2006 o uplatňovaní článkov 87 a 88 zmluvy na pomoc de minimis (Uverejnené v Úradnom vestníku  EÚ L 379 dňa 28. 12. 2006).

